Maakurathu Ves Monitoringe Haalathun Nagaifi | ungoofaaru.com\nބަނޑޭރިގަނޑު/ޚަބަރު/މާކުރަތު ވެސް މޮނީޓަރިންގެ ހާލަތުން ނަގައިފި\n0 105 މިނެޓެއް ނުވަނިސް ކިޔާލެވޭ\nރ. މާކުރަތު މޮނީޓަރިންގެ ހާލަތުން ނަގައިފިއެވެ. މާކުރަތު މޮނިޓަރިންގ އަށް ލާފައި ވަނީ މާޗު 19 ވަނަ ދުވަހު އުނގޫފާރުން ފެނުނު ޕޮޒިޓިވް ކޭސްތަކާއި ގުޅިގެން އެރަށުންވެސް މީހަކު ޕޮޒިޓިވް ވުމާއި ގުޅިގެނެވެ.\nމާކުރަތު މޮނީޓަރިންއިން ނަގާފައި ވަނީ މާކުރަތުން ފެނުނު ކޭސްއާ ގުޅިގެން ކަރަންޓީނު ކުރި މީހުންގެ ސާންޕަލްއާއި އެ ރަށުން ނެގި އިތުރު ސާންޕަލްތައް ނެގެޓިވް ވުމާ ގުޅިގެންނެވެ.\nމާކުރަތުގެ އިތުރުން އުނގޫފާރު ކުލަސްޓާރ އާ ގުޅިގެން މޮނީޓަރިންއަށް ލި އަލިފުށި، ހުޅުދުއްފާރު، މާކުރަތު އަދި މަޑުއްވަރިގެ މޮނީޓަރިން ވެސް މިހާރު ވަނީ އުވާލާފައެވެ.


ހިއްސާގެ ބާޒާރަކީ ދިވެހި ގައުމު ބިނާކުރުމުގައި އިސް ރޯލެއް އަދާ ކުރެވިދާނެ ވަސީލަތެއް.! | | Sangu News\nހިއްސާގެ ބާޒާރަކީ ދިވެހި ގައުމު ބިނާކުރުމުގައި އިސް ރޯލެއް އަދާ ކުރެވިދާނެ ވަސީލަތެއް.!\n25 އޮކްޓޯބަރ 2019 - 14:39\nމޯލްޑިވްސް ސްޓްކް އެކްސްޗޭންޖުގެ ސީއީއޯ އައުޝަން ލަތީފް : ފައިލް ފޮޓޯ\nމޯލްޑިވްސް ސްޓޮކް އެކްސްޗޭންޖް އަދި މޯލްޑިވްސް ސެކިއުރިޓީޒް ޑިޕޮސިޓަރީއަކީ ރާއްޖޭގެ ހިއްސާގެ ބާޒާރު ހިންގާ ރެގިއުލޭޓް ކުރުމަށްޓަކައި ކެޕިޓަލް މާރކެޓް ޑިވެލޮޕްމަންޓް އޮތޯރިޓީއިން ލައިސަންސް ދީފައިވާ ޕްރައިވެޓް ސެކްޓަރ ކުންފުންޏެކެވެ. 11 އަހަރު ދިވެހިރާއްޖޭގެ ހިއްސާގެ ބާޒާރުގައި ޚިދުމަތް ފޯރުކޮށްދީފައިވާއިރު، 1.85 ބިލިއަން ދިވެހި ރުފިޔާ، (ނުވަތަ 120 މިލިއަން ޑޮލަރު) ލިސްޓު ކުރެވިފައިވާ ކުންފުނިތަކަށް މާކެޓް މެދުވެރިކޮށް މިހާތަނަށް ރެއިޒްކޮށްފައިވެއެވެ.\nމޯލްޑިވްސް ސްޓޮކް އެކްސްޗޭންޖުގެ ސީއީއޯ އައުޝަން ލަތީފް ވިދާޅުވި ގޮތުގައި މިވަގުތު އެކްސްޗޭންޖުގައި ލިސްޓް ކުރެވިފައިވަނީ ޖުމްލަ 8 އިކުއިޓީ ލިސްޓިންގްސް އަދި4ޑެޓް ލިސްޓިންގްސްއެވެ. މިގޮތުން އާއްމުންނަށް ހުޅުވާލައިގެން ހިއްސާގެ ބާޒާރުގައި ލިސްޓް ކުރެވިފައިވާ ކުންފުނިތަކަކީ، އެސް.ޓީ.އޯ، އެމް.ޓީ.ސީ.ސީ، ބެންކް އޮފް މޯލްޑިވްސް، އެމް.ޓީ.ޑީ.ސީ، ދިރާގު، އަމާނާ ތަކަފުލް، އެޗް.ޑީ.އެފް.ސީ، ސެންޗޫރިއަން، އަދި އުރީދޫއެވެ. އަދި ވަރަށް އަވަހަށް އެމް.އައި.ބީ ވެސް އެކްސްޗޭންޖުގެ އޮފިޝަލް ބޯޑުގައި ލިސްޓުކުރެވިގެން ދާނެކަމަށް ސީއީއޯ އައުޝަން ވިދާޅުވިއެވެ.\nސްޓްކް އެކްސްޗޭންޖުގެ ބައްދަލުވުމެއްގެ ތެރެއިން: ފައިލް ފޮޓޯ\nސްޓޮކް އެކްސްޗޭންޖުގެ ސީއީއޯ އައުޝަން އުއްމީދު ކުރައްވާގޮތުގައި މިއަހަރަކީ ދިވެހިރާއްޖޭގެ ހިއްސާގެ ބާޒާރަށް ވަރަށް ކާމިޔާބު، އުއްމީދީ އަހަރެއްކަމުގައި ބެލެވިދާނެއެވެ. މިގޮތުން މޯލްޑިވްސް އިސްލާމިކް ބޭންކުން އާއްމުކޮށް ހުޅުވާލައިގެން ހިއްސާ ވިއްކާފައިވާއިރު، މިކަމަށް ވަރަށް ބޮޑު ތަރުހީބެއް އާންމުންގެ ފަރާތުން ލިބިފައިވާކަން އައުޝަން ފާހަގަކުރެއްވިއެވެ. ކުންފުނިން ހޯދުމަށް 244،125،000ރ. އަމާޒުކޮށްފައިވާއިރު ޕަބްލިކުން ޖުމްލަ 356 މިލިއަން ރުފިޔާއަށްވުރެ ގިނައިން ހިއްސާ ގަންނަން އެދިފައިވާކަން އައުޝަން ފާހަގަ ކުރެއްވިއެވެ. މިއީ ޖުމްލަ %46 އިންސައްތަ ނުވަތަ 112 މިލިއަން ރުފިޔާގެ އިތުރު އަދަދެއްކަން ފާހަގަ ކުރައްވައި އައުޝަން ވިދާޅުވީ މީގެއިން ދައްކައިދެނީ ދިވެހިން މިކަމަށް ޝައުގުވެރިވެފައިވާ މިންވަރުކަމަށެވެ. އަދި ހާއްސަ ގޮތަކަށް އިސްލާމީ ހަމަތަކަށް ބައްޓަންކުރެވިފައިވާ ޝަރީޢާ ހުއްދަ ކުރާ ފައިނޭންޝަލް އިންސްޓުރުމަންޓްސްއަށް ދިވެހިން ތައްޔާރުވެފައިވާ މިންވަރުކަމަށް އައުޝަން ވިދާޅުވިއެވެ.\nމީގެ އިތުރުން ހައުސިންގް ޑިވޕޮލޮޕްމަންޓް ފައިނޭންސް ކޯޕަރޭޝަނުން ދެ ދަރަނީގެ ވަސީލަތަކަށް ނުވަތަ ދެ ޑެބްޓް އިންސްޓުރުމަންޓްއަކަށް އިންވެސްޓްކުރުމަށް ހުޅުވާލެވިގެން މިވަގުތު މާކެޓްގައި ކުރިއަށް އެބަދެއެވެ. މީގެތެރެއިން އެއް އިންސްޓުރުމެންޓް އަކީ ކޮންވެންޝަނަލް ފިކްސްޑް އިންކަމް ބޮންޑެކެވެ. އަދި މީ އެޗްޑީއެފްސީން 3ވަނަ ފަހަރަށް ބޮންޑް މިމާރކެޓްގަ ވިއްކާ ފަހަރުކަން އައުޝަން ފާހަގަކުރެއްވިއެވެ.\nދެވަނަ ދަރަނީގެ ވަސީލަތަކީ ޝަރީއާގެ ހަމަތަކަށް ސްޓްރަކްޗަރ ކުރެވިފައިވާ މުޟާރަބާ އުސޫލެކެވެ. މިވެސް އެޗްޑީއެފްސީއިން މިބާވަތުގެ އިންސްޓްރުމެންޓެއް މި މާރކެޓަށް ހުޅުވާލާ 03 ވަނަ ފަހަރެވެ. މިދެ ވަސީލަތަށްވެސް އިންވެސްޓް ކުރުމުގެ ފުރުސަތު ހުޅުވާލެވިފައިވަނީ 12 ނޮވެމްބަރ 2019 ގެ ނިޔަލަށްކަަމަށްސީއީއޯ އައުޝަން ވިދާޅުވިއެވެ.\nރާއްޖޭގެ ހިއްސާގެބާޒާރަށް އިންގަލާބީ ބަދަލުތަކެއް އަންނާނެކަމަށް ކުންފުނިން އުންމީދު ކުރަމުންދާއިރު މިހާރު ކުންފުނިން ތައްޔާރުވަނަމުންދަނީ ކެޕިޓަލް މާކެޓް ޑިވެލޮޕްމަންޓް އޮތޯރިޓީ (ސީ.އެމް.ޑީ.އޭ) އިން އިސްނަންގަވައިގެން ބޭއްވުމަށް ހަމަޖެހިފަވާ ކެޕިޓަލްމާރކެޓް ފޯރަމްއަށެވެ.\nމި ފޯރަމް ޝަރަފުވެރިކޮށްދެއްވުމަށް ހަމަޖެހިފައިވަނީ، ދިވެހިރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހެވެ. އަދި، މިފޯރަމްގައި ދައުލަތުގެ ބައެއް ވަޒީރުންނާއި، ގަވަރނަރ، އަދި އެހެނިހެން މުއައްސަސާތަކުގެ ވެރިން ބައިވެރިވުމަށް ހަމަޖެހިފައިވާކަމަށް އައުޝަން ވިދާޅުވިއެވެ.\nމި ފޯރަމްގެ ތީމަކީ "ކެޕިޓަލް މާކެޓް ފޯ ސޯޝަލް ހާމަނީ"އެވެ . މި ފޯރަމްގެ މައިގަނޑު މަޤްޞަދަކީ ކެޕިޓަލް މާކެޓް މެދުވެރިކޮށް އިޖްތިމާއީ ހަމަޖެހުން ގެނުވައިދިނުމެވެ. ދައުލަތުގެ އިދާރާތަކާއި ޕްރައިވެޓް ސެކްޓަރ ކުންފުނިތައް ހިމަނައިގެން ކުރިއަށްގެންވާ މިފޯރަމްގައި ކެޕިޓަލް މާކެޓް އިތުރަށް ތަރައްގީކޮށް ފުޅާކުރެވޭނެ ގޮތްތަކާމެދު މަޝްވަރާކުރެވިގެންދާނެކަަމަށް ސީއީއޯ އައުޝަން ވިދާޅުވިއެވެ.\n"ހިއްސާގެ ބާޒާރަކީ ދިވެހި ގައުމު ބިނާކުރުމުގައި އިސް ރޯލެއް އަދާ ކުރެވިދާނެ ވަސީލަތެއް. މާލީ މިނިވަންކަން، އަދި ފުދުންތެރި އާއިލާތައް ބިނާ ކުރުމަށް ހުޅުވިފައިވާ ދޮރެއް. އިތުރު ކުންފުނިތައް ލިސްޓް ކުރެވި، އިންވެސްޓް ކުރުމުގެ ފުރުސަތު ދިވެހިންނަށް ހުޅުވިގެން އޭގެ މަންފާ އަނބުރާ ދިވެހިންނަށް ލިބުން މުހިއްމު. ކެޕިޓަލް މާކެޓް ފޯރަމްގައި ހިއްސާގެ ބާޒާރު އިތުރު ހަރުފަތަކަށް ގެންދިއުމަށް، އެޅިދާނެ ފިޔަވަޅުތަކަށް އެކްސްޗޭންޖުގެ ފަރާތުން އަލިއަޅުވާލެވިގެންދާނެ". އައުޝަން ލަތީފް – ސީ.އީ.އޯ ސްޓޮކް އެކްސްޗޭންޖް\nއައުޝަން ވިދާޅުވި ގޮތުގައިި މަޝްވަރާ ބައްދަލުވުމުގައި، ހިއްސާގެ ބާޒާރާ ބެހޭ ވީޑިއޯއަކާއި، ލިސްޓް ކުރެވިފައިވާ ކުންފުނިތަކަށް ލިސްޓިންގ ޓޯކަން އެއް އެރުވުމާއި، ރާއްޖޭގެ ފައިނޭންޝަލް ސެކްޓަރގެ ތަސައްވުރާއި މެދު މަޝްވަރާކުރުންފަދަ މުހިއްމުކަންކަން ހިމެނިފައިވާނެއެވެ.\nހިއްސާގެ ބާޒާރު ކުރިއެރުވުމަށް ވަރަށް ގިނަ ފަރާތްތަކެއްގެ އަމަލީ މަސައްކަތް ބޭނުންވާކަން އައުޝަން ވަނީ ފާހަގަ ކުރައްވާފައެވެ. މިގޮތުން އެންމެ އިސް ރޯލެއް އަދާ ކުރެވިދާނެ އެއްފަރާތަކީ ސަރުކާރުކަން ފާހަގަ ކުރެއްވިއެވެ. މި ސަރުކާރުން، މިކަމަށް ވަރަށް އަހައްމިއްޔަތުކަންދީ ކުރިއެރުވުމަށް މަސައްކަތްތަކެއް ކުރަމުންދާކަން އައުޝަން ވަނީ ފާހަގަ ކުރައްވާފައެވެ. މިގޮތުން 24،000 އަށްވުރެ ގިނަ ހިއްސާދާރުން ހިމެނޭ އެމްޓީޑީސީއަށް، ކުރިމަތިވެރިފައިވާ މާލީ މައްސަލަތައް ހައްލުކޮށްދީ، ފައިދާވަނިވި ކުންފުންޏަކަށް އެކުންފުނި ބަދަލު ކުރުމަށް މަސައްކަތްތަކެއް ރާވަމުންދާކަން އައުޝަން ވިދާޅުވިއެވެ.\nމީގެ އިތުރުން، ސަރުކާރުގެ ޒީރޯ ޓޮލަރަންސް ފޯ ކޮރަޕްޝަން، ނޫއިގްތިޞާދުގެ މަންފާ ދިވެހީންނަށް، ދައުލަތުގެ ދަރަނީން ދިވެހި ރާއްޖެ ސަލާމަތްކުރުން ފަދަ ބިޔަ އަމާޒުތަކަކީ ހިއްސާގެ ބާޒާރު މެދުވެރިކޮށް ހާސިލް ކުރެވިދާނެ ކަންތައްތަކެއްކަންވެސްއުޝަންފާހަގަކުރެއްވިއެވެ. ކޮރަޕްޝަން ނައްތާލުމަށް ކުރަމުންދާ މަސައްކަތުގެ ތެރެއިން ކުންފުނިތައް ސްޓޮކް އެކްސްޗޭންޖުގައި ލިސްޓް ކުރުމުން، ކުންފުނިތަކުގެ ގަވަރނަންސް އިތުރުވެ، ޓްރާންސްޕޭރަންސީ އިތުރުވެ، ހިންގުމުގެ އޮނިގަނޑު ރަނގަޅުވުމުން ކޮރަޕްޝަންއަށް މަގުފަހިވާ ދޮރުތައް ބަންދުކުރެވޭ. ދެފުއްފެންނަ ނިޒާމެއް މާކެޓް މެދުވެރިކޯށް ޤާއިމްކުރެވިގެން ދާނެކަަމަށް އައުޝަން ވިދާޅުވިއެވެ.\nހަމައެހެންމެ ނޫ އިގްތިޞާދުގެ މަންފާ ދިވެހިންނަށް ލިސްޓްކުރެވިފައިވާ ކުންފުނިތަކުން ލިބޭ އާމްދަނީއާއި ނަފާ ދިވެހި ހިއްސާދާރުންނަށް ލިބުމުގެ ފުރަސަތު އިތުރުކުރެވިދާނެ ކަަމަށް އައުޝަން ވިދާޅުވިއެވެ. ދައުލަތުގެ ދަރަނިން ރާއްޖެ ސަލާމަތްވުމަށްޓަކައި ބޭރުގެ ފަރާތްތަކުން ބިޔަ މަޝްރޫއުތަކަށް ފައިސާ ދައުލަތަށް ދަރަނީގެ ގޮތުގައި ނެގުމުގެ ބަދަލުގައި ހިއްސާގެ ބާޒާރުގައި ފަންޑުތަކެއް އުފައްދާ ލިސްޓުކުރުމުން މާކެޓް މެދުވެރިކޮށް ޕްރޮޖްކެޓްކަށް ބޭނުންވާ ފައިސާ ހޯދުމުގެ ފުރުސަތު ލިބިގެންދާނެކަން އައުޝަން ފާހަގަ ކުރެއްވިއެވެ. އަދި ރައްޔިތުންނަށް ޤައުމު ބިނާކުރުމުގަ އަދި ވެލްތް ޑިސްޓްރިބިއުޝަންގަ ބައިވެރިވެވޭނެކަންވެސް ސީއީއޯ ވަނީ ފާހަގަކުރައްވާފައެވެ.


BREAKING: Huravee School Ge2Teacher Aku Covid-19 Ah Fassi Vejje - Vaguthu\nހުރަވީ ސްކޫލްގެ ދެ ޓީޗަރަކު ކޮވިޑް-19 އަށް ފައްސިވެއްޖެ\n1 މަސް ކުރިން ( ފެބުރުއަރީ 11, 2021 )\nހުރަވީ ސްކޫލްގެ ދެ ޓީޗަރަކު ކޮވިޑް-19 އަށް ފައްސިވެއްޖެއެވެ.\n"ވަގުތަށް" އެނގިފައިވާ ގޮތުގައި ހުރަވީ ސްކޫލްގެ ދެ ޓީޗަރުން ކޮވިޑް-19 އަށް ފައްސިވީ މިދިޔަ ހަފްތާގެ ތެރޭގައެވެ. ހިރިޔާ ސްކޫލުން ކޮވިޑް-19 އަށް ފައްސިވީ ސެކަންޑަރީ ދަރިވަރުންނަށް ކިޔަވައިދޭ ދެ ޓީޗަރުންނެވެ.\nރާއްޖޭގެ ސްކޫލްތަކުގެ ތެރެއިން ކޮވިޑް-19 އެންމެ ހަލުވިކަމާ އެކު ފެތުރުނު ދެ ސްކޫލްގެ ތެރޭގައި ޖަމާލުއްދީން ސްކޫލާއި ބިލަބޮންގް އިންޓަނޭޝަނަލް ސްކޫލް ހިމެނެއެވެ. އެގޮތުން މިދިޔަ މަހުގެ ފަހުކޮޅު ޖަމާލުއްދީން ސްކޫލްގެ އޮފީސް ވެސް ބަންދުކޮށްފައިވެއެވެ.\nސްކޫލްގެ އޮފީސް ބަންދު ކުރީ ސްކޫލްގެ ޕްރިންސިޕަލާއި ޑެޕިއުޓީ ޕްރިންސިޕަލް ވަނީ ކޮވިޑް-19 އަށް ފައްސިވެގެންނެވެ. އަދި ބައެއް ލީޑިން ޓީޗަރުންނާއި ސްކޫލްގެ އެޑްމިނިސްޓްރޭޓަރު ވެސް ވަނީ ކޮވިޑް-19 އަށް ފައްސިވެފައެވެ.\nރާއްޖެ އިން މިހާތަނަށް 17،201 މީހުން ކޮވިޑް-19 އަށް ފައްސިވި އިރު، މި ބަލީގައި ނިޔާވެފައި ވަނީ 56 މީހުންނެވެ. މި ބަލީގައި މިވަގުތު ފަރުވާ ހޯދަމުން ދަނީ 2،160 މީހަކަށެވެ. އޭގެ ތެރެއިން 214 މީހަކަށް ފަރުވާދެނީ އެޑްމިޓްކޮށްގެންނެވެ.\nރާއްޖޭގައި ބަލި ޖެހުނު މީހުންގެ ތެރެއިން ރަނގަޅުވެފައި ވަނީ 14،978 މީހުންނެވެ.\nފެބުރުއަރީ 11, 2021 11:11\nޢަބަދުވެސް މީހުން ފައްސި ވޭ. އަޑު އިވިފައިވާާާ ގޮތުގައި އެއީ އެއްބަޑު އެއްބަފައި ދެބެއިން. ޢަދި އެ އާާާައިލާަާަ އިތުރު ދެމީހުންވެސް ވަނީ ފައްސި ވެފަ .\nފެބުރުއަރީ 11, 2021 11:56\nއޮޅިގެންވެސް ސްކޫލް ބަންދު ނުކުރާތި.. ދެން ބުނޭ ޓީޗަރުން ފައްސިވީ ގޭގަ ރަޖާ އަޅައިގެން އޮއްވައޭ..\nފެބުރުއަރީ 11, 2021 12:05\nއަދިވެސް ހުރިހާކުދިން ގެންގޮސް ސްކޫލް ތަކުގަ ކިޔަވަދޭން މިއުޅެނީ އޮންލައިން ކްލާސްތައްރަގަޅު ކޮއްފަ ކުދިން ނާއި ބެލެނިވެރިންގެ ކޮވިޑް އިން ސަލާމަތް ކުރީޔާމާރަގަޅުވާނެހެން ހީވޭ ސިޔާސީ ސްޓަންޓް ނުޖައްސާ އެޑިއުކޭޝަން މިނިސްޓަރް ހީވަނީ ބޮލައްފިތާލާފަހުރި ތާވަޅެއްހެން ޕޮސިޓިއުކޭސް ގިނަވީމަ މާލެލޮކު ކުރަންވީ އަދިވެސްލުއި......\nފެބުރުއަރީ 11, 2021 16:30


SunOnline: Ingireysi safeeru ves Dhiveheenaa eku roadha hippavaane\nއިނގިރޭސި ސަފީރުވެސް ދިވެހީންނާއެކު ރޯދަ ހިއްޕަވާނެ\nނަޖާހު މަސްއޫދު 13 Apr 2021, 14:00\nއިނގިރޭސިވިލާތުން ރާއްޖެއަށް ކަނޑައަޅާފައި ހުންނަވާ ސަފީރު ކެރޮން ރޮސްލާ --\nއިނގިރޭސިވިލާތުން ރާއްޖެއަށް ކަނޑައަޅާފައި ހުންނަވާ ސަފީރު ކެރޮން ރޮސްލާ މި ރަމަޟާން މަހު ދިވެހީންނާއެކު ރޯދަ ހިއްޕަވައި ގުރުއާން ކިޔަވާވިދާޅުވާނެ ކަމަށް ވިދާޅުވެއްޖެ އެވެ.\nމުސްލިމުންނަށް ރަމަޟާން މަހުގެ ތަހުނިޔާ ވިދާޅުވެ ކުރެއްވި ޓްވީޓުގައި ކެރޮން ވިދާޅުވީ، މިއަހަރު މުސްލިމުންނާއެކު ރޯދަ ހިފައި ގުރުއާން ކިޔަވަން ނިންމަވާފައިވާ ކަމަށެވެ.\nމިދިޔަ އަހަރު ރޯދަ ނުހިއްޕެެވުނީ ކޮވިޑް-19އާ ހެދި މާލެ ސަރަހައްދު ލޮކްޑައުންކޮށްފައި އޮތުމުން ދިމާވި ދަތިތަހާ ހެދި ކަމަށް އޭނާ ވިދާޅުވި އެވެ.\n"މިދިޔަ އަހަރު ލޮކްޑައުންއާ ހެދި ރޯދަހިފަން މާ އުނދަގޫވި. އިންޝާﷲ މިފަހަރު ރަނގަޅުވާނެ،"\nރޯދައަށް ހުރުމާއި ގުރުއާން ކިޔެވުމާ ބެހޭ ހިޔާލާއި ލަފާ ދިނުމަށްވެސް އޭނާ ޓްވިޓާގައި އާންމުންގެ ކިބައިން އެދިވަޑައިގަތެވެ.\nސަފީރުގެ ޓްވީޓަށް ގިނަ ބައެއްގެ ސަމާލުކަން ލިބިފައިވާއިރު، ބައެއް މީހުން ގެންދަނީ ހާރުކާން ރަނގަޅު ކާ އެއްޗެހީގެ ލަފާ ދެމުންނެވެ. އަދި ގުރުއާން ކިޔަވާއިރު މާނައާއެކީ ކިޔެވުމަށްވެސް މީހަކު ލަފާ ދިނެވެ.\nކެރޮން ރޮސްލާއަކީ ދިވެހީންގެ އާދަކާދައަށް ޝައުގުވެރިކަން ފާޅު ކުރައްވާ ބޭފުޅެކެވެ. އެގޮތުން، ދިވެހި ކެއުން ތަޖުރިބާ ކުރައްވައި އެ ވާހަކަތައް ސޯޝަލް މީޑިއާގައި ހިއްސާ ކުރައްވާފައިވެ އެވެ. އަދި އަވަށްޓެރިންނާއެކު ތަށިބަރި ބަދަލުކުރުމުގައިވެސް ބައިވެރިވެވަޑައިގަންނަވަ އެވެ.\nކެރޮންއަކީ ރާއްޖޭގައި ހުންނަވާ އިނގިރޭސިވިލާތުގެ ފުރަތަމަ ރެޒިޑެންޓް ހައިކޮމިޝަނަރެވެ. އޭނާގެ ސަފީރުކަމުގެ ފަތްކޮޅު ރައީސް އިބްރާހިމް މުހައްމަދު ސޯލިހަށް އެރުއްވީ 30 އޮކްޓޯބަރު 2019ގަ އެވެ. އޭގެ ކުރިން އޭނާ އަކީ ސީޝެލްސް އިނގިރޭސި ސަފީރެވެ.\nހަ ސްކޮލާޝިޕަކަށް ޖަޕާނުން ހިލޭ އެހީ ދީފި


Lilly ge goalun Maziya athun New molhuvejje | Mihaaru\n09 ޖުލައި 2018 - 23:406comments\nމި ނަތީޖާއާ އެކު ނިއު ވަނީ ހަތް ޕޮއިންޓާ އެކު ތާވަލުގެ އެއް ވަނަ އަށް އަރައިފަ އެވެ. އެ އަދަދަށް ޕޮއިންޓް އެއްކޮށްގެން ލަނޑުގެ ތަފާތުން ދެ ވަނައިގައި އޮތީ ގްރީންސްޓްރީޓްސް އެވެ. ހަ ޕޮއިންޓާ އެކު ތިން ވަނައިގައި އޮތް ޓީސީ ސްޕޯޓްސް ކްލަބުން މާދަމާ ކްލަބް އީގަލްސް އަތުން މޮޅުވެގެން އެއް ވަނަ އަށް އެރުމުގެ ފުރުސަތު އެބައޮތެވެ. މާޒިޔާ އޮތީ ހަތަރު ޕޮއިންޓާ އެކު ހަތަރު ވަނައިގަ އެވެ.\nމިރޭގެ މެޗުގައި ނިއު އަށް ތަފާތު ދައްކައިދިނީ މުޅިން އަލަށް ޓީމާ ގުޅުނު ތުރުކުމެނިސްތާން ވިންގާ އާމިރް ގުރުބާނީ އެވެ. ކުޑަ މެދުކެނޑުމަކަށް ފަހު ސްޕެއިން ޑިފެންޑަރު ޖޯޖް ގޮޓޯ ވެސް މިރޭ ކުޅުނެވެ. އެކަމަކު އަނިޔާއަކަށް ފަރުވާ ހޯދަމުން އަންނަ ސްޕެއިން ޕްލޭމޭކާރު ކަންޑޭލާގެ ބޭނުމެއް ނުހިފުނެވެ.\nވާދަވެރި، ފޯރިގަދަ ކުޅުމެއް ފެނިގެން ދިޔަ މިރޭގެ މެޗުގެ ފުރަތަމަ 20 މިނެޓު ކޮންޓްރޯލްކޮށް ރަނގަޅު ފުރުސަތު ހޯދީ މާޒިޔާ އިންނެވެ. އެގޮތުން ހަތް ވަނަ މިނެޓުގައި ނާއިޒް ހަސަން (ދާދު) އަށް އެކަނިމާއެކަނި، ބޭނުން ގޮތަކަށް ޖަހަން ލިބުނު ބޯޅަ ގޯލާ އަމާޒުނުކުރެވުނުއިރު، 14 ވަނަ މިނެޓުގައި ކޮނޭލިއަސް ސްޓެވާޓް ނެގި ހުރަސް ކެޕްޓަން އަސަދުﷲ އަބްދުﷲ ބޮލުން ޖެހުމުން ދިޔައީ ހުރަސް ދަނޑި މަތިންނެވެ.\nނިއު އަށް މައްސަލަތަކެއް ކުރިމަތިވީ މިޑްފީލްޑަރު މުހައްމަދު އުމެއިރަށް އަނިޔާވެ ބަދަލުކުރަން ޖެހުމެވެ. އެކަމަކު އުމެއިރުގެ ބަދަލުގައި އެރި އިމްރާން ނަޝީދު (އިންމަ) ރަނގަޅު ކުޅުމެއް ދެއްކި އެވެ.\nފުރަތަމަ ހާފުގެ ފަހުބައިގައި ނިއު އިން ކޮންޓްރޯލް ހޯދައި ލަނޑު ޖަހާނެ ފުރުސަތުތައް ތަނަވަސްކުރަން ފެށި އެވެ. އެންމެ ފުރަތަމަ ގުރުބާނީ އަރިމަތިން ނެގި ހުރަހެއް ރުވާންޑާ ފޯވާޑް އަތުހިއޭ ކިޕްސަން އަތުން ބޭކާރުވިއިރު ކެޕްޓަން އަލީ ފާސިރު (ސެންޓޭ) އޭރިއާ ތެރެއަށް ވައްޓާލި ބޯޅަ އަށް ހަސަން އަދުހަމް (ސަޑޭ) ހުހަށް އެރި ނަމަވެސް ކޮންޓްރޯލެއް ނުކުރެވުނެވެ.\nމެޗުގެ ހަމައެކަނި ލަނޑު ފެނިގެން ދިޔައީ 25 ވަނަ މިނެޓުގަ އެވެ. ގުރުބާނީ ނެގި ހުރަހެއް ފެނުޖެހިފައި ގޮސް ލިލީ އަށް ލިބުމުން އޭނާ ވަނީ އެ ބޯޅަ ބޮލުން ޖަހައި ގޯލުގެ ތިރީ ކަނަށް ވައްދާލައިފަ އެވެ. އޭގެ ފަހުން ގުރުބާނީ ނެގި ހުރަހެއް މުޅިން ހުހަށް ހުރި ސަޑޭގެ ބޮލަށް އެރި ނަމަވެސް ގޯލާ އަމާޒެއް ނުކުރެވުނެވެ.\nދެ ވަނަ ހާފުގެ ކުރީކޮޅު ނިއު އަށް ލީޑު ފުޅާކުރަން ރަނގަޅު ފުރުސަތެއް ލިބުނެވެ. އެކަމަކު ލިލީ ނެގި ހުރަސް ކިޕްސަން އޭރިއާ ތެރެއިން ކޮންޓްރޯލްކުރުމަށް ފަހު ޖެހީ މާޒިޔާގެ ގޯލްކީޕަރު ހުސެއިން ޝަރީފުގެ އަތަށެވެ.\nމެޗުގެ ފަހު ބައިގައި މާޒިޔާ އިން ނިއު އަށް ވަރަށް ބޮޑަށް ނުރައްކާކުރި އެވެ. އެގޮތުން ފަހު ވަގުތު އެ ޓީމަށް ރަނުގެ ތިން ފުރުސަތެއް ލިބުނެވެ. މެޗުގެ 89 ވަނަ މިނެޓުގައި ސްޓެވާޓް އޭރިއާ ބޭރުން ފޮނުވާލި ބާރު ބޯޅަ ދަނޑި ކައިރިން ބޭރަށް ދިޔައިރު އިތުރު ވަގުތުގެ ތެރޭ އަސަދުﷲ އަށް އޭރިއާ ތެރެއިން ހުހަށް ލިބުނު ބޯޅަ ޖެހީ ގޯލް މަތިންނެވެ. އޭގެ ފަހުން އޭނާ އަށް ބޮލުން ޖަހަން ލިބުނު ބޯޅަ ވެސް ގޯލާ އަމާޒެއް ނުކުރެވުނެވެ.\nނިއުގެ ކޯޗު އޮސްކާ ބްރުޒޮން މެޗަށް ފަހު ބުނީ މޮޅެއް މި ލިބުނީ ވަރަށް އުނދަގޫ މެޗަކުން ކަމަށާއި މާޒިޔާ އިން ކައުންޓާ އެޓޭކުގައި ވަރަށް ބޮޑަށް ނުރައްކާކުރި ކަމަށެވެ.\n"އަހަރެމެންނަށް ދެ ވަނަ ހާފުގައި ފޯމޭޝަނަށް ވެސް ބަދަލު ގެންނަން ޖެހުނު. ވަރަށް އުނދަގޫ ގޭމެއް މިއީ. މުޅި 90 މިނެޓު ވަރަށް ބާރުބޮޑުކޮށް މިދިޔައީ. އެކަމަކު މެޗުގެ ނަތީޖާ އިންސާފުވެރިކަމަށް ބަލާނީ. އަހަރެން ދެކޭ ގޮތުގައި މާޒިޔާ އިން ލީގުގައި ވަރުގަދަ ޗެލެންޖްތަކެއް ދޭނެ،" އޮސްކާ ބުންޏެވެ.\nމާޒިޔާގެ ކޯޗު އިސްމާއިލް މަހަފޫޒް (އިންމަ) ބުނީ ރަނގަޅު ގޭމެއް ކުޅެ ކުޅުންތެރިން ދަނޑުމަތީގައި ރަނގަޅަށް މަސައްކަތް ވެސް ކުރި ކަމަށާއި އެކަމަކު އެއާ އެއްވަރަށް ލިބޭ ފުރުސަތުތަކުގެ ބޭނުން ހިފަން ޖެހޭ ކަމަށެވެ.\n"ކުރާ މަސައްކަތާ އެއްވަރަށް ނަތީޖާ ވެސް ނެރެން އެބަޖެހޭ. ލިބޭ ފުރުސަތުތައް ގޯލަށް ބަދަލުކޮށްލަން ވެސް އެބަޖެހޭ. އުއްމީދުކުރަނީ ކުރިއަށް އޮތްތަނުގައި އެކަން ރަނގަޅުވާނެ ކަމަށް،" އިންމަ ބުންޏެވެ.\nއިތުރު ލިޔުންތައް ނިއުރޭޑިއަންޓް ސ.ކ ދިރާގު ދިވެހި ޕްރިމިއާ ލީގު 2018 މާޒިޔާ ސ.ރ.ކ


Kasautii Enburi Annanee - Vaguthu\nކަސޯޓީ އެނބުރި އަންނަނީ\nދިވެހިންގެ މެދުގައި ބޮޑު މަގުބޫލުކަމެއް ހޯދި ހިންދީ ޑްރާމާ ސިލްސިލާ، "ކަސޯޓީ ޒިންދަކީ ކީ" އަނެއްކާވެސް މުޅިން ތަފާތު ވާހަކަ އަކައާއެކު ނެރުމަށް ތައްޔާރުވާކަމަށް ދާކަމަށް އެ ޑްރާމާގެ ލިއުންތެރިޔާ، އެކްތާ ކަޕޫރު ބުނެފިއެވެ.\n"ކަސޯޓީ" އަކީ އިންޑިޔާގެ އިތުރުން ދިވެހިންގެ ސިޓިން ރޫމްތަކުގައި އެ ޑްރާމާ އަންނަ ގަޑިއަށް މީހުން ޖާމާވެ އެ ޝޯއަށްޓަކައި ވަގުތުހުސްކޮށްގެން ގިނަ މީހުން ބަލަމުން ދިޔަ މަޝްހޫރު ޑަރާމާ ސިލްސިލާއެކެވެ.\n"ކަސޯޓީ" އެނބުރި އަންނަކަން ހާމަކޮށް، އެކްތާ ކަޕޫރު އޭނާގެ އިންސްޓަގްރާމް އެކައުންޓްގައި ބުނެފައިވަނީ "އަހަރެންގެ ހިތުގައި ހަލާކުވެފައިވާ ބަޔެއްލައިގެން 2001 ގައި ލިޔުނު.... އޭގެ ސަތާރަ އަހަރު ފަހުން އަނެއްކާވެސް އަހަރެން މިލިޔަނީ އަހަރެން އަމިއްލައަށް އިޙްސާސް ކޮށްފައިވާ ވޭނާ ކެކުޅުމުގެ ވާހަކަތައް. ނުވަ އަހަރުވަންދެން ކާމިޔާބު ކަމާއެކު ދައްކާފައިވާ އަހަރެންގެ ލޯބީގެ ވާހަކަ. އަނެއްކާވެސް މި ލިޔަނީ އަހަރެންގެ ހަލާކުވެފައިވާ ހިތުގެ ބަޔަކުން ދައްކުވައިދޭ ވާހަކަ" އެވެ.\n"ކަސޯޓީ" އަކީ މިހާތަނަށް ސްޓަރ ޕްލަސް އިން ދެއްކި، އަދި އިންޑިއާގައިވެސް އެންމެ މަގުބޫލު އަދި އެންމެ ކާމިޔާބު އެއް ޑްރާމާ ސިލްސިލާއެވެ. އެ ޑްރާމާ ނިމުނު ފަހުން ސްޓަރ ޕްލަސްއަށް މީހުންގެ ފަރާތުން ލިބެމުންދިޔަ ތަރުޚީބުވެސް ވަރަށް ބޮޑަށް ވަނީ ދަށްވެފައެވެ. އެހެންކަމުން ސިލްސިލާގެ އާ ބައިތަކާއެކު ކުރިން ލިބުނު ތަރުޚީބު އަނެއްކާވެސް ސޮނީއަށް ލިބިގެންދާނެ ކަމަށް ވަނީ ބެލެވިފައެވެ.\nމިފަހަރުގެ ސިލްސިލާގައިވެސް ހަރަކާތްތެރިވާނީ ކުރީގެ ތަރި ޝްވެޓާ ތިވާރީ ތޯ މީހުން ސުވާލުކުރުމުން އެކްތާ ކަޕޫރު ބުނީ "މިފަހަރު ހަރަކާތްތެރިވާ ފަންނާނުންގެ މައުލޫމާތު ރަސްމީ ގޮތެއްގައި ވަރަށް އަވަހަށް ހިއްސާކުރާނަން. އިހައް ޖެހޭނީ ކުޑަ އިންތިޒާރެއް ކޮއްލަން،" ކަމަށެވެ.\n"ކަސޯޓީ" އަލުން ވުޖޫދަށް އައުމަކީ ހަމަ ޔަގީނުންވެސް އެތަށް ދިވެހިންނަށް އުފާވެރިކަން ގެނެސްދޭނެ ކަމަކެވެ. މީދިޔާގައި ދެކެވޭ ވާހަކަތަކަށް ބަލާއިރު މި ސިލްސިލާ ޑްރާމާއަށް ދެން މާގިނަ ދުވަހުގެ އިންތިޒާރު ކުރާކަށް ނުޖެހޭނެއެވެ.\nފެބުރުއަރީ 18, 2018 15:41\nފެބުރުއަރީ 18, 2018 16:27\nތިޔަ ޑްރާމާ ސިލްސިލާއަކަށް އިންތިޒާރެއް ނުކުރަން. ތިޔަސިލްސިލާތައް އިސްތިހާރު ކޮށް ހެދުމަށް ތިހޭދަކުރާވަގުތަށްވުރެ ދިވެހިންގެ ހިތްތަކުގައި ދީނީ ލޯބި އިތުރުކުރަން ވަގުތުހޭދަކުރިއްޔާ


Varugadha dhebafain: Dharifulhu majleehuga Bappa majlis beyruga - vNews.mv\nވަރުގަދަ ދެބަފައިން: ދަރިފުޅު މަޖިލީހުގައި ބައްޕަ މަޖިލީސް ބޭރުގައި\nއަހުމަދު ހަމީދު އާދަމް 22 August 2017, 11:07\nރައްޔިތުންގެ މަޖިލީހުގެ ތާރީޚުގައި އަނެއްކާވެސް މިއަދަކީ ތާރީޚީ ދުވަހެކެވެ. މަޖިލީހުގެ ޖަލްސާއެއް ނުބާއްވާތާ 21 ދުވަސްފަހުން ޖަލްސާއެއް މިއަދު ބޭއްވިއިރު، މެންބަރުންގެ އިހުތިޖާޖާއި އަޑުގަދަކުރުންތަކާއިއެކު މަޖިލީހުގެ ޖަލްސާ ކުރިއަށް ނުގެންދެވިގެން ވަނީ ހުއްޓާލަން ޖެހިފައެވެ.\nމެންބަރުންގެ އިހްތިޖާޖު މަޖިލީސް ޗެންބަރުން ފެށިގޮތަށް މަޖިލީހުގެ ސައިކޮޓަރިން މަޖިލީހުގެ އިދާރާގެ ބޭރާއި ހަމައަށް ވަނީ ގޮސްފައެވެ. ނަމަވެސް މި މަންޒަރުތައް މިފަހަރު ފެނުނީ މަޖިލީހުގެ ކެމެރާތަކަކުން ނޫނެވެ. މެންބަރެއްގެ ހިތްވަރުން އޭނާގެ ކެމެރާއިންނެވެ.\nމަޖިލީހުގެ ހިނގާ ކަންކަން ރައްޔިތުންނާއި މީޑިއާތަކާއި ހަމައަށް ގެނެސްދިނުމުގައި މަޖިލީސްތެރޭގައި އެންމެ ހިތްވަރާއިއެކު މަސައްކަތް ކުރައްވާ މެންބަރަކީ ގަލޮޅު ދެކުނު ދާއިރާގެ މެންބަރު އަހުމަދު މަހުލޫފެވެ. މީގެ ކުރިން ބޭއްވި މަޖިލީހުގެ ޖަލްސާތަކުގެ ފީޑް މީޑިއާތަކަށް މަޖިލީސް އިދާރާއިން ދޫނުކުރުމުން ސޯޝަލް މީޑިއާ މެދުވެރިކޮށް މަހުލޫފް ވަނީ މަޖިލީހުގެ ހާލަތު ރައްޔިތުންނަށް ގެނެސްދީފައެވެ.\nހަމައެކަނި ގެނެސްދިނީއެއްވެސް ނޫނެވެ. މޮޅު ޕްރެޒެންޓަރެއްގެ ފަދައިން ނެރޭޓްކޮށް މެންބަރުންގެ އިންޓަވިއުތައްވެސް ހިމަނައިގެން ލައިވް ކަވަރޭޖެއް ގެނެސްދިނީއެވެ. އެންމެ ފަހުން މީޑިއާތަކުންވެސް ދައްކަން ޖެހުނީ މަހުލޫފްގެ ލައިވް ކަވަރޭޖެވެ.\nމި ހުރިހާކަމަކާއިއެކު މަހުލޫފްގެ ނަން މަޖިލީހުގައި ވަރަށްވެސް ޚާއްސައެވެ. ނަމަވެސް މިއަދަކީ އަނެއްކާވެސް މަހުލޫފްގެ ވާހަކަދައްކާލަން ޖެހުނު ދުވަހެކެވެ.\nމިފަހަރު މަހުލޫފް އެކަންޏެއް ނޫންނެވެ. މަހުލޫފްއާއިއެކު މަހުލޫފްގެ ބައްޕަ ހައްސާންގެ ވާހަކަވެސް މިއޮތީ ދައްކަންޖެހިފައެވެ.


ގދ. މަޑަވެލީ ގޮނޑުދޮށް ހިމާޔަތްކުރުމުގެ މަޝްރޫޢުގެ ނިމުން ފާހަގަކުރުމާއި، މަޑަވެލީ ބަނދަރު ހުޅުވުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nގދ. މަޑަވެލީ ގޮނޑުދޮށް ހިމާޔަތްކުރުމުގެ މަޝްރޫޢުގެ ނިމުން ފާހަގަކުރުމާއި، މަޑަވެލީ ބަނދަރު ހުޅުވުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު\n7 އޮގަސްޓް 2018، ރިފަރެންސް: PR-2018-61\nاَلحَمْـدُ لِلّـهِ رَبّ العَـالَمِـين، وَالصّـلاة وَالسّلام علـى سيّدنا محـمَّدٍ، خاتم الأنبياء والمرسلين، وَعلـى آلـه وَصَحْبِـهِ أجمـعـين.\nއާދެ، މަޑަވެއްޔަށް އައުމަކީ އަޅުގަނޑަށް ލިބޭ ވަރަށްބޮޑު އުފަލެއް. ރާއްޖޭގައި މީހުން ދިރިއުޅޭ ކޮންމެ ރަށަކަށް ގޮސް ރައްޔިތުންނާ ބައްދަލުކުރުމަކީ، އަޅުގަނޑަށް ލިބޭ އުފަލެއް. އެހެންނަމަވެސް، ރައީސުންނަށް އެ ވަގުތު ތަނަވަސްކުރަން ބޭނުންވާ މިންވަރަށް ތަނަވަސް ނުކުރެވިދަނީވެސް ހަމަ ރައްޔިތުންގެ ހުންނަ ބޭނުންތައް ފުއްދައިދިނުމަށްޓަކައި ރައީސުން މަސައްކަތް ކުރާތީ، އެ ވަގުތު ހޯދަން އެހާ ފަސޭހަ ނުވަނީ.\nމަޑަވެއްޔަށް ޒިޔާރަތްކުރުމަކީ، އަޅުގަނޑަށް ޚާއްޞަ އުފަލެއް ލިބޭ ކަމަށްވާ އިތުރު ސަބަބެއް އަޅުގަނޑު ދަންނަވާލާނަން. މި ދާއިރާގެ މެންބަރު މުޢާޒު ރަޝީދުގެ ވާހަކަފުޅުގައި އެ ވިދާޅުވީ، މަޑަވެއްޔަކީ މިދިޔަ ރިޔާސީ އިންތިޚާބުގައި އަޅުގަނޑާ ދޭތެރޭގައި ވަރަށް ކަމޭ ހިއްތެވި ރަށެއް ކަމަށް. އެކަމަށްޓަކައި މަޑަވެލީގެ ރައްޔިތުންނަށް މިއަދުވެސް އަޅުގަނޑު ޝުކުރު ދަންނަވަން. މިއީ ހަމަ ޝައްކެއްވެސްނެތްގޮތުގައި މަޑަވެލީގައި މިއަދު މި ނިމިގެންދިޔަ ދެ މަޝްރޫޢު ހުޅުވައިދިނުމަށް އަޅުގަނޑު މިރަށަށް އަންނަން ކުރާ ޒިޔާރަތުގައި އިތުރަށް އަޅުގަނޑަށް ހިތްވަރު ލިބޭ، ނޫނިއްޔާ މަޑަވެލީ ރައްޔިތުންނާ އަޅުގަނޑު ބައްދަލުކުރަން ބޭނުންވާ ޝައުޤުވެރިކަން އޮތްކަން އިތުރަށް ދައްކައިދޭ ކަމަކަށް ވެގެންއެބަދޭ.\nއާދެ، މަޑަވެއްޔަށް ލިބޭ ކޮންމެ އުފަލަކީ، އަޅުގަނޑަށް ލިބޭ އުފަލެއް. އަދި އެކަމެއް ފުދިގެންދާއިރު ރައީސް ޔާމީނުގެ ސަރުކާރުގެ ކޮންމެވެސް ޙިއްޞާއެއް އޮތުމަކީ، ޝައްކެއްވެސްނެތްގޮތުގައި އަޅުގަނޑު އުފާވާކަމެއް. މަޑަވެލީގައި އިރާދަކުރެއްވިއްޔާ މިއަދު ބަނދަރެއް ހެދިގެން މި ދިޔައީ. އަދި ހަމައެހެންމެ ޙިމާޔަތްކުރުމުގެ މަސައްކަތްވެސް މަޑަވެލީގައި ނިމިގެން މި ދިޔައީ. މަޑަވެއްޔާއި ހޯނޑެއްދޫގެ ރައްޔިތުން އަބަދުވެސް އެދިވަޑައިގަންނަވަމުން ދިޔަ ކަމަކީ، ދެރަށުގެ އާބާދީ ގުޅިގެންދިޔުން. އަޅުގަނޑަކަށް ނޭނގޭ ކޮން ބޭނުމެއްގައިކަމެއް. އެހެންނަމަވެސް، ﷲގެ ރަޙުމަތާއެކީ ހަމަ މި ސަރުކާރުގައި މި ދެރަށް ގުޅައިދޭ ކޯޒްވޭގެ މަސައްކަތް މިހާރު އެ ވަނީ ގާތްގަނޑަކަށް ނިމުމަކާ ހަމައަށް އައިސްފައި. ނިމިގެން ދިޔައިމާ އަޅުގަނޑު އުންމީދުކުރަނީ، ބްރިޖުގައި ހަމަ މާލޭގެ އެއްކޮޅުން އަނެއްކޮޅަށް ހަމަ ސަޅިކޮށް ޒުވާންކުދިން ސައިކަލުގައި ދުއްވާލާފައި ދާފަދައިން މަޑަވެލީގައިވެސް ހޯނޑެއްދޫގައިވެސް މިކަން ހަމަ ހިނގާނެކަމަށް.\nދެން ޙަޤީޤަތުގައި މިކަހަލަ ކަންކަންވީމާ، އަޅުގަނޑާ ވާދަކުރައްވާ ބޭފުޅުން ދައްކަވާނެ ވާހަކަފުޅު ހުސްވެގެން މިދަނީ. މިކަހަލަ ގޮތްގޮތްވީމަ. މަޑަވެލީ ދާއިރާގައި، ހޯނޑެއްދުއާއި މަޑަވެއްޔާ ދެރަށް އެއްކޮށްލީމަ މިހާރު ތިންހާހަށްވުރެ އާބާދީ ބޮޑުވެގެން ދިޔައީ. ތިޔަބޭފުޅުން އަޅުގަނޑު ކައިރީ ވިދާޅުވެއްޖައިން، ތިޔަބޭފުޅުންގެ އުންމީދު މިވަނީ ރައީސް ޔާމީނާ އެކީއޭ. އަޅުގަނޑު ދަންނަވާލަން ބޭނުންވަނީ، ރައީސް ޔާމީނާ އެކީގައި ތިޔަބޭފުޅުން އުންމީދުކުރައްވާކަމަށްވަންޏާ އެ އުންމީދުގައި ކުލަ ޖެހޭނެޔޭ. އެހެންވީމާ، މިދިޔަ ފަހަރު އަޅުގަނޑަށް ހަތްދިހައަށްވުރެ މަތިން ދެއްވާފައި އޮތްއިރު، މިފަހަރު އަޅުގަނޑަކަށް ނުވިސްނޭ އަޅުގަނޑަށް ނުވަދިހައަށްވުރެ ދަށުން ދެއްވަންޖެހޭ އެއްވެސް ސަބަބެއް އިނގޭތޯ. އަޅުގަނޑު އެހެން މިދަންނަވާ ސަބަބަކީ، އަޅުގަނޑު ހަމަ ފައިބައިގެންދާތަނުން އަޅުގަނޑާ ވާދަކުރައްވާ ކެންޑިޑޭޓުވެސް ހަމަ މި ރަށަށް ވަޑައިގަންނަވާނެކަން ނޭނގެ. އަޅުގަނޑުގެ ސަރުކާރުގައި ހަދައިދިން ބަނދަރުން އެމަނިކުފާނުވެސް މި ރަށަށް އަރުއްވާނީ. އަރުއްވާފައި މިރަށުގެ ރައްޔިތުންގެ ނަސީބު ރަނގަޅިއްޔާ ހަމަ ވިދާޅުވާނެ މިތާ ހުންނަވައިގެން ބަނދަރެއް ހަދައިދެއްވާނަމޭ. އެހެންވީމާ، މިއީ އަޅުގަނޑުމެންގެ ކަންކަން ހުރިވަރު އިނގޭތޯ.\nމުޢާޒުގެ ވާހަކަފުޅުގައި އެ ފާހަގަކުރެއްވީ އެމް.ޑީ.ޕީ ގެ ސަރުކާރު ނިމިގެން ދިޔައިރު މިރަށުގައި، މަޑަވެލީގައި ޙަޤީޤަތުގައި އެއްވެސް ކަމެއް ނެތޭ. މިހާރު އަޅުގަނޑާ ވާދަކުރާ އިދިކޮޅު މީހުންނަށް އިދިކޮޅު ފަރާތްތަކަށް އަދި އަޅުގަނޑާއެކީ ތިއްބަވާފައި އޮޑިން ފުންމާލައިގެން ދިޔަ މީހުންނަށްވެސް އެންމެ ދަތިވާ އެއް ކަމަކީ، ޙަޤީޤަތުގައި ތަރައްޤީގެ މަޝްރޫޢުތައް ފެންނާތީ. މާލޭގެ ހުޅަނގު ދެކުނު ފަރާތުންދާއިރު އެއްގޮތަކަށްވެސް ބޭނުމެއްނޫން، ކަރު މައްޗަށް ނަގައިގެން އިސްއުފުލާ ބަލައިލާކަށް ދަރުމަވަންތަ ހޮސްޕިޓަލް އުސްކަމުން. އެއްގޮތަކަށްވެސް ބަލާކަށް ބޭނުމެއްނުވޭ. މާލޭގެ ހުސްތަންތަނުގައި ޒުވާނުން ކުޑަކުދިން ގޮވައިގެން ހިތްހަމަ ޖައްސަން އުޅޭ. މިއިން އެއްވެސް ތަނަކަށް ވަންނާކަށް ބޭނުމެއްނޫން. ރަސްފަންނަށް އަމުދުން ޒިޔާރަތްކުރާކަށް ބޭނުމެއްނޫން. މިއީ، އަޅުގަނޑާ ވާދަކުރާ މީހުންގެ ޙާލަތުހުރި ގޮތަކީ. ދެން އެމީހުން މޭކަރާ އަނެއްކަމަކީ، މި ރަށްވެހި ތަރައްޤީގެ ފޮތް ނެރުން. މި ރަށްވެހި ތަރައްޤީގެ ފޮތް ނެރުނީމާ، ރާއްޖޭގެ އެކި ހިސާބުގައި ކަންކަން ކޮށްދެވިފައި ހުރި މިންވަރާއި، އަދި އެބޭބޭފުޅުންގެ ސަރުކާރުގައި ކަންތައްތައް ކޮށްދެއްވަން ވިދާޅުވެފައި، ދައުލަތެއް ހިންގުމަކީ، އެއްވެސް ކަހަލަ ބުރައެއް ނޫންކަމަށް ވަރަށް އާދައިގެ ގޮތަކަށް ދައުލަތުގެ ޚަރަދުތައް ހަމަޖައްސާނެކަމަށް ވިދާޅުވެ، އެ ކުރެއްވި މަސައްކަތްޕުޅުގެ ތެރޭގައި އެ ތިން އަހަރު ޕްލަސް އޭގެފަހުން އައި ދެ އަހަރާއެކީ ކުރެވިފައި ހުރި ކަންތައްތަކާއި ނުކުރެވިހުރި ކަންތައްތައް މި ފޮތުން ރައްޔިތުންނަށް ބައްލަވާލައްވަން ފަސޭހަފުޅު.\nމަޑަވެލީގައި ހުރެގެން މި ވާހަކަދައްކާއިރު އަޅުގަނޑަށް މިވާހަކަ ދައްކަން ހަމަ ވަރަށް ފަސޭހަ. މުޢާ މިއަށް ތަޢާރުފެއް އެ ދެއްވީ. މުޢާގެ ހަނދާންވެސް ވަރަށް ދުރު. މުޙައްމަދު އަމީންގެ ހަނދާންތައްވެސް މުޢާގެ އެބަހުރި. އެކަމަކު މި ރަށްވެހި ތަރައްޤީގެ ޞަފްޙާތައް ތިޔަބޭފުޅުން ހަމަ ކޮންމެ ބޭފުޅަކުވެސް ބައްލަވާ. އަޅުގަނޑަށް، މީހުންއުޅޭ ކޮންމެ ރަށަކީ ރާއްޖޭގެ މުހިންމު ރަށެއް. ކޮންމެ ރަށަކަށް ތަރައްޤީ ގެނެސްދޭން އަޅުގަނޑު ބޭނުން. އަޅުގަނޑަށް ތިޔަބޭފުޅުން ވިދާޅުވި މަރުޙަބާއަށްޓަކައި ހަމަ ޝުކުރު ދަންނަވާލާފައި އަޅުގަނޑުގެ ވާހަކަ ކުރިއަށްގެންދާނަން. 12:15، 12:18 ހިސާބުގައި ބަންގިގޮވާނެތީއާއެކީ ވަގުތު އެހާ ތަނަވަހެއްވެސްނޫން. އެހެންނަމަވެސް، ތިޔަބޭފުޅުންގެ ހިތްޕުޅުގައި އޮތް ޝައުޤުވެރިކަމާއި ލޯބި، ތިޔަބޭފުޅުން ދައްކަވައިދެއްވީތީ ހަމަ ފަށްފަށުން ތިޔަ އެންމެ ބޭފުޅުންނަށް އަޅުގަނޑު އިޚްލާޞްތެރިކަމާއެކީ ޝުކުރު މިދަންނަވަނީ.\nމި ރަށްވެހި ތަރައްޤީގެ ފޮތް ބަލައިލީމަ މިވާގޮތަކީ، ގދ. ގެ މަޑަވެލީ ޞަފްޙާ ބަލައިލީމާ އަޅުގަނޑުމެންނަށް ހިސާބުތަކެއް އެބަ ފެނޭ. މަޑަވެލީގައި މިދިޔަ ފަސް އަހަރުގެ ތެރޭގައި މިދިޔަ ފަސް އަހަރޭ މިދެންނެވީ އަޅުގަނޑުގެ ސަރުކާރުގެ ކުރީގެ ފަސް އަހަރު. ޖަޒީރާ ވެރިކަން ކުރައްވަން މި ވިދާޅުވާ ބޭބޭފުޅުން އޭރު ވެރިކަމުގައި ތިއްބެވި ފަސް އަހަރުގެ ތެރޭގައި، ކެޕިޓަލް އިންވެސްޓްމަންޓް ޕްރޮގްރާމެއް، އެއީ ބަނދަރުހެދުން، ނަރުދަމާ، ބޯފެން، މިކަހަލަ އެއްވެސް މަޝްރޫޢެއް ނެތް. އެއީ، ކެޕިޓަލް އިންވެސްޓްމަންޓް ޕްރޮގްރާމަކީ، އާދައިގެ އާބާތުރަ ފިލުވަންކުރާ މަސައްކަތެއްނޫން. އެއީ، ކެޕިޓަލް އިންވެސްޓްމަންޓް ޕްރޮގްރާމަކީ، ބޮޑު ކެޕިޓަލެއް، ބަނދަރެއް ކަހަލަ އެސެޓެއް ކްރިއޭޓްކުރުން. މަޑަވެލީގައިކޮށްފައިހުރި ހިސާބު ސުމެއް، ހަމަ ސުމެއް. އެންމެ ލާރިއެއްވެސް ޚަރަދުކޮށްފައެއްނެތް. މިއީ، ތަފާސްހިސާބުން ދައްކާވަރު އިނގޭތޯ.\nއެކަމަކު މި ސަރުކާރުގައި މިހާތަނަށް މި ކުރެވިފައި ހުރި މަސައްކަތަށް ބަލާކަމަށްވަންޏާ މިހާތަނަށް 139.2 ނޫނީ 140 މިލިއަން މަޑަވެއްޔަށް އެކަނި ހޭދަކުރެވިއްޖެ. މިއީ، މަޑަވެލި ދާއިރާއަކަށްވެސް ނޫން، މަޑަވެއްޔަށް އެކަނި. އަދި މަޑަވެލީގައި މިހާރު މި ނިންމަން ފަށައިގެން މިއުޅޭ ނަރުދަމާއާ މިކަންކަން ނިމިގެން ދިޔައިމާ، އިރާދަކުރެއްވިއްޔާ ސެޕްޓެންބަރު 23ގެ ވޯޓު އަންނައިރު 150 މިލިއަނަށްވުރެ އަދަދު އިތުރުވެގެންދާނެ. ދެން މަޑަވެއްޔާއި ހޯނޑެއްދޫއާ މިހާރު ގުޅިފައި އޮތީމަ، ހޯނޑެއްދޫގެ ރައްޔިތުންވެސް މިތާ ތިއްބަވާނެކަމަށް އަޅުގަނޑު އުންމީދުކުރަން. އެއީ، ތިނަދޫގެ ބޭފުޅުންވެސް އަޅުގަނޑާ އިސްތިޤުބާލު ކުރެއްވި. އެހެންވީމާ، ތިނަދޫގެ ބޭފުޅުންވެސް ތިއްބަވާނެ.\nހޯނޑެއްދޫގައިވެސް އަޅުގަނޑު ދަންނަވާލަން ބޭނުންވަނީ، ހޯނޑެއްދުއަށްވެސް ބޭނުންވާ އެންމެ މުހިންމު ކަންތައްތަކުގެ ތެރެއިން، އަޅުގަނޑަށް ހުށަހަޅުއްވާފައިހުރި ކަންތައްތަކުގެ ތެރެއިން އެއްކަމަކަށް މިއޮތީ ބަނދަރު. ބަނދަރަށް މިހާރު ފަންޑު އިރާދަކުރެއްވިއްޔާ ކަށަވަރުވެގެން، ހޯނޑެއްދޫގެ ބަނދަރު އޮންނާނީ މި ފަންޑުން އެހީއަށް އަޅުގަނޑުމެން އެދިފައި. އިރާދަކުރެއްވިއްޔާ މި ބަނދަރުގެ މަސައްކަތް ހޯނޑެއްދުއަށް ހަމަޖެހިގެންދާނެ. ދެން ހޯނޑެއްދޫން އެދިވަޑައިގެންފައި އޮތް އަނެއްކަމަކީ، ހޯނޑެއްދޫގެވެސް ނަރުދަމާ ހަމަޖެހިގެންދިޔުން. ހޯނޑެއްދޫގެވެސް ހާހެއްހާ މީހުންނަށްވުރެ ބޮޑު އާބާދީއެއް އުޅޭ. ނަރުދަމާގެ މަޝްރޫޢަކީވެސް އޭގެ ފައިސާ، ނޫނީ ބޭރު ފަންޑިންގ ކަށަވަރުކޮށްދީފައި އޮތްކަމެއް. އެހެންވީމ ، އެންމެފަހުން ހުށަހެޅި ލިސްޓުގައި ނަރުދަމާގެ މަސައްކަތްކުރަން އަޅުގަނޑު ހަނދާންވާ ގޮތުގައިވެއްޖިއްޔާ ވިއްސަކަށް ރަށުގެ ތެރޭގައި ހޯނޑެއްދޫ އޮންނާނެ. އެހެންވީމާ، ހޯނޑެއްދޫއަށް އެންމެ ބޮޑަށް ބޭނުންވެގެން މިއުޅޭ ބަނދަރާއި ނަރުދަމާގެ މައްސަލަ، އިރާދަކުރެއްވިއްޔާ އަޅުގަނޑުގެ މިއަންނަ ރިޔާސީ ދައުރުގެ ފުރަތަމަ އަހަރުގެ ތެރޭގައި ފެށިގެންދާނެ. އިރާދަކުރެއްވިއްޔާ އެ އަހަރުގެ ތެރޭގައި ނިމިގެންވެސްދާނެ.\nއަޅުގަނޑު ގދ. އަށް މިކުރާ ދަތުރުގައި އަޅުގަނޑު ހަމަ ދަންނަވާލަން ބޭނުންވޭ. ހަމައެހެން ބޭފުޅުންގެ އަރިހުން އަދި އެހެން ބައެއް ރަށްރަށުގެ ރައްޔިތުންގެ އަރިހުން މަޢާފަށް އެދެން. އަޅުގަނޑު މިކުރަނީކީ ގދ.ގެ ހުރިހާ ރަށަކަށް ގއ.ގެ ހުރިހާ ރަށަކަށް ކުރާ ޒިޔާރަތެއް ނޫން. އަޅުގަނޑު މިކުރަނީ ގއ.އާއި ގދ.ގައި ހުރި ރަށްރަށުގެ ތެރެއިން މިކަހަލަ ބޮޑެތި މަޝްރޫޢުތައް ނިމިގެން މަޝްރޫޢުތައް ފަށްޓާ ދިނުމަކީ، މީގެކުރިން ރައީސް ކުރަމުން އައިސްފައިވާ ކަމަށްވާތީ، އެކަންކަން ފަށްޓައިދިނުމަށްޓަކައި ރަސްމީކޮށްކުރާ ދަތުރެއް. އެހެންވެގެން އަޅުގަނޑު ނަޑެއްލާއަށްވެސް ނުދަނީ، އެހެންވެގެން އަޅުގަނޑު ރަތަފަންދޫއަށްވެސް ނުދަނީ، ހޯޑެއްދޫއަށްވެސް ނުދެވެނީ. އެހެން ނަމަވެސް އަޅުގަނޑު މިރަށަށް މިއައީ މި ރަށުގެ މުހިއްމު ދެ މަޝްރޫއެއް ނިމިގެން އެ މަޝްރޫތައް އިފްތިތާޙްކޮށްދޭން. ބަނދަރު މަސައްކަތް އެ އޮތީ އިރާދަކުރެއްވިއްޔާ ނިމިފައި. އެއްގަމުތޮށި ނޫނިއްޔާ ގޮނޑުދޮށް ހިމާޔަތް ކުރުމުގެ މަޝްރޫޢު އެ އޮތީ އިރާދަކުރެއްވިއްޔާ ނިމިފައި. އެހެންވީމާ، މިކަންކަމުން އަޅުގަނޑުމެން ގަބޫލުކުރަންވީ، ދެން މިރަށުގެ ރައްޔިތުންނަށް ބޭނުންވާ ޢާންމު އަސާސީ ކަންތައްތައް ނިމިފައިވުމާއެކު، އިރާދަކުރެއްވިއްޔާ މިހާރު ކޮންމެވެސް ވަރަކަށް ހިންދެމިލައިގެން ނޭވާލެވޭނެއޭ. ދެން މަސައްކަތްކުރަންވީ ރައްޔިތުންގެ ޖީބު ތަނަވަސް ކުރަން.\nއަޅުގަނޑުގެ ސަރުކާރު 2013 ވަނަ އަހަރު އައިއިރު، ރާއްޖޭގެ ހުރިހާ ދިމާއެއްގައި ބޮޑުވެފައި ހުރި ބޮޑެތި މައްސަލަތަކެއް އެބަހުރި. އޭގެތެރެއިން އެއްކަމެއް ކުނީގެ ވާހަކަ އެއީ. ހަމަ ޚިޔާލަށް ގެންނަވާ، އަޅުގަނޑުމެންނަށް ނިޢުމަތްތައް ލިބުނީމާ، ނިޢުމަތްތަކަށް ޝުކުރުކުރަންވާނެ، ނިޢުމަތްތަކަށް އަޅުގަނޑުމެންނަށް ޝުކުރުކުރެވޭނީ އަބަދުވެސް އަޅުގަނޑުމެންނަށް ލިބޭ ނިޢުމަތްތަކުގެ މަތިން ހަނދާން ކުރަންޏާ. ކީއްވެގެންތޯ އިދިކޮޅު ބޭފުޅުން މިއިން ވާހަކައެއް ވިދާޅުވާން ޖެހިލުންވަނީ. މަޑަވެލީގެ ރައްޔިތުންނަކީވެސް މާލެއަށް ފަރިތަ ބައެއް. ހަމަ ދަތުރުވަރުގައިވެސް މާލެއަށް ވަޑައިގެން އުޅުއްވާނެ. މިފަހަރު ރީ-ރަޖިސްޓްރީ ކުރިއިރުވެސް މާލޭގައި ވޯޓުލާ މީހުންގެ ތެރޭގައިވެސް ވޯޓުލާ މަޑަވެލީގެ މިހުންވެސް އެބަތިބި. މާލޭގެ ކުނިގޮޑުގެ މައްސަލައަކީ، އެހެން ރަށްރަށަށްވުރެ ބޮޑަށް އުނދަގޫވެފައި އޮތް މައްސަލައެއް. އެއީ އެހާ ތޮށްޖެހިފައި އޮތް ރަށަކަށްވެފައި، ވަށައިގެން ސްކޫލްތަކާއި މީހުންގެ ގެދޮރު ހުރީމަ. ކިތައް އަހަރުތޯ މިދިޔައީ. މިއީކީ ރޮކެޓް ސައިންސެއް ނޫން. ކިތައް އަހަރުތޯ މި ދިޔައީ މާލޭގެ ކުނިގޮނޑު ނުނެގިގެން. ބޭރު ކުންފުނިތަކާ ޙަވާލުކުރި. އެތެރޭގެ ކުންފުނިތަކާ ޙަވާލުވި. ޕްރޮވިންސްތަކާ ޙަވާލުވި. މިހެންގޮސް ޙަވާލުނުކުރާ ބައެއްނެތް. އެކަމަކު މިއަދު އެބަ ޚިޔާލަށް އާދޭތޯ މާލޭގެ ކުނިގޮނޑު އޮތީ ކޮންތާކުތޯ؟ މާލޭގެ ކުނިގޮނޑެއްގެ މަތިން މިހާރު މާލޭގެ ރައްޔިތުން ހަނދާނެއްނެތޭ.\nއެހެންވީމާ، މިވަރުގެ ކަންތައްތައް ނުކުރެވި ހުރީމާ އޭރު އަޅުގަނޑު ވެރިކަމަށް އަންނަން ކުރި މަސައްކަތުގައި ދެންނެވިން، ރައްޔިތުންނަށް އެބަހުއްޓޭ ދަތިވެފައިހުރި ބޮޑެތި ކަންތައްތަކެއް. އޭގެތެރޭގައި ކުނި، ނަރުދަމާ، ފެން، މަގުހެދުން ދެން މިހެން ގޮސް ދަންނަވާނެ ކަމެއްނެތް. ބޯހިޔާވަހިކަން މިކަހަލަ އެތައް ކަމެއް ހުރީ. މިކަންތައްތައް ޙައްލުކޮށްދޭން އަޅުގަނޑު މަސައްކަތްތަކެއް ކުރާނަމޭ. ﷲގެ ރަޙްމަތްފުޅާއެކީ މީގެ ވަރަށް ގިނަ ކަންތައްތައް ޙައްލުވެއްޖެ. އަދި އެއާއެކީ އަޅުގަނޑު މިހާރު މިދަނީ ދެން ކުރިއަށް އޮތް ފަސް އަހަރުގެ ތެރޭގައި އަޅުގަނޑުގެ ޚިޔާލުގައި ޤައުމު އާރާސްތު ކުރުމަށް. ރައްޔިތުންނަށް ބޭނުންވާ ކަންތައްތައްކޮށްދޭން ވާހަކަ ދައްކަމުން. އެކަމަކު އަޅުގަނޑާ ވާދަކުރައްވާ ބޭފުޅުން އަބަދުވެސް ދައްކަވަމުން އަންނަ ވާހަކައަކީ، ކަމެއްކޮށްފައި އޮތިއްޔާ އޭގެ ފަހަތުން ވިދާޅުވާނެ، އަދި މިވެނި ކަމެއް ނުކުރޭ. ކަމެއް ކުރަންޏާ ވިދާޅުވާނެ، އެކަން ކުރެވޭލެއް މާ ލަހިއްޔޭ. ލަސްވާނެދެއްތޯ؟ އަޅުގަނޑު އެހެން ތަނެއްގައި ވާހަކަދައްކަމުން ދެންނެވިން، މިހެން ދަންނަވާ ބޮޑެތި މަޝްރޫޢުތަކަށް، އެސެޓް ބިލްޑް ކުރުމުގެ ބޮޑެތި މަޝްރޫޢުތައް، ބަނދަރު، ނަރުދަމާ، ސްކޫލް ކަހަލަ ބޮޑެތި މަޝްރޫޢުތަކަށް އެބޭފުޅުންގެ ފަސް އަހަރުގައި އެއް މަޝްރޫޢު ހިންގަވައިފިއްޔާ މި ސަރުކާރުން މި ހަތަރު އަހަރު ނިމިގެންދަނީ، ނޫނީ ފަސް އަހަރު ނިމިގެންދަނީ އޭގެ ހަ މަޝްރޫޢު ހިންގާފައި. އެހެންވީމާ، ހިންގި ކޮންމެ މަޝްރޫޢުއަކަށް މި ސަރުކާރުން އޮތީ ހަ މަޝްރޫޢު ހިންގާފައި. މަޑަވެލީގެ ރައްޔިތުން މަޑަވެއްޔަށް އެކަނި ވިސްނާލެއްވީމާ އެނގޭނެ، މިއީ ރަނގަޅު ވާހަކައެއްކަން. އެހެންވީމާ، މަސައްކަތް ލަސްވަނީ.\nމަސައްކަތް ލަސްވާ އަނެއް ސަބަބަކީ، މިކަހަލަ ހުރިހާ މަސައްކަތެއް ކުރަން މި އޮތީ ރާއްޖޭގައި ހުރި ބޮޑެތި ކުންފުނިތައް. ބޭރުގެ ކަރަކަރައިގެ ކުންފުނިތަކާ ޙަވާލުކުރީމާ، އަޅުގަނޑުމެންނަށް ލިބޭ ނަތީޖާ އެހާ ރަނގަޅެއްނޫން. މަސައްކަތް ފަށްޓާފައި ފުރަތަމަ ބަހައްޓާ ރިޓެއިނަރ ފައިސާކޮޅު ލިބިފައި. ދެން މަސައްކަތް ނިންމާލާފައި މަސައްކަތް ނުކޮށް މިދަނީ. ދެން އަނެއްކާވެސްވީ ބަޔަކާ ޙަވާލުކުރަން. އަޅުގަނޑުމެން ގެންދަން ބޭނުންވާ ސްޕީޑްގައި، ސަރުކާރުގައި ފައިސާ ހުއްޓަސް މިކަންކުރަން ބޭނުންވިޔަސް ނުކުރެވޭ ސަބަބުތައް އެބަހުރޭ. އެ ސަބަބުތައް ހުރީމަ ސަރުކާރު ކުންފުނިތައް ވަރުގަދަ ކުރަން ޖެހުނީ. މިއަދު މިތާ ބަނދަރު ހެދެން ޖެހުނީ ކީއްވެގެންތޯ؟ މިއަދު މިތާ ބަނދަރު ހެދިގެން މި ދިޔައީ ސަރުކާރުގެ ހަކަތަ އޮތް ކުންފުންޏެއް އޮތީމަ. މިތަން މި ހެދީކީ ޕްރައިވެޓް ކުންފުންޏަކުންނެއް ނޫނޭ. މިތަން މިހެދީ ސަރުކާރުގެ އެމް.ޓީ.ސީ.ސީ. އިން. ދެން އިދިކޮޅު ބޭފުޅުން މި ދައްކަނީ ސަރުކާރުގެ ކުންފުނިތައް ކުޑަކުރާ ވާހަކަ، ނޫނީ ބައެއް ކުންފުނި ނައްތާލާ ވާހަކަ، ނޫނީ ބައެއް ކުންފުނިން ކުރާ އަސާސީ އެއްވެސް ޚިދުމަތް ނޫންކަމެއް ނުކުރާ ވާހަކަ. އެމް.ޓީ.ސީ.ސީ.ގެ ބާރުކަނޑުވާލަން ވިސްނާލައިފި ކަމުގައި ވަންޏާ، މިކަހަލަ ރަށްރަށުގައި ތިއްބަވާ ރައްޔިތުންނަށް ވިސްނިވަޑައިގަންނަވާނެ ކިހާވަރެއްގެ ވާހަކައެއްތޯ މި ދެކެވެނީ. ބަނދަރެއް ނުހެދޭނެ، އަދި ބިން ބޮޑުކުރަން އަޅުގަނޑުމެން މިކުރާ މަސައްކަތެއް ނުކުރެވޭނެ. އިހަށްދުވަހު އެއޮތީ އެހާ ބޮޑުއަގުގައި އަޅުގަނޑުމެން މަހާޖައްރާފާއެއް ގެނެސްފައި. އެއީ، ބިންވެސް މިލްކުކުރެވޭ ގޮތަށް އަޅުގަނޑުމެން އެކަން ކުރަން ބޭނުންވެގެން، ރައްޔިތުންގެ ތަނަވަސްކަން އިތުރު ކުރުމަށްޓަކައި.\nމިހާރު ހިތްޕުޅަށް ގެންނަވާ، އެސް.ޓީ.އޯ.އާ ބެހޭގޮތުން ދެކެވޭ ވާހަކަ. އަދި މީގެ ތަފްސީލުތައް އަޅުގަނޑުގެ މިދަތުރުގެ ތެރޭގައި އުޅޭއިރު ދަންނަވަމުން ގެންދާނަން. އެސް.ޓީ.އޯ. އަކީ، ހަމަ އެކަނި އަސާސީ ޚިދުމަތްދޭ ކުންފުންޏަކަށް ހަދައިފި ކަމަށްވަންޏާ އަޅުގަނޑު ދަންނަވާލާނަން އެސް.ޓީ.އޯ މިއަދުގެ ސްޓްރެންތް ނޫނީ އެސް.ޓީ.އޯ. އަކީ ކިހާ ހަކަތަ ހުރި ކުންފުންޏެއްކަން.\nރާއްޖޭގެ ތާރީޚުގައި، މުޙައްމަދު އަމީން ޒަމާނުން ފެށިގެން ރާއްޖޭގެ ތާރީޚުގައި ކޮން އިރަކުތޯ ސަރުކާރުގެ ބޭސް ފިހާރައެއް، މީހުން ދިރިއުޅޭ ކޮންމެ ރަށެއްގައި ހަމަޖެހިގެންދިޔައީ. ނޯންނާނެ މިކަން ވެފައެއް. ރާއްޖޭގެ ތާރިޚުގައި މީހުން ދިރިއުޅޭ ހުރިހާ ރަށެއްގައި 24 ގަޑިއިރުގެ ކަރަންޓު ކަށަވަރުވެގެންދިޔައި ކޮންއިރަކުތޯ؟ މަޑަވެލީގެ ކަރަންޓްވެސް ވަކިވަރަކަށް ދިއްލާފައި ރޭގަނޑު ނިވާލަންޖެހޭ. ނޫނިއްޔާ ދުވާލު ނުނިދާ. މަޑަވެލީގައި ތިއްބަވާނެ މި ހާޒިރީގައި، މިޖަލްސާގައި ތިއްބަވާނެ، މި ހަނދާން ހުންނަ މީހުން. އަދި ކުދިކުދި ރަށްރަށުގައި އެގޮތަކަށް ކަރަންޓެއް ނުހުންނާނެ. އެހެންވީމާ، ސަރުކާރުގެ ކުންފުނިތައް ބާރުގަދަވީމާ މިކަން ކުރެވެނީ.\nއެސް.ޓީ.އޯ.އަކީ، މިސާލަކަށް ހަމައެކަނި ކާޑުކޮޅު ގެންނަ ބަޔަކަށްވެއްޖެ ކަމަށްވަންޏާ، އެސް.ޓީ.އޯ.އަށް އާމްދަނީ ލިބޭ އެހެން މަސައްކަތް އެސް.ޓީ.އޯ. އިން ހުއްޓުވާލައިފި ކަމަށްވަންޏާ ދެން ކޮންގޮތަކުންތޯ އަޅުގަނޑުމެންނަށް ރާއްޖޭގެ މީހުން ދިރިއުޅޭ ކޮންމެ ރަށެއްގައި ފާރމަސީ ބަހައްޓައި ދެވޭނީ. ފާރމަސީގެ ވިޔަފާރިއަކީ، އޭގެ ޒާތުގައި ފައިދާވާ ވިޔަފާރިއެއްނޫން. ކާޑުގެ ވިޔަފާރިއަކީ، އޭގެ ޒާތުގައި ފައިދާވާ ވިޔަފާރިއެއްނޫން. ކާޑު ވިއްކައިގެން އަޅުގަނޑުމެން ފައިދާއެއް ނުހޯދަން. އަދި އޭގެ އުނދަގުލަކީ، އެހާ ބޮޑު އުނދަގުލެއް. ފުށާއި ހަކުރު، ތާޒާކަންމަތީގައި މާލޭގެ މީހުންނަށް ޓިނުގުދަންތަކުގައި ނުގެންގުޅެވޭނެ ދޮޅުމަސް ދުވަހުވެސް. އެއެއްޗެހި ހަލާކުވާނެ. އެންމެ ދަށުގައި ހުންނަ ބަސްތާތައް ހުންނާނީ ފީވެފައި. ނޫނިއްޔާ ދިޔާވެފައި، ހަކުރު ވެއްޖިއްޔާ. އެހެންވީމާ، މިހާ އުނދަގޫ އޮޕަރޭޝަނެއް ކާޑު ގެންގުޅުމަކީ. މިހާ އުނދަގޫކަމެއް ފުށް ގެންގުޅުމަކީ، ހަކުރު ގެންގުޅުމަކީ. އެހެންވީމާ، މިވަރުގެ ކަންތައް ކީއްވެގެންތޯ ޕްރައިވެޓް ސެކްޓަރުން ނުކުރަނީ. އެއީ، އެކަން ނުކުރެވޭނެތީ. އެއީކީ ފައިދާ ލައިގެން ވިއްކޭނެ ވިޔަފާރިއެއްނޫން. އެއީކީ ޓޫރިޒަމް ރިޒޯޓަކުން ލިބޭނެހެން އާމްދަނީ ލިބޭކަމެއް ނޫން.\nއެހެންވީމާ، އެސް.ޓީ.އޯ.އަށް އަންނަ ބޮޑެތި ބަދަލުތަކުގެ ތެރޭގައި އެސް.ޓީ.އޯ. އިން މިކުރާ ފައިދާވާ ކަންތައް ހުއްޓުވާލައިފިކަމަށްވަންޏާ، ރާއްޖޭގެ އިޤްތިޞާދުގެ ހަކަތައަކީ ތެޔޮ. މިއަދު ރާއްޖެއަށް ބޭނުންވާ ސައްތައިންސައްތަ ތެޔޮ ގެންނަނީ ކޮންބައެއްތޯ؟ ތެލުގެ އަގު ވަކި އަގެއްގައި މި ހިފެހެއްޓެނީ ކީއްވެގެންތޯ؟ ކޯޒްވޭ މަތީގައި ސައިކަލު ދުއްވާ ކުދިންނަށް، ޕެޓްރޯލްގެ އަގު ވަކި އަގެއްގައި ހިފަހައްޓަން މިކުރެވޭ މަސައްކަތުގެ ނަތީޖާއަކަށް ވާނީ ކޮން ކަމެއްތޯ، އެސް.ޓީ.އޯ. އިން މިކަން ނުކުރާކަމަށް ވަންޏާ. ރާއްޖޭގެ މީގެ ތިން ހަތަރު އަހަރު ކުރިން ދިޔަ އިނގޭތޯ، އެސް.ޓީ.އޯ.ގެ އީޒީ ފިލް، ދަރުމަވަންތަ ހޮސްޕިޓަލް ކައިރީގައި އެ ހުންނަ ފިއުލް ސްޓޭޝަން ކައިރީގައި ކިޔު ޖެހިފައި އޮތް. ކޮންމެ ދުވަހަކު ހަވީރު ހަމަ ސަޅިކޮށް، ސައިކަލް ދުއްވަން ބޭނުންވާ ކުދިން ހައްތާހާ ޒުވާނުން މިތިބީ. މާލޭގައިވެސް، މިރަށްރަށުގައިވެސް. ދެން މާލޭގައި ކުރެވޭ ކަންތައްތައް މި ރަށްރަށުގެ ޒުވާނުންނަށް ނުކުރެވޭ ގޮތަކަށް ކޮންމެ ރަށަކުން ލިބޭ އާމްދަނީއަކުން އެ ރަށެއްގެ ރައްޔިތުން އެކަނި ފުދޭވަރަށް ޖަޒީރާ ކޮންސެޕްޓް ގެންގުޅެގެން ކިހިނެއްތޯ މިރަށްރަށުގައި ދިރިއުޅޭނީ. މަޑެއްވެއްޔަކީ ވެދާނެ ހޯނޑެއްދޫއާ ގުޅުނީމަ، ހޯނޑެއްދޫއަކީ ބިން ބޮޑު ތަނެއް. މަޑަވެއްޔާއި ހޯނޑެއްދޫގައި އާބާދީއެއް އެބައޮތް. އެކަމަކު ރާއްޖޭގައި މީހުން އުޅޭ ރަށްރަށް 600، 700، 500 މިވަރުގެ ރަށްރަށް މިހިރީ. މި ރަށްރަށުން ލިބޭ އާމްދަނީއިން މި ރަށްރަށް ތަރައްޤީ ކުރަނީ ކިހިނެއްތޯ؟ މިކަމެއް ނުވާނެ. މިއީ، މުޅި ދައުލަތަށް ލިބޭ އާމްދަނީއިން މި ކަންތައްތައް ކުރާތީ. ރާއްޖޭގައި މިދަންނަވާ ގޮތަށް ކިހިނެއްތޯ، އެސް.ޓީ.އޯ ކަންފަތިވެގެން ގޮއްސިއްޔާ ކޮންމެ ރަށެއްގައި ބޭސް ފިހާރައެއް ބަހައްޓައިދޭނީ.\nއަޅުގަނޑު މީގެ އިތުރު ވާހަކައެއް ދަންނަވާލާނަން. ކަރަންޓަށް ބަލައިފިކަމަށްވަންޏާ ކަރަންޓް މި ހިންގަނީ ނުއަގުގައި، ގެއްލުމުގައި. އެކަމަކު އިރާދަކުރެއްވިއްޔާ ރާއްޖޭގެ ހުރިހާ ރަށަކަށް އަޅުގަނޑު 24 ގަޑިއިރު ކަރަންޓް ކަށަވަރުކޮށްދީފީމު. މިހާރު ބައެއް ރަށްރަށުގައި ބަހައްޓާފައި މިހިރަ ޖެނެރޭޓަރުތައް ރައްޔިތުން ކަރަންޓް ބޭނުންކުރާ މިންވަރު އިތުރުވެގެން ދިޔައިމާ އަދި މާލެއާއި ރާއްޖެއާއި، ރާއްޖޭގެ އެކި ހިސާބާ ދޭތެރޭގައި ބޭސިކް ކޮންސަމްޕްޝަނުން ކަރަންޓް އޮތީ އެއްވަރުވެފައި. އެހެންވީމާ، ކަރަންޓް ބޭނުންކުރާވަރު އިތުރުވެގެން އެބަދޭ.\nރައްޔިތުންނަށް ތަނަވަސްކަން އައުމަކީ، ސަރުކާރުން އެކަމާ ދޭތެރޭ އުފާކުރަންޖެހޭކަމެއް. އެ ތަނަވަސްކަން ހީނަރުކުރުމަށްޓަކައި ކުންފުނިތަކުން މި ދޭ ޚިދުމަތްތަކަށް ބޮޑެތި ބަދަލުތައް އަންނާނޭ ވާހަކަ ދައްކައިފިކަމަށް ވަންޏާ، މި ޖަހަނީ އެލާމް ބެލް ތަކެއް. މިއަޅަނީ އެލާމް ބެލްތަކެއް. ނުރައްކަލުގެ ރަނގަބީލުތަކެއްގެ އަޑު އަޅުގަނޑުމެންނަށް މި އިވެނީ. މިއަދު ފެނަކަ އެ އޮޕަރޭޓް ކުރާގޮތަށް އޮޕަރޭޓް ކުރުވެނީ އެސް.ޓީ.އޯ.އިން ފެނަކަޔަށް ދޭންވާ ލާރި، ލޯނުގެ ގޮތުގައި ދީފައި ހުންނާތީ. ފެނަކައިން މިހާރުވެސް އެސް.ޓީ.އޯ.އަށް ނަގާ ތެލަށް ނުދައްކާހުރި ފައިސާ، އަޅުގަނޑު ހަނދާންވާގޮތުން ވެއްޖިއްޔާ 500 މިލިއަން ރުފިޔާއަށްވުރެ އިތުރުވާނެ. މިއަދުގެ ހިސާބު ކޮށްލިޔަސް ފެނަކައިން އެސް.ޓީ.އޯ.އަށް ދޭންޖެހޭ ލާރި. އެކަމަކު ރައްޔިތުންނަށް ކޮން ތަކުލީފެއްތޯ މީގައި އުފުލަންޖެހެނީ. ފެނަކަ އެ ހިނގަނީ. އެކަމަކު މިއަދުވެސް އެސް.ޓީ.އޯ.އިން ހަމަ އަސާސީ ކަންތައްތަކެއް އެކަނި ހުއްޓާލައިފިކަމަށްވަންޏާ ސަރުކާރަކަށް ބުނެނުދެވޭނެ މި ލާރި ފެނަކައިން ހޯދައިދޭނީ ކިހިނެއްކަމެއް. އަދި އަޅުގަނޑޭއް އަޑެއް ނާހަން، އިދިކޮޅު ފަރާތްތަކުން ދައްކަވާ ވާހަކައެއް، ތިމަންނަމެން އާމްދަނީ ހޯދާނީ މިވެނި ގޮތަކަށޭ. އެހެންވީމާ، އެސް.ޓީ.އޯ.ގެ ސްޓްރެންތަކީ މިއީ. މިއަދު ފެނަކައިން ރާއްޖޭގެ ހުރިހާ ދިމާއެއްގައި ކަރަންޓު މިދެވެނީ ފެނަކައިގެ އެހާ ބޮޑު ޢަދަދެއްގެ ފައިސާ ތެލުގެ ބިލުގައި، އެސް.ޓީ.އޯ.އަށް ދައްކަން އޮތްއިރުވެސް، އެސް.ޓީ.އޯ.ގެ އެހަކަތަ ހުރީމާ. އެސް.ޓީ.އޯ.އިން އެ ބެއިލްއައުޓް ކުރަނީ.\nއަޅުގަނޑު އުންމީދުކުރަން، އަޅުގަނޑުގެ ވާހަކަކޮޅު އަޅުގަނޑުގެ މި ދަތުރު ނިމެންދެން މިރަށުގައި އަދި މި ދާއިރާގެ ހުރިހާ ބޭފުޅުން އަޑުއައްސަވާނެކަމަށް. އެއީ، އަޅުގަނޑު ކޮންމެރަށެއްގައި ކޮންމެވެސް ކަމެއް އިޢުލާންކުރަމުން ދާނަން. އެކަމަކު މިރަށުގައިވެސް ދަންނަވާލަން ބޭނުންވޭ، އަޅުގަނޑު ފަރެސްމާތޮޑާގައި ދައްކާ ވާހަކަ މިރަށުގެ މަސްވެރިން އަޑުއައްސަވައިފިކަމަށް ވަންޏާ އަޅުގަނޑު ވަރަށް އުފާވާނެ. މިއަދުވެސް އިނގޭތޯ، މިއަދުވެސް އެސް.ޓީ.އޯ.އިން މި ވިއްކާ އަގުގައި ތެޔޮ ކީއްވެގެންތޯ ޕްރައިވެޓް މީހުންނަށް ގެނެސްގެން ނުވިއްކެނީ. މަސްވެރިންނަށް މި ލިބޭ ތެޔޮ، މިއަގުގައި އަޅުގަނޑުމެން ކޮންޓްރޯލް ކޮށްގެން ނުވިއްކާނަމަ މިއަދު މަސްވެރިން އުޅޭނީ ކޮންހާލެއްގައިތޯ. މަސްވެރިން އެ ބާނާ މަހަކަށް އެ ބޭނުންހާ އަގެއް އަޅުގަނޑުމެންނަކަށް ބޭރުގެ މާކެޓަކުން ނުލިބޭ. ސަރުކާރުން ވަކި އަގެއްގައި މަސްވެރިންނަށް ވަކި އަގަކަށްވުރެ ދަށްނުވާ ގޮތެއްގައި މަސް ގަންނަމުން މިދަނީ. މީގައި ގެއްލުންތަކެއް އެބައުޅޭ ސަރުކާރަށް. އެކަމަކު މިފްކޯއަށް ދުވަހުންދުވަހަށް މަސްވެރިންނަށް ފައިސާ ނުދެވޭތީ، މިއަދުވެސް މިފްކޯ ބެއިލްއައުޓް ކުރާ ކުންފުންޏަކީ، ނޫނިއްޔާ މި ދެކޮޅުޖައްސަން ފޫބައްދައިދޭ ބަޔަކީ އެސް.ޓީ.އޯ. އެއީ، އެސް.ޓީ.އޯ.ގައި އެ ހަކަތަ ހުރީމަ. އެހެންވީމާ، އެކުންފުނިން އެހަކަތަ ނައްތާލާ ވާހަކަ މިދައްކަނީ. އެހެންވެއްޖެކަމަށް ވަންޏާ އެތައް ބައެއްގެ ވަޒީފާ ގެއްލޭ ވާހަކަ ފުރަތަމަ މިދައްކަނީ.\nދެން މިދައްކާ ވާހަކައަކީ، ރައްޔިތުންނަށް ފޯރުކޮށްދޭ މިކަހަލަ އަސާސީ ޚިދުމަތް ފޯރުކޮށްދިނުމުގެ ހަކަތަ ނޫނީ ކެޕޭސިޓީ ނެތިގެންދާ ވާހަކަ. މިއީ، ސަރުކާރަކުން ކުރެވޭނެ ކަންކަމެއް ނޫން. މިއީ، ސަރުކާރުގެ ކުންފުނިތައް ވަރުގަދަވީމާ ކުރެވޭ ކަންތައްތައް. މިއަދު އެތަން މިތަނުގައި ބަނދަރުހަދައި، ބަނދަރު ހިއްކާ، ބަނދަރު ކޮނެ އަދި އެތަންމިތަނުގައި ބިން ހިއްކައި މިހަދަނީ އެމް.ޓީ.ސީ.ސީ.ގެ ހަކަތަ މި ސަރުކާރުން އުފައްދައިދިނީމާ. މި ސަރުކާރު އައިއިރު އެމް.ޓީ.ސީ.ސީ. އޮތް ހާލު ބަލައިފިކަމުގައިވާނަމަ މީހަކު ގަބޫލެއް ނުކުރާނެ، އެމް.ޓީ.ސީ.ސީ. ކޮޅަށް ޖަހާނެ ކަމަކަށް.\nމިއަދު މަހާ ޖައްރާފާއަކީ، މުޅި ސަރަޙައްދުގައި އޮތް އެންމެ ބޮޑު މަހާ ޖައްރާފާ އެއީ. އޮވެގެން ބިން ހިއްކަމުން މިދަނީ އެމް.ޓީ.ސީ.ސީ.އަށް ހަކަތަ އުފައްދައިދިނީމަ. ސްޓެލްކޯގައި އެ ހަކަތަ ނުހުންނަންވީ. ފެނަކައިގައި ނުހުންނަންވީ. އެސް.ޓީ.އޯ.ގައި ނުހުންނަންވީ އެމް.ޓީ.ސީ.ސީ.ގައި ނުހުންނަންވީ.\nދެން އަޅުގަނޑު ސުވާލެއް އެބައޮތް، ދިވެހިންގެ ކަންތައްތައް ކުރިއަށް ގެންދާނީ ދިވެހިން. ދިވެހިންނަށް ހެޔޮ އެދޭނީ ދިވެހިން. އަޅުގަނޑުމެން މިހުރިހާ ކުންފުންޏަކުން މިކުރާ ކަންކަން ހުއްޓާލައިފިކަމަށްވަންޏާ ކޮންބައެއްތޯ މިކަން ކުރަން އަންނަނީ. ކީއްވެގެންތޯ އިދިކޮޅު ބޭފުޅުން މިއަށް ޖަވާބު ނުދެއްވަނީ. ކޮންބައެއްތޯ މިކަންކަން ކޮށްދޭން އަންނަންވީ. ދެން އަޅުގަނޑުމެން އަބަދުވެސް އުޅެންވީ ވިކުރާ ފޮތެއް ހިފައިގެން ސަރަޙައްދުގެ ގައުމުތަކުގެ މި އެކި ކޮންޓްރެކްޓަރުން އައިސް މިތަނުގައި އެމީހުންގެ މީހުން ލައްވައިގެން މަސައްކަތް ކޮށްދިނީމާ މަސައްކަތް ކުރެވޭ ގޮތަށްތޯ އޮންނަންވީ. އެހެންވީމާ، އަޅުގަނޑުމެންގެ ދައުލަތަކީ ތޮށިގަނޑެއް ނޫންތޯ. ދައުލަތުގައި ނުހުރޭ ހަކަތަ، ދައުލަތަށް ބޭނުންވާ ރަށެއްގެ ބަނދަރު ހަދައިދޭނެ ހަކަތަ. ދައުލަތުގައި ހަކަތަ ނުހުރޭ، ދައުލަތަށް ބޭނުންވާ ކާޑު އިމްޕޯޓު ކޮށްލާނެ. އެހެންވީމާ، ކޮންކަހަލަ ދައުލަތެއް މިއީ. ކޮންކަހަލަ ދައުލަތެއްގެ ވާހަކަ މިދައްކަނީ. މި ދައުލަތުގެ ކެޕޭސިޓީއާއި ހައިބަތު އިތުރުކުރަން ކުރާ މަސައްކަތުގެ ތެރޭގައި އެންމެ ވަރުގަދަ މަސައްކަތަކީ، ދައުލަތުގެ ޝަޚްޞު ވަރުގަދަވެގެން މިއަންނަނީ، ދައުލަތަކީ ރިޒިލިއަންޓް ދައުލަތަކަށްވާތީ. ކޮންމެ ކަމަކަށް ސަލާންޖަހަން ނުދާ ބަޔަކަށްވާތީ.\nއަޅުގަނޑުގެ ޚާރިޖީ ސިޔާސަތަށް ފާޑު ވިދާޅުވާ ބޭފުޅުންނަށް އަޅުގަނޑު މިއަދު ދަންނަވާލާނަން. އަޅުގަނޑުގެ ޚާރިޖީ ސިޔާސަތުގައި މި ސަރުކާރު އަމިއްލަ ސިފަތަކެއް ގެންގުޅޭތީ ދޮގެއްތޯ ބަޔަކަށް އުނދަގޫވެގެން މިއުޅެނީ. އެއީ، އިސްލާމީ ސިފަތަކަކާއި ދިވެހިވަންތަ ސިފަތަކަކާ އަދި އަޅުގަނޑުމެން ގަބޫލުނުކުރާ ކަހަލަ ޑިމޮކްރެޓިކް އުސޫލުތައް ނުގެންގުޅޭނަމޭ ބުނާތީ އުނދަގޫވެގެން މިއުޅެނީ. އަޅުގަނޑަށް ގޮން ނުޖައްސަވާ. އަޅުގަނޑުގެ ސަރުކާރުގައި އިރާދަކުރެއްވިއްޔާ ޤިޞާސް ތަންފީޒުކުރާނީ. އެކަމާ ޝައްކު ނުކުރައްވާ. އެކަން ކުރާތީ ނޫންތޯ އިދިކޮޅުފަރާތްތަކުން ގޮސް އެކިއެކި ކަރަކަރައިގައި މި ވާހަކަ ދައްކައިގެން ދައުލަތަށް އުނދަގުވާ ކަންތައްތައް މިކުރަނީ. އޭގެ ހުރިހާ އިޖުރާޢަތުތަކެއް ފުރިހަމަވެގެން އެކަން ކުރެވޭ ހިސާބަށް ދިޔައިމާ، އިރާދަކުރެއްވިއްޔާ ޤިޞާސް މި ރާއްޖޭގައި ތަންފީޒުވާނެ. އެހެންވީމާ، އަޅުގަނޑު ކައިރީ ވިދާޅުނުވޭ މިކަމެއްނުވާނެޔޭ. މިކަން ކުރާނީވެސް އަޅުގަނޑު. އެއީ 60 އަހަރުވެއްޖެ ޤިޞާސްގެ ވާހަކަ ނުވެސްދައްކާތާ. އެއްވެސް ސަރުކާރެއްގައި ވަލިއްޔުލްއަމުރަކަށް ހުރި މީހަކު މި ފަސްދޮޅަސް އަހަރުގެ ތެރޭގައި ޤިޞާސްގެ ވާހަކައެއް ނުދައްކާ. އެހެންވީމާ، މިއަދު ކިހިނެއްތޯ ޔާމީން ޤިޞާސް ނުހިފާނެއޭ، މިވާހަކަދައްކަން އެބޭފުޅުންގެ ކޮން ހައިސިއްޔަތެއްތޯ އޮތީ. މި ޤިޞާސްގެ ވާހަކައަކީ، އެބޭފުޅުންގެ ބަސްކޮށާރުގައި ނުވެސް ނެތް އެއްޗެއް. މީގެކުރީގައި ތިބި ރައީސުންގެ. އެހެންވީމާ، ޤިޞާސް ހިފާ ވާހަކަ މިއަދު ދެއްކީމާ މިއަދު ވިދާޅުނުވޭ އެހަދަނީ ދޮގެކޭ. ރައީސް ޔާމީނަކީ، ރައްޔިތުންނަށް ބޮޑެތި ކަންތައްތައް ކޮށްދޭނަމޭ ބުނެފައި އެކަންކަމުގައި ދޮގުހަދާނެ މީހެއް ނޫން. ރައީސް ޔާމީން ރައްޔިތުންގެ ކައިރީ ބުނާ ކަންތައްތައް ކޮށްދޭނެ. އެހެންވީމާ، އަޅުގަނޑުގެ މަސައްކަތަކީ ތަރައްޤީ ކުރިއަށް ގެންދިޔުން.\nމިހާރު މަޑަވެލީގައިވެސް އަދި ހޯނޑެއްދޫގައިވެސް ރައްޔިތުން އިންތިޒާރު ކުރައްވަންވީ، މި ޖީބުގައި ކޮންމެ ޒުވާނަކަށް ތަނަވަސްކަން އިތުރުވާނެ ގޮތަކާ ދޭތެރޭގައި. ޒުވާނުންގެ ވާހަކަ ދައްކާއިރު އަޅުގަނޑު ހަމަ ދޮށީ ރައްޔިތުންނަށް ވާހަކައެއް ދަންނަވާލާނަން. އަޅުގަނޑު ދަންނަވާލަން ބޭނުންވަނީ، މީގެ ކުރީގައި މި އޮންނަނީ ސިވިލް ސަރވިސްގައި 65 އަހަރުވީމާ ރިޓަޔަރ ކުރަންޖެހޭ ގޮތަށް. އަދި 55 އަހަރުވީމާ، ޕެންޝަން އިންޑިއުސް ކުރާގޮތަށް. އަޅުގަނޑު މީގެކުރީގައިވެސް ވާހަކަ ދައްކަމުން ދަންނަވައިފީމު. އަދި އަޅުގަނޑު މިދަންނަވާ ވާހަކައިގެ ފަހަތުން ދެން އަޅުގަނޑުގެ ވާދަވެރިން މަސައްކަތް ކުރައްވަން ޖެހޭނީ. އަޅުގަނޑު އެއްޗެއް ބުނީމަ އެއަށް ކޮންމެވެސް އެއްޗެއް ވިދާޅުވާނީ.\nމިހާރު ގެދޮރުވެރިކަމުގެ ކޮންސެޕްޓަކީ އަޅުގަނޑު އޭގެ ތަފްސީލާއެކީ ނިންމާފައި އޮތް އެއްޗެއް. އެބޭފުޅުން ފުރަތަމަ ވިދާޅުވީ ކީކޭތޯ. އެބޭފުޅުން ފުރަތަމަ ވިދާޅުވީ، ރާއްޖޭގެ ކޮންމެ މީހަކުވެސް ކޮންމެވެސް އެހެން ރަށަކުން ބިންކޮޅެއް ބޭނުންވަންޏާ ބިންކޮޅެއް ދޭނަމޭ. މިއީ، ކާކަށް ނުކުރެވޭނެ ކަމެއް. މިއީ، ކޮންމެ މީހަކަށްވެސް ކުރެވޭނެ ކަމެއް. އެކަމަކު މިއަދު އެކަން ކުރާނެ ގޮތް ކިޔައިދީފައި، މާލޭ ސަރަޙައްދުގައި މިކަން ކުރާނެ ގޮތް ކިޔައިދީފައި އަދި ހިޔާ މަޝްރޫޢުން ރައްޔިތުންނަށް އެތައް ބައިވަރު އުންމީދެއް ލިބިގެން ދިޔައިމާ، މިހާރު އެވިދާޅުވަނީ، ތިމަންނަމެންވެސް ގެދޮރުވެރި ކުރާނަމޭ. އެހެންވީމާ، އަޅުގަނޑު ދަންނަވާލަން ބޭނުންވަނީ، ތިގޮތް ރަނގަޅޭ ހަމަ. އަޅުގަނޑު ބަނދަރެއް ހަދާ ނިމުނީމާ، އެރަށަށް އަރައި ވިދާޅުވަނީ، މިރަށުގައި ބަނދަރު ހަދައިދޭނަމޭ. އަޅުގަނޑު ނަރުދަމާ އަޅައިދީ ނިމުނީމާ، އެރަށަށް އަރައި ވިދާޅުވަނީ ނަރުދަމާ އަޅައިދޭނަމޭ. އެހެންވީމާ، އަޅުގަނޑުގެ ހިޔާވަހިކަން ރައްޔިތުންނަށް ކަށަވަރު ކޮށްދިނީމާ ވިދާޅުވަނީ، ތިމަންނަ ހިޔާވަހިކަން ރައްޔިތުންނަށް ކަށަވަރު ކޮށްދޭނަމޭ. އެހެންވީމާ، އޭގެ ޒާތުގައި މިއީ އަސްލު ވިސްނުމެއް ހުރިބައެއް ކަމަކަށް އަޅުގަނޑެއް ގަބޫލެއް ނުކުރަން.\nއަޖުމަ ބެލުމަށްޓަކައި އަޅުގަނޑު ރައްޔިތުންނަށް ދެންނެވިން، މީގެކުރީގައި އަޅުގަނޑަށް ފުރުސަތެއް ދެއްވާށޭ. މިހާރު ރައްޔިތުން އަޅުގަނޑުގެ އަޖުމަ ބައްލަވާފައި ހުންނާނީ. އަޖުމަ ބެއްލެވީމާ ނަތީޖާއަކަށް އަޅުގަނޑު ދަންނަވާނީ މަޑަވެލީގައި ދަންނަވާނީ، މަޑަވެއްޔަކީ ތަހުޒީބާއި ތަރައްޤީން މަޙްރޫމުވެފައި އޮތް ރަށެއް. މިއަދު މި މަޝްރޫޢުތައް ނިމިގެންދާއިރު 150 މިލިއަން މަޑަވެއްޔަށް އެ ޚަރަދުވެގެންދަނީ، ހޭދަވެގެންދަނީ. ޖީބުގެ ތަނަވަސްކަމަށް ބަލާކަމުގައިވަންޏާ ފަރުދުންނަށް ޤައުމުގެ އިޤްތިޞާދު، ދުޅަހެޔޮ އިޤްތިޞާދަކަށް ވީވަރު އަޅުގަނޑު ހަމަ ދަންނަވާލާނަން.\nއަޅުގަނޑު ރައީސް ކަމާ ހަވާލުވީއިރުގައި ގާތްގަނޑަކަށް 4000 ޑޮލަރު ބޮލަކަށް ޖެހޭވަރު. މިއަދު އެ އަދަދު އެއުޅެނީ ގާތްގަނޑަކަށް 10,000 ޑޮލަރުގައި. އަޅުގަނޑު ބޭނުންވަނީ އަޅުގަނޑުގެ ފަސް އަހަރު ނިމިގެންދާއިރު މިއަދަދު 20,000 ޑޮލަރަށް ބަދަލުވެގެންދާން. އެކަން ނުވާނެ ހަމަ އެއްވެސް ސަބަބެއް ނެތް. އެކަމަކު މިވާހަކަ ދައްކާ މީހަކު އެދައްކާ ވާހަކައަށް އޭގެ ކުރީގައި އޭނަގެ އަޖުމަ ބެލިފައި ހުރެއްޖެކަމަށްވަންޏާ އޭނައަށް އެ ފުރުސަތު ނުދޭންވީ ސަބަބެއްވެސް ނެތެއްނޫންތޯ. އަޅުގަނޑުމެން ފިކުރުތައް ތަޖުރިބާ ކޮށްފީމު. އިދިކޮޅު ފިކުރާއި، އެއްކޮޅު ފިކުރާއި، އޮޑީގައި ތިބި މީހުންނާއި އޮޑިން ފުންމާލި މީހުންނާއި އަދި އޮޑި ފައްތާލަން އުޅުނު މީހުންނާ، މިހުރިހާ ތަޖުރިބާއެއް އަޅުގަނޑުމެން ކޮށްފީމު. އެހެންވީމާ، މިބޭފުޅުންނަށް ނުކުރެވިގެން މިއުޅޭ ކަމަކީ، އަޅުގަނޑު މިގެންނަ ތަރައްޤީ ރައްޔިތުން ޤަބޫލުކުރާތީ، އެއާ އެއްވަރުގެ ވާހަކައެއް ދެއްކެވޭނެ ގޮތެއްނެތީމާ، ކޮންމެވެސްކަހަލަ ބުހުތާން ވާހަކައެއް ދައްކަވަނީ.\nމިއަދު އަޅުގަނޑު ދެކެފިން އިނގޭތޯ ނޫހަކުން، ކުރީގައި އަޅުގަނޑުގެ ނައިބު ރައީސް އަޙްމަދު އަދީބު ވިދާޅުވި ވާހަކައެއް. މިނިވަން ނޫހުގެ މި ނޫސްވެރިޔަކަށް އުޅޭ ރިޟްވާން، މިހާރުވަނީ ނިޔާވެފައި. ޝައްކެއްވެސްނެތް، ވަރަށް ހިތާމަވެރި ކަމެއް. އޭނާގެ މަރުގެ މައްސަލަ ކެބިނެޓުގެ ފެންވަރުގައި ތިމަންނަމެން އެކަން ހޯދަން މަސައްކަތްކުރަމުން ދަނިކޮށް، ރައީސް ޔާމީނޭ ހުއްޓުވާލީ. މި ތިއްބެވީ ކެބިނެޓުގައި ތިއްބެވި ވަޒީރުން އޭރުވެސް. އަޅުގަނޑު ހަމަ ދަންނަވާލަން ބޭނުންވަނީ، މިކަހަލަ ބުހުތާން ދޮގު، ބޮޑެތި ޙުކުމް އައިސްފައި ތިބި މުޖުރިމުން، މިކަހަލަ ވާހަކަ ދެއްކީމާ، އެ ވާހަކަތައް ނޫސްތަކުގައި ކެރީ ކުރީމާ އަޅުގަނޑު ހިތާމަކުރަން. އެއީ، ރައްޔިތުންނަކީ ހުރިހާ ފެންވަރެއްގައިވެސް ޒިންމާދާރު ބަޔަކަށް ވާންޖެހޭނެ. މީހަކު މަރުވެގެން މިއުޅެނީ. މިއީ ދައުލަތަކަށް ބޮޑުވާނެކަމެއް. އަދި މިވާހަކަ ދައްކާ މީހާ މި ބުނާ ވާހަކައަކީ، ކެބިނެޓުގެ ފެންވަރުގައި ތިމަންނަމެން މަސައްކަތްތަކެއް ކުރީމޭ. ނޫން، ކެބިނެޓުގެ ފެންވަރުގައި މަސައްކަތެއް ނުކުރާނެ. މި މަސައްކަތުގެ ތަޙުޤީޤަކީ ފެށުނީއްސުރެ ފުލުހުން ކުރާ ތަހުޤީޤެއް. މިހާރުވެސް ފުލުހުން އެ ތަޙުޤީޤު ކުރަމުން އެބަދޭ. އަފްރާޝީމްގެ މަރުގެ މައްސަލަ އަޅުގަނޑުމެންނަށް ބެލެންޖެހޭ. ރިޟްވާނުގެ މަރުގެ މައްސަލަވެސް ބެލެންޖެހޭ. ދެންވެސް ތިބި މީހުންގެ މަރުގެ މައްސަލަ ބެލެންޖެހޭ. ކިހިނެއްތޯ ކެބިނެޓް ފެންވަރުގައި މިކަން ކުރާނީ. ކެބިނެޓުން ކޮމިޓީއެއް ނަގައިގެން މިކަމެއް ނުކުރެވޭނެ. ކެބިނެޓުން ކޮމިޓީއެއް ނަގައިގެން ކުރި މަސައްކަތަކީ، ރައީސް ޔާމީނުގެ ލޯންޗު ގޮއްވާލަން ކުރި މަސައްކަތް، އަޙްމަދު އަދީބު ކުރި މަސައްކަތް. އަޅުގަނޑުމެންގެ ކެބިނެޓް ހިމެނޭގޮތަށް ފުލުހުންނާއި ސިފައިން ދެންވެސް އެ ތަޙުޤީޤު ކުރި. އެހެންވީމާ، މިއަދުވެސް އަޙްމަދު އަދީބު އެބަ ބުނެދޭންޖެހޭނޫންތޯ ކީއްވެގެންތޯ، ރައީސް އެކަންޏެއްނޫން އެފަހަރު ޙައްޖުވެގެން އައި އެންމެންނާ އަދި އަޅުގަނޑުމެން ބަލާދިޔަ އަޅުގަނޑުމެންގެ އާއިލާގެ މީހުން، އެންމެން ތިއްބާ މި ލޯންޗް ގޮއްވާލަން މަސައްކަތްކުރީ. މިވަރު މީހަކު ދައްކާ ވާހަކަ މިހާރު ނޫސްތަކުގައި، މިއީ ނިއުސްވަރތީ އައިޓަމްކަމަށް މި ޖަހަނީ. ކެބިނެޓަކުން ނުކުރާނެ، މީހުންގެ މަރު މިގޮތަށް ގެއްލިގެން ދިޔައީމަ. އެއީ، ފުލުހުންގެ މަސައްކަތެއް. މިއަދުވެސް ފުލުހުން އެމަސައްކަތް ކުރަމުން އެބަދޭ. އަދި ފުލުހުންގެ މުއައްސަސާއިން މިއަދުވެސް އެއަށް ޖަވާބުދާރީވާނެ. އެހެންވީމާ، މިކަހަލަ މީހުން ދައްކާވާހަކަވެސް މިހާރު އަޅުގަނޑާ ދިމާއަށް މި އެނބުރި އަންނަނީ. އެއީ ކީއްވެގެންތޯ، ގިޞާސް ހިފާވާހަކަ ދެއްކީމާ. އެހެންވީމާ، މިކަހަލަ ވާހަކަތައް މި ކެރީ ކުރަނީ މި ދުވަސްކޮޅު. މި މޫސުމުގައި ކެރީ ކުރާނެ މިކަހަލަ ވާހަކަ.\nއަޅުގަނޑު ދަންނަވާލަން ފެށި ވާހަކައަކީ، މިހާރު މަޑަވެލީގައި މި ކުރެވުނު އަސާސީ މަސައްކަތްތަކެއް ކުރެވުނީމާ، ދެން މަޑަވެލީގައި ވިސްނަންޖެހޭ ކަންކަމުގެ ތެރޭގައި މިހިރީ ރައްޔިތުންގެ އާމްދަނީ އިތުރުކުރުން. އަޅުގަނޑު ކުރީގައިވެސް ބުނަމުން އައި ވާހަކައެއް. ގއ. ގދ. ޤުދުރަތީ ބޮޑު އެއް އަތޮޅު. ޓޫރިސްޓް ރަށްރަށް ހަދާކަމަށްވަންޏާ، މިއަށްވުރެވަކި މަޝްހޫރު، ނޫނީ މިއަށްވުރެ ވަކި އިތުރު ފަހި އެހެން އެއްވެސް ދާއިރާއެއް ނުވެސްނެތް. އެހެން ނަމަވެސް، ހަމަ ދަތުރުފަތުރުގެ ދަތިކަން ހުރުމާއެކީ، މި އުނދަގޫތަކެއް ވެގެން މިދަނީ. އެހެންވީމާ، އިރާދަކުރެއްވިއްޔާ މިއަންނަ ފަސް އަހަރުގެ ތެރެއިން، ފުރަތަމަ ތިން އަހަރުގެ ތެރޭގައި އަޅުގަނޑުމެން އެބަ ނިންމަން، ގއ. ގދ. ދެ އަތޮޅުގައި 10,000 އެނދު އުފައްދަން. އެއީ، ހަމައެކަނި ގއ. ގދ. ގައި. ފުރަތަމަ ތިން އަހަރުގެ ތެރޭގައި ގއ. ގދ. ގައި އެކަނި އަޅުގަނޑުމެން އަމާޒުކޮށްފައި މިއޮތީ 10,000 އެނދު އުފައްދަން. އޭގެ ތެރެއިން، ގދ. ގައި 6000 އެނދު، ގއ. ގައި 4000 އެނދު އުފައްދާނަން.\nމި ދާއިރާއަށް ބަލާކަމަށްވަންޏާ، މަޑަވެލީ ދާއިރާއަށް ބަލާކަމަށްވަންޏާ، މިތާ އެއަރޕޯޓު ކައިރީގައި އޮތީމައާއެކީ، މަޑަވެލި ދާއިރާގައި އެންމެ ކައިރީގައި ހުރި ރަށްރަށަށް ބަލާކަމަށްވަންޏާ، މިސާލަކަށް، މާ ކައިރިއެއްވެސް ނޫންކަންނޭނގެ، އެކަމަކު ދަތުރުފަތުރު ކުރާކަށް އުނދަގުލެއްނޫން. ނަޑެއްލާ، ހޯނޑެއްދޫ، ދެން ތިނަދޫ އެބައޮތް. އެކަމަކު ތިނަދުއަކީ މުޅިން ވަކިރަށަކަށްވާތީ، އަޅުގަނޑު ހަމަ މީގެތެރެއިން އިސްތިސްނާކޮށްފައި ގެންދާނަން، ރަތަފަންދޫ. މިރަށްތަކަށް ބަލައިގެން އަޅުގަނޑު ހަމައެކަނި މިދާއިރާއިން އަޅުގަނޑު ބޭނުންވޭ 1400 އެނދު، ފުރަތަމަ ތިން އަހަރުގެ ތެރޭގައި އުފައްދަން. 1400 އެނދަކީ، ގާތްގަނޑަކަށް 2300 ވަރަކަށް ވަޒީފާ. މިއީ، ޒުވާނުންގެ ވަޒީފާ އިތުރުކުރަން އަޅުގަނޑުމެން ކުރާކަމެއް. އެއީ، ހަމައެކަނި މަޑަވެލީގައި މިދާއިރާގައި މިހިރަ ރަށްތަކަށް.\nއަޅުގަނޑުގެ މަންޒިލަކަށް ދެން މިއޮތީ، ފަރެސްމާތޮޑާ. ފަރެސްމާތޮޑާގައިވެސް އެއަރޕޯޓުގެ މަސައްކަތް ހިނގަނީ. ފަރެސްމާތޮޑާ ދާއިރާގައިވެސް މިކަހަލަ ވާހަކަތަކެއް އަޅުގަނޑު ޢިއުލާނު ކުރާނަން. މީގެ ބޭނުމަކަށްވަނީ، ހަމަ ޙަޤީޤަތުގައިވެސް މިދެންނެވި ކަހަލަ ކަންތައްތައްކޮށްގެން ރައްޔިތުންގެ ބޭނުންތައް ފުއްދަން. އެކަމަކު ޖަޒީރާ ކޮންސެޕްޓުގައި، މިކަމެއް ނާންނާނެ. އެއީ، މިތަނުން ލިބޭ އެއްޗަކުން އެއަރޕޯޓު މިތާ ހަދާފައި މިތަނުން ލިބޭ އެއްޗަކުން ރިޒޯޓް ހަދާކަމަށްވަންޏާ އެއީކީ ވާނެކަމެއްނޫން. ފަރެސްމާތޮޑާ ދާއިރާގައި އެތަނުގައި އެއޮތްބޮޑު ފެންގަނޑު، ކުޅި ނުހިއްކިގެން މިއޮއްހާ ދުވަސް މިދިޔައީ. އެތަނުގައި ބަނދަރު ނުހެދިގެން މިއޮއްހާ ދުވަސް މިދިޔައީ. އެތަނުގައި އެއަރޕޯޓެއް ނެތިގެން މިއޮއްހާ ދުވަސް މިދިޔައީ. އެހެންވީމާ، އެތަނަކުން ލިބޭ އާމްދަނީއަކުން އެތަނުން އެކަންކުރަންޏާ ކިހިނެއްތޯ އެކަންކުރާނީ. އަދިވެސް ތިބެންވީ. އަޅުގަނޑުމެން ދުނިޔޭގައި ﷲ ލަހައްޓަވައިފިކަމަށްވަންޏާ އުމުރު ހުސްވަންދެން ތިއްބަސް އެރަށަކުން ލިބޭ އެއްޗަކުން، އާމްދަނީއަކުން މިކަން ކުރާކަމަށްވަންޏާ، މިކަންކަމެއް ނުވާނެ.\nމުޅި ދައުލަތުގެ މުއްސަނދިކަމަކީ، އެންމެ ދުރުގައި އުޅޭ އެންމެ ނިކަމެތި މީހާއަށްވެސް އެއަށް ހިއްސާ ލިބެންވާނެކަމެއް. ކީއްވެގެންތޯ ނުކުޅެދޭ މީހުންނާއި ޚާއްޞަ އެހީއަށް ބޭނުންވާ މީހުންނަށް މި ސަރުކާރުން މިކަހަލަ މަޝްރޫޢުތަކެއް މި ހިންގައިދެނީ. ކީއްވެގެންތޯ އެމީހުންނަށް ވަޒީފާ ޙައްޤު ނުވަނީތޯ. މީގެކުރީގެ ސަރުކާރުތަކުގައި އެމީހުންނަކީ، އުޅޭބައެއްކަން ނޭނގި މިދިޔައީ ކީއްވެގެންތޯ. މިއަދު މުޅި ދައުލަތަށް ލިބޭ އާމްދަނީއާއި ދައުލަތުގެ ކުންފުނިތައް ވަރުގަދަވީމާ މިކަހަލަ އެތައް ކުދިންނަކަށް މިއަދު ވަޒީފާ ކަށަވަރު ކޮށްދީފައި އެވަނީ. އެކުދިންގެ މުސްތަޤްބަލެއް އޮތްކަމަށް އެކުދިންނަށް އެބަ ޤަބޫލުކުރެވޭ.\nދިވެހިރާއްޖޭގެ ބިމުގައި ހިމެނޭ ކޮންމެ އަކަފޫޓަކީ، އަޅުގަނޑުމެން ކޮންމެ މީހެއްގެ ހައްޤެއްނޫންތޯ. މިތަނުގައި މުއްސަނދިން އުޅޭނެ، ނިކަމެތިން އުޅޭނެ، ފަޤީރުން އުޅޭނެ، މިތަނުގައި އުޅޭނެ ޙިއްޞުތައް ހަމައަށް ހުރި މީހުން، މިތަނުގައި އުޅޭނެ ނުކުޅެދޭ މީހުން. އެކަމަކު އަޅުގަނޑުމެން ޖުމްލަގޮތެއްގައި ދައުލަތެއްގެ އުފާވެރިކަމަކީ، ރައްޔިތެއްގެ އުފާވެރިކަމަކީ، މަޑަވެލީގައި ރައްޔިތުންގެ އުފާވެރިކަމަކީ، މަޑަވެލީގެ އެންމެ ނިކަމެތި މީހާއާވެސް އުޅެވޭނެގޮތެއް މަޑަވެލީގެ ތެރެއިން ހަމަޖައްސައިދިނުން. ހަމަޖައްސައި ނުދެވޭކަމަށްވަންޏާ ރައީސް ޔާމީން ކައިރީގައި އެވާހަކަ ބުނުން. އެއީ، ރައީސް ޔާމީނަކީ މިހެން ތިބި، އިޖުތިމާޢީގޮތުން ހަވާސާވެފައި ތިބި ގިންތިތަކުގެ މީހުންނާ ދޭތެރޭގައި މިހާތަނަށް އެންމެ ގިނަ މަޝްރޫޢުތަކެއް ހިންގައިދެވިފައިހުރީ، މި ފަސް އަހަރު ސަރުކާރުގެ ތެރޭގައި. އެހެންވީމާ އަޅުގަނޑުމެންގެ ދިވެހިރާއްޖޭގެ އެއްބަޔަކު އުފަލުގައި އުޅޭކަމަށްވަންޏާ މި އުފަލުގައި ކީއްވެގެންތޯ، އަޅުގަނޑުމެން އެންމެން ނޫޅެންވީ. އަޅުގަނޑުމެންގެ ޒުވާނުންނަށް މާލޭގައި ކޮފީ ބޮވޭކަމަށްވަންޏާ ކީއްވެގެންތޯ، މިކަހަލަ ރަށްރަށުގައި ހަމަ ކޮފީ ބޮވޭނެ ގޮތްތައް ތަނަވަސް ނުވާންވީ. އަޅުގަނޑުމެން ޒުވާނުންނަށް އެއްރަށުން އަނެއް ރަށަށް ބުރިޖް ހުރަސްކޮށްދެވޭކަމަށްވަންޏާ މާލޭގައި، ހަމަ ހޯނޑެއްދޫއާއި މަޑަވެއްޔާވެސް ހަމަ އެއް ރަށެއްގެގޮތުގައި، އެއް ޝަހަރެއްގޮތުގައި އެބަ ގުޅެންޖެހޭ ދޮގެއްތޯ.\nއެހެންވީމާ، މި ވިސްނުންތައް މިބޭބޭފުޅުންނެއް ނުގެންގުޅުއްވާ. އޭގެ ބަދަލުގައި މިދައްކަވަނީ މުޅިން އެހެން ވާހަކައެއް. ޑިމޮކްރަސީގެ ވާހަކަ އަޅުގަނޑުމެންނަށް ކިތަންމެ ވަރަކަށްވެސް ދެއްކިދާނެ. އެކަމަކު މުޢާޒް އެވިދާޅުވިގޮތަށްވުރެ ފުރިހަމަކޮށް އެވާހަކަ ދަންނަވާނެ ގޮތެއް އަޅުގަނޑަކަށް ނުއެއް ވިސްނޭ. އަޅުގަނޑުމެން ޑިމޮކްރަސީގެ ވާހަކަ ދައްކާނަން. އެކަމަކު ޑިމޮކްރަސީއަކީ ޙަޤީޤަތުގައިވެސް އުސޫލުތަކެއްގެ ތެރޭގައި މީހުން އުޅުން. އިންސާނުންނާއި ޙައިވާނުންނާ ތަފާތުވަނީ މި ވިސްނުމުގައި. ސިކުނޑީގެ ވިސްނުމުގައި. ސިކުނޑީގެ ވިސްނުން ބޭނުންކޮށްގެން ތަރައްޤީ މިވަނީ. ސިކުނޑީގެ ވިސްނުން ބޭނުންކޮށްގެން އެކަކު އަނެކަކުގެ ޙައްޤުތަކަށް އަރައިނުގަންނާނެގޮތަށް ޤާނޫނުތަކާއި އުސޫލުތައް ބައްޓަން މިކުރަނީ. އެހެންވީމާ، އެ އުސޫލުތަކުގައި ތިބެވޭކަމަށްވަންޏާ، އެއީ ޑިމޮކްރެޓިކް ހަމަތަކުގައި ތިބެވެނީ. އެއްވެސް ދެ ޤައުމެއްގެ ތެރޭގައި ޑިމޮކްރެޓިކް ހުރިހާ އުސޫލެއް އެއްގޮތަކަށް ނެތި ހިނގައިދާނެ. އެހެންނަމަވެސް ޤަބޫލުކުރަންޖެހެނީ، ރައްޔިތުންގެ ބޮޑެތި ޙައްޤުތަކަށް އެހެން ބަޔަކު އަރައިގަންނަ ކަމަށްވަންޏާ، އެއީ މައްސަލައެއް.\nއަޅުގަނޑުމެންނަށް މީގެކުރީގައި އެމް.ޑީ.ޕީ ސަރުކާރާއި، އެމް.ޑީ.ޕީ ވެރިކަމަށް އައިއިރު ކޮން ކަމެއްތޯ ދަސްކޮށްދިނީ. ރަނގަޅަށް އަޑު އައްސަވާ. ކޮންމެ ކަމެއް ކުރުމުގައިވިޔަސް ނިކަމެތި މީހާގެ ޙައްޤުތަކަށް އަރައިގަނެފައި ހުންނާނީ. ގަދަބާރުންކުރަން ބޭނުންވި ކޮންމެ ކަމެއްކުރުން، އެއީ އެމީހުން ދައްކައިދީފައި، ނަގައިދީފައިހުރި ފިލާވަޅުތަކަކީ. ރައީސް މައުމޫން ސަރުކާރުގެ ފަސް އަހަރުގެ ތެރޭގައި ފެނިގެންދިޔައީ އެކަން.\nއަޅުގަނޑު މިސާލެއް ދަންނަވާލާނަން. އަޅުގަނޑުމެން ހުރިހާ ކުދިންނަކީވެސް މަދަރުސާއަށް ކިޔަވަންދާ ކުދިން. ވަކި ގަޑިއެއް އޮވޭތޯ. ވަކި ތަނެއް އޮވޭތޯ އެއްވެ ހަޅޭއްލެވުން މަނާކޮށްފައި. ކޮންމެ ތަނެއްގައި އެކަންކުރޭ. އެތާ ކިޔަވަން އެ ތިބަ ތުއްތުކުދިންގެ ޙައްޤެއްނުވޭތޯ. އެކުދިންގެ މަންމައިންނާއި ބައްޕައިންގެ ޙައްޤެއް ނުވޭތޯ. ނަފްސާނީގޮތުން ކިތައް ކުދިންނަށް ގެއްލުން ލިބުނުތޯ. އެކަމަކު މިއީ ކޮށްފައި ހުރި ކަންތައް. އެމީހުން ކުރަންވީމާ ޑިމޮކްރެޓިކް އުސޫލު މިއީ. އޭރު އިދިކޮޅުގައި ތިބި މީހުންގެ ގޭގޭދޮށަށް، އެމީހުން ޝިކާރަކުރަން ބޭނުންވާ މީހުންގެ ގޭގޭދޮށަށް ނާޗަރަންގީ ކުޅޭގޮތަށް ކޮންމެ ރެޔަކު ކަހަލަގޮތަކަށް މީހުން އެއްވެގެން ބިރުގަންނަވަންކުރި މަސައްކަތްތައް. ކީއްތޯ މިކުރަނީ. އެއީ، ގޮތެއްނެތް، ނޫނިއްޔާ ނިކަމެތި ބައެއްކަމަށް ހީވާތީ ޓެރަރައިޒްކުރަން ކުރާ މަސައްކަތް. މިކަހަލަ މަސައްކަތުގައި އަޅުގަނޑުމެންގެ ފިކުރުގައި ތިބި ބަޔަކު އިސްކޮށް ތިބި މީހުންވެސް އޭރު އެމީހުންނަށް ތަބާވިކަންނޭނގެ. އެކަމަކު އެމީހުންނަށް ތަބާނުވި މީހުންގެ ތެރޭގައި އެކަކަށްވާނެ އަޅުގަނޑު. އަޅުގަނޑަށް ބިރުދެއްކި. ކިތަންމެ ކަމެއްކުރި. އަދި ޤާނޫނާއި ޝަރީޢަތުން ބޭރުން ކަންކަން ކުރި. އަދި އަޅުގަނޑުމެން ގޭދޮށަކީ އެމީހުން އެންމެ އެއްވާހިތްވާ ސަރަޙައްދު.\nއަޅުގަނޑުގެ ސަރުކާރު އައުމާއެކީ، ހުރިހާ ބާރެއް އޮތީ މި ސަރުކާރުގައި. ރާއްޖޭގެ ރައްޔިތުން، ދެން އައި މަޖިލީހަށްވެސް ބޮޑު އަޣުލަބިއްޔަތެއް ދެއްވީ އަޅުގަނޑުގެ ޕާޓީއަށް. އަޅުގަނޑާއި އެމް.ޑީ.އޭއަށް ދެއްވީ. ކީއްވެގެންތޯ މާލެ އަމާން ތަނަކަށްވެގެން މިއުޅެނީ. އެއީ، އެކަހަލަ މަސައްކަތްކުރަން އަޅުގަނޑު މީހުންނެއް ނުނެރެމޭ. އެމީހުންގެ މީހުންނަށް ބިރުދައްކާކަށް އަޅުގަނޑު މީހުންނެއް ނުނެރެމޭ. އެއީ، އަޅުގަނޑު ޤަބޫލުކުރާ އުސޫލެއް ނޫނޭ. އަޅުގަނޑު ޤަބޫލުކުރާ އުސޫލަކީ، އެބަޔަކު ބޭނުންވާގޮތަކަށް ކަންކަން ނިމިގެންދާނީ، ޑިމޮކްރެޓިކް އުސޫލުން. އެ އުސޫލު ދައްކައިދޭނީ، މަޖިލީހުން ނަގާ ވޯޓުން، މަޖިލީހުގައި ކުރާ ބަހުސުން.\nއަޅުގަނޑު ރައީސްކަމަށް އައުމުގެ ކުރިން، މަޖިލީހުގެ އެންމެފަހު ދައުރު އެއީ، އޭރުގެ 17 ވަނަ ދައުރުގައި އޭރު އަޅުގަނޑު އުޅުނިން. ވީޑިއޯތައް ތިޔަބޭފުޅުން އަލުން ނިއުޅާލައްވައި. މަޖިލީހުގެ ތެރޭގައި ކަންކަން ހިނގައިދިޔައީ ކިހިނެއްތޯ. އެމީހުންގެ ވެރިކަން އޮތީމާ، އެމީހުންގެ ބާރު އޮތީމާ، މަޖިލީހުގެ ތެރޭގައި ތަޅާފޮޅީ. މަޖިލީހުގެ ތެރޭގައި ބިރުވެރިކަމާއި ނާމާންކަންއޮތީ. މާލޭގެ މަގުގައި، ރަށްރަށުގެ މަގުގައި، މީހުންނަށް ބޮޑެތި ގެއްލުންދިނީ. އަނިޔާކުރަމުން ދިޔައީ. މިކަހަލަ ނާމާންކަމާއި ބިރުވެރިކަންއޮތީ.\nރޭގައި އަޅުގަނޑު ދުށިން ޓީ.ވީ ޕްރޮގްރާމެއް. ޕީ.އެސް.އެމް.ގެ ޓީވީ ޕްރޮގްރާމެއްގައި އާންމުކޮށް ފޭރުމާއި، މީހުން އަތުން ފައިސާ އަތުލުމާ، މިއީ ޢާންމު ކަމަކަށްވެފައި އޮތީ. އެކަމު މިއަދު އަޅުގަނޑުމެން ހަމަނޭވާ މިލެވެނީ ކީއްވެގެންތޯ. އުސޫލުތަކެއް ގަބޫލުކޮށްފައި، އެ އުސޫލުތައް ހިންގަން ސަރުކާރުން މަސައްކަތް ކުރާތީ. ދެން މިކަމަށް ކިޔަންވީކަންނޭނގެ އަނިޔާވެރިކަމޭ. އަނިޔާވެރިކަން ތަނެއްގައި އޮތްކަމަށްވަންޏާ، ރައްޔިތުންގެ އެންމެ ނިކަމެތި މީހާ، އެ ތަޙައްމަލުކުރަން ޖެހޭނެ. އެކަމު މިރަށުން އަޅުގަނޑު ކައިރީ ވިދާޅުވޭ، ކޮން ބޭފުޅަކު ކޮން އަނިޔާއެއްތޯ ތި ތަޙައްމަލް ކުރައްވަނީ.\nސިޔާސީގޮތުން ހައްދުފަހަނަޅައިގެން ގޮސްފައި، އުސޫލާއި ޤާނޫނަށް ތަބާނުވާ މީހުންގެ ތެރެއިން އިސްކޮށް ތިބޭ މީހުން ޤާނޫނާ ޚިލާފުވީމާ، އެމީހުންނަށް ޝަރީޢަތް މެދުވެރިކޮށްދޭ އަދަބު ލިބުނީމާ، އެވާހަކަތޯ މިދައްކަނީ. މި ސަރުކާރު އޮތްހާ ހިނދަކު، ރައްޔިތުންނަށް ކަށަވަރުވާނޭ ކަމަކީ، މި ސަރުކާރު އޮތްހާ ހިނދަކު ޤާނޫނު ހިނގާނެ. ޤާނޫނު ތަންފީޒުކުރާނެ. ބޮޑެއް ކުޑައެއް، މޮޅެއް ދެރައެއް ނޯންނާނެ، އެކަން ކުރާނެ މި ސަރުކާރުން.\nހަމަ އަޅުގަނޑު ދަންނަވާލާނަން. ގއ. އަދި ގދ. އަކީ، ޤުދުރަތީގޮތުން ބޮޑު އަތޮޅެއް. އެހެންވީމާ މިއީ، ޙަޤީޤަތުގައިވެސް ޓޫރިޒަމްގެ ހަބަކަށް ވެގެންދާނެ. އަޅުގަނޑުމެން މިއައީ ކާޑެއްދުއަށް ފައިބައިގެންގޮސްފައި. އަޅުގަނޑު މިހާރު އަޅުގަނޑުގެ ވަޒީރުންނަށް ދަންނަވައިފިން، ކާޑެއްދުއަކީ ބައިނަލްއަޤްވާމީ އެއަރޕޯޓަކަށް ހެދުމަށްޓަކައި ރަންވޭ ބޮޑު ކުރެވޭނޭގޮތް ބަލާށޭ. އަޅުގަނޑަށް އެނގިފައިއޮތްގޮތުން ވެއްޖިއްޔާ ތިލަފަޅެއް އޮތުމާއެކީ. ކާޑެއްދޫގެ އެއަރޕޯޓު، އިރާދަކުރެއްވިއްޔާ މިއަންނަ ތިން އަހަރުގެ ތެރޭގައި އެއީ، ބައިނަލްއަޤްވާމީ އެއަރޕޯޓަކަށް ވެގެންދާނެ. އެއީ، މިހާގިނަ އެނދު އަޅުގަނޑު ގއ. ގދ. ގައި އަޅަން ބޭނުންވާތީ. އެއީ، ބައިނަލްއަޤްވާމީ އެއަރޕޯޓަކަށްވާން އެބަޖެހޭ. އެހެންވީމާ، އެކަން އިރާދަކުރެއްވިއްޔާ، އަޅުގަނޑުމެން ކުރާނަން.\nހަމައެއާއެކީ، އަޅުގަނޑު ދަންނަވާލަން ބޭނުންވަނީ، މިއަތޮޅަކީ ޤުދުރަތީގޮތުންވެސް އަތޮޅެއްގެ ގޮތުގައި މުޅި ދުނިޔޭގައިވެސް އޮތް އެންމެ ބޮޑު އަތޮޅު. ޤުދުރަތީ އަތޮޅެއްގެ ގޮތުން ދުނިޔޭގައި އޮތް އެންމެ ބޮޑު އަތޮޅަކީ ގއ. ގދ. ޤުދުރަތީ އަތޮޅު. އެހެންވީމާ، މިއަތޮޅުގެ ތެރޭގައި އެތެރޭގެ އުދުހުންތައް އަދި އޮތްކަމުގައިވީނަމަވެސް، އެއް ރަށުން އަނެއް ރަށަށް ދަތުރުފަތުރު ކުރުމަކީ، ފަސޭހަކަމެއް ނޫން. އެހެންވީމާ، އަޅުގަނޑުމެންގެ ތެރޭގައި މިހާރު އަޅުގަނޑުމެން ނިންމައިފިން، އިރާދަކުރެއްވިއްޔާ، މިފަހަރު އަޅުގަނޑުމެންނަށް ރައްޔިތުން ފުރުޞަތު ދެއްވައިފި ކަމަށްވަންޏާ، ގއ. ގދ. އަށް ޚާއްޞަކޮށްގެން، ގއ. ގދ. އަށް އެކަނި ޚާއްޞަކޮށްގެން އަޅުގަނޑު އިރާދަކުރެއްވިއްޔާ، ފެރީ ނިޒާމެއް ގާއިމުކޮށްދޭނަން.\nއަޅުގަނޑުގެ ޚާރިޖީ ސިޔާސަތާ ބެހޭގޮތުންވެސް ހަމަ ވާހަކަފުޅު ދައްކަވާ ބޭފުޅުންނަށް، އަދިވެސް ވާހަކައެއް ދަންނަވާލާފައި އަޅުގަނޑު ނިންމާލާނަން، ވަގުތު ތަންނުދޭތީއާއެކީ. ދެން، އަޅުގަނޑުގެ ވާހަކާގެ އަނެއްބައި، ދެވަނަ ޗެޕްޓަރު ފަރެސްމާތޮޑާގެ ތަޤްރީރުން އަޑުއައްސަވާ ތިޔަބޭފުޅުން. އަޅުގަނޑުގެ ޚާރިޖީ ސިޔާސަތުގައި، އަޅުގަނޑު އިސްލާމީ ޢަރަބި، އިސްލާމީ ދައުލަތްތަކާ ވަރަށް ގާތްގުޅުމެއް ބާއްވަން.\nހަމައެގޮތަށް، އަޅުގަނޑުމެންނަށް ތަރައްޤީއަށް މަސައްކަތްކޮށްދޭ ޤައުމުތަކާ ދޭތެރޭގައި ވަރަށްގާތް ގުޅުމެއް ބާއްވަން. އަދި އަވަށްޓެރި ޤައުމުތަކާ ދޭތެރޭގައިވެސް އަޅުގަނޑުމެން ވަރަށްގާތް ގުޅުމެއް ބާއްވަން. އެއްވެސް ޤައުމެއްގެ ޙައްޤަކަށް، ސިޔާދަތަކަށް މި ސަރުކާރަކުން ފާޑެއް ނުކިޔާނެ. އަޅުގަނޑުމެން އެދެނީ، އަޅުގަނޑުމެންގެ ކަންކަންވެސް އެގޮތުގެމަތިން ކުރުމަށް. އަޅުގަނޑުމެންގެ އަވަށްޓެރިންވެސް އަދި އަޅުގަނޑުމެންނަށް ހެޔޮއެދޭ ޤައުމުތައްވެސް އެކަންކަން އެގޮތުގައި ގެންދެވުން. އަޅުގަނޑުމެންނަކީ މިނިވަން ޤައުމެއް. އަޅުގަނޑުމެންގެ ކަންކަން އަޅުގަނޑުމެން އަމިއްލައަށް ނިންމެންވާނެ. އެހެންވީމާ، އަޅުގަނޑުގެ ޚާރިޖީ ސިޔާސަތަށް މިފާޑުވިދާޅުވާ ބޭފުޅުން، މިތަނުގައި މިނިވަން ޚާރިޖީ ސިޔާސަތެއް ނޯންނާނެއޭ، އަޅުވެތިކަމޭ އޮންނާނީ ވިދާޅުވާ ބޭފުޅުންނަށް އެނގިވަޑައިގަންނަވާނެ، އަޅުގަނޑަށް އުނދަގޫ ބޮޑުވެގެންދިޔައިމާ، ރައްޔިތުންނަށް ތަޙައްމަލުކުރަން އުނދަގޫވެގެންދިޔައިމާ، އެއޮއްބޮޑު ކޮމަންވެލްތުންވެސް ދިވެހިރާއްޖެ މިތިބީ ވަކިވެގެން. އެހެންވީމާ، އެއީ ޚާރިޖީ ސިޔާސަތުގައި މިނިވަންކަން އޮތްވަރު. އަދި ޢަރަބި އިސްލާމީ ދައުލަތްތަކާ އަޅުގަނޑު ގާތްވީމާ، މިސާލަކަށް ޚާރިޖީ ސިޔާސަތުގެ ވާހަކަ މިދައްކަވަނީ.\nމިއަދު އަޅުގަނޑު މިތާ ދަންނަވާލާނަން. އަޅުގަނޑު މި އެކުވެރިކަން ޤާއިމު ކުރީމަ އިނގޭތޯ، އަޅުގަނޑު މި އެކުވެރިކަން ޤާއިމު ކުރީމަ، ސަޢުދީ ސަރުކާރާއި އަޅުގަނޑުމެންނާ ދޭތެރޭގައި އެހާ ގާތް ގުޅުމެއް އޮންނަނީ. އަޅުގަނޑުމެންނަކީ އިސްލާމުން. މިތާ ތިއްބެވި ކޮންމެ ބޭފުޅަކުވެސް އެދިވަޑައިގަންނަވާނެ ޙައްޖަށް ވަޑައިގަންނަވަން. އަޅުގަނޑުމެންނަށް ވަރަށް މަސައްކަތްކޮށްގެން 1000 ގެ ކޯޓާއެއް ލިބިފައި މިއޮތީ. މިއަދު އަޅުގަނޑު އުފަލާއެކީ ދަންނަވާލާނަން. މިއަހަރުގެ ޙައްޖަށް ސަޢުދީ ސަރުކާރުން އަޅުގަނޑުމެންނަށް އިތުރު 1000 އިތުރުކޮށްދެއްވައިފި. އެހެންވީމާ، މިއަހަރު ދެން ޙައްޖަށްދާ މީހުންނަށް 2000 މީހުންނަށް ޖާގަ މިލިބުނީ. އެހެންވީމާ، ވަރިހަމައެއްނު ޚާރިޖީ ސިޔާސަތު ކޮންމެ ގޮތެއްވިޔަސް. އަޅުގަނޑުމެން ބޭނުންވާ ކަންކަން މިހިރަވަނީ، އެހެންނޫންތޯ؟\nއަޅުގަނޑު ހަމަ ވާހަކަކޮޅު ނިންމާލާނަން. ދެން ހަމަ ތިޔަހުރިހާ ބޭފުޅުންނަށް އަޅުގަނޑު އެދެނީ ހަމަ އުފާވެރި ދުވަސްތަކެއް.


Noosverikamuge minivankamah rakkaatherikan libenjehey: Shahid - vNews.mv\nނޫސްވެރިކަމުގެ މިނިވަންކަމަށް ރައްކާތެރިކަން ލިބެންޖެހޭ: މިނިސްޓަރ ޝާހިދު\nޒިދުނާ ވަޙީދު 03 May 2021, 13:40\nނޫސްވެރިކަމުގެ މިނިވަންކަމަށް ރައްކާތެރިކަން ލިބެންޖެހޭނެކަމަށް ފޮރިން މިނިސްޓަރ ޢަބްދުﷲ ޝާހިދު ވިދާޅުވެއްޖެއެވެ.\nމިނިސްޓަރ ޝާހިދު މިހެން ވިދާޅުވީ ނޫސްވެރިކަމުގެ މިނިވަންކަމުގެ ދުވަހާއި ގުޅިގެން ދެއްވި މެސެޖެއްގައެވެ.\nމިނިސްޓަރުގެ މެސެޖުގައި، ނޫސްވެރިކަމުގެ މިނިވަންކަމުގެ ދުވަހުގެ ގޮތުގައި ދުވަހެއް ފާހަގަކުރަން އދގެ އާންމު މަޖިލީހުން ކަނޑައެޅި މީގެ 30 އަހަރު ކުރިންކަން ފާހަގަކުރައްވާފައި ވެއެވެ.\nއިންސާނުންގެ ހައްޤާއި، ޑިމޮކްރަސީ ގާއިމްކުރުމުގައި ނޫސްވެރިންގެ ދައުރު ފާހަގަކޮށް މިނިސްޓަރ ވިދާޅުވީ، ނޫސްވެރިކަމުގެ މިނިވަންކަމަށް އަބަދުމެ ރައްކާތެރިކަން ލިބުމަކީ މުހިންމުކަމެއް ކަމަށެވެ. އަދި ސިޔާސީ ހިންގުންތެރިކަމަށާއި، މުޖުތަމައުގެ އެކި ކަންކަމަށް އަމާޒުކޮށްގެން ނޫސްވެރިން މައުލޫމާތުހުރި ހަބަރު ގެނެސްދޭކަންވެސް ފާހަގަކުރައްވާފައި ވެއެވެ.\nމިނިސްޓަރ ވަނީ ނޫސްވެރިކަމުގެ މިނިވަންކަން ކުރިއެރުވުމަށްޓަކައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙުގެ ރިޔާސަތުގައި ދިވެހިރާއްޖެއިން ފާހަގަކޮށްލެވޭފަދަ ކާމިޔާބީތަކެއް ހޯދާފައިވާކަންވެސް ފާހަގަ ކުރައްވާފައެވެ.\nދިވެހިރާއްޖެ އޮތީ ވޯލްޑް ޕްރެސް ފްރީޑަމް އިންޑެކްސްގެ 72 ވަނައިގައި ކަމަށް ފާހަގަކުރައްވައި މިނިސްޓަރ ވިދާޅުވީ މިއީ ފާއިތުވި ތިން އަހަރާއި އަޅާކިރާއިރު ކުރިއަށް އެޅުނު ބޮޑު ފިޔަވަޅެއް ކަމަށާޢި، ނޫސްވެރިކަން ރައްކާތެރި ގޮތެއްގައި ކުރިއަށް ގެންދިއުމަށް ހުރަސްއެޅޭފަދަ ކަންކަން އުވާލައި، ރާއްޖެއާއި ރާއްޖެއިން ބޭރުގައި ޚިޔާލު ފާޅުކުރުމުގެ މިނިވަންކަން ކުރިއަރުވުން ދެމިއޮންނާނެ ކަމަށް ވިދާޅުވެފައެވެ.\nމީގެއިތުރުން މިނިސްޓަރ ޢަބްދުﷲ ޝާހިދު ވަނީ މިނިވަން ނޫސްވެރިކަން ކުރަން މީޑިޔާއާއި އެކި ޓީވީ ސްޓޭޝަންތަކުގައި މަސައްކަތްކުރާ މީހުން ހިމާޔަތްކުރުމަށް ގޮވާލައްވާފައެވެ. އަދި މިނިވަން ނޫސްވެރިކަމުގެ މުހިންމުކަމާއި ގުޅޭގޮތުން ހޭލުންތެރިކަން އިތުރުކުރަން ޖެހޭކަމަށްވެސް ވިދާޅުވިއެވެ.\nރާއްޖޭގެ ޚާރިޖީ ވަޒީރު އަބްދުﷲ ޝާހިދު ރާއްޖެ


SunOnline: Raees Yaameen ge massala ballava bench in ghaazee Ali Rasheed negumah idhikolhun govaalaifi\nރައީސް ޔާމީންގެ މައްސަލަ ބައްލަވާ ބެންޗުން ގާޒީ އަލީ ރަޝީދު ނެގުމަށް އިދިކޮޅުން ގޮވާލައިފި\nޝަފްނާ ހުސައިން 16 Nov 2019, 16:44\nޕީޕީއެމް/ޕީއެންސީން މިއަދު ބޭއްވި ނޫސްވެރިންގެ ބައްދަލުވުން --- ފޮޓޯ: ޕިޕީއެން\nކްރިމިނަލް ކޯޓުގެ ގާޒީ އަލީ ރަޝީދުގެ ސުލޫކީ މައްސަލައެއް ޖުޑީޝަލް ސާވިސް ކޮމިޝަން (ޖޭއެސްސީ)އަށް ހުށަހަޅާފައި ވަނިކޮށް، ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑްރިންގެ ދައުވާގެ މައްސަލަ ބައްލަވާ ބެންޗުގައި އެ ގާޒީ އިންނެވުމާ ގުޅިގެން އިދިކޮޅުން ކަންބޮޑުވުން ފާޅުކޮށްފި އެވެ.\nޕީޕީއެމް، ޕީއެންސީ އިން މިއަދު ބޭއްވި ނޫސްވެރިންގެ ބައްދަލުވުމެއްގައި ޕީއެންސީގެ ނާއިބު ރައީސް އަބްދުއްރަހީމް އަބްދުﷲ (އަދުރޭ) ވިދާޅުވީ، ގާޒީ އަލީ ރަޝީދުގެ ސުލޫކީ މައްސަލައެއް ހުށަހެޅިފައިވުމުގެ އިތުރުން، އޭނާއަކީ ރައީސް ޔާމީނާ ޒާތީ ހަސަދައެއް އޮންނަ ބޭފުޅެއް ކަމަށެވެ.\nއެގޮތުން މީގެ ކުރިން "ރައީސް ޔާމީން ހަމަ ކޮންމެހެން ވެސް ޖަލަށް ލާންޖެހޭނޭ" ކަމަށާއި ރައީސް ޔާމީން ވެރިކަމުގައި ހިންގާފައި ހުރި ތަރައްގީގެ ޕޮރޮޖެކްޓްތައް ފެނި ރުޅިއަރާކަމަށް ގާޒީ އަލީ ރަޝީދު ވިދާޅުވެފައިވާ ކަމުގެ މައުލޫމާތު ލިބިފައިވާ ކަމަށް އިދިކޮޅުން ބުނެ އެވެ.\n"ސުލޫކީ މައްސަލައެއް އޮއްވައި އޭނާ ރައީސް ޔާމީންގެ މައްސަލަ ބައްލަވާ ބެންޗުގައި ހިމެނުމަކީ އަޅުގަނޑުމެން ވަރަށް ބޮޑަށް ކަންބޮޑުވާ ކަމެއް،" އަދުރޭ ވިދާޅުވި އެވެ.\nއަދުރޭ ވިދާޅުވީ ބައެއް ކަހަލަ ސުލޫކީ މައްސަލަތަކަކީ ހާއްސަ ގޮތެއްގައި މި ސަރުކާރުން ވަރަށް އަވަހަށް ފިޔަވަޅު އަޅަމުން ގެންދާ މައްސަލަތަކެއް ކަމަށެވެ. ގާޒީ ރަޝީދުގެ މައްސަލަ ނުބަލާ ލަސްވާ ކަމަށް ބުނެ ވެސް ޕީޕީއެމް، ޕީއެންސީން ވަނީ ކަންބޮޑުވުން ފާޅުކޮށްފަ އެވެ.\nޖޭއެސްސީގައި ތިއްބަވާ ބޭފުޅުންނާ ގުޅުން ހުރި ނުވަތަ ގުޅުމެއް އޮތް ކަމަށް ލަފާކުރެވޭ މައްސަލައެއް އަތުވެއްޖެ ނަމަ 24 ގަޑިއިރުގެ ތެރޭގައި އެބޭފުޅަކާ ދޭތެރޭ ފިޔަވަޅު އަޅުއްވަމުން ގެންދަވާ ކަމަށް ވެސް އަދުރޭ ވިދާޅުވި އެވެ.\n"އެހެން ނަމަވެސް އަޅުގަނޑުމެންނަށް މައުލޫމާތު ލިބޭ ގޮތުގައި އަލީ ރަޝީދާ ގުޅޭ ސުލޫކީ މައްސަލައެއް އަމިއްލަ ފަރާތަކުން ހުށަހަޅާފައި އޮންނަތާ ހަފްތާއެއް މިވަނީ. މި ބެންޗު އެކުލަވާލުމާ އެކު އެކީހެން އަމިއްލަ ފަރާތަކުން ވަނީ އެ މައްސަލަ ހުށަހަޅާފައި. އެހެން ނަމަވެސް މިހާތަނަށް އައި އިރު ޖޭއެސްސީއަކުން އެއާ ދޭތެރޭ ފިޔަވަޅު އަޅާފައެއް ނުވޭ. އެހެންވީމާ އަޅުގަނޑުމެން މިއަދު ގޮވާލަން ރައީސް ޔާމީންގެ މައްސަލަ ބައްލަވާ ބެންޗުގައި އަލީ ރަޝީދު ނުހިމެނުމަށް،" އަދުރޭ ވިދާޅުވި އެވެ.\nއެހެންކަމުން ޖޭއެސްސީގެ "ކުއްލި ބައްދަލުވުމެއް" ބާއްވައިގެން ގާޒީ އަލީ ރަޝީދު އެ ބެންޗުން ނެގުމަށް އިދިކޮޅުން ވަނީ ގޮވާލައިފަ އެވެ. އަދި އެއީ އެންމެ މަތީ މަސްލަހަތު ހުރި ގޮތް ކަމަށް ވެސް އިދިކޮޅުން ވަނީ ބުނެފަ އެވެ.\nއިދިކޮޅުން ބުނެފައި ވަނީ ގާޒީ ރަޝީދު އިންނަވާ ބެންޗަކުން އިންސާފުވެރި ނިންމުމެއް ނިންމާނެ ކަމާ މެދު ސުވާލު އުފެދޭ ކަމަށެވެ.\nރައީސް ޔާމީންގެ މައްސަލަ މީގެ ކުރިން ބައްލަވަމުން ގެންދެވީ، ކްރިމިނަލް ކޯޓުގެ އިސް ގާޒީ އަހުމަދު ހައިލަމް އެވެ. އެ މައްސަލާގައި ހުކުމް އިއްވަން ތައްޔާރުވެފައި ވަނިކޮށް، މި މަހުގެ ފަސް ވަނަ ދުވަހުގެ ހެނދުނު ޖުޑިޝަލް ސާވިސް ކޮމިޝަނުން ވަނީ ހައިލަމް ސަސްޕެންޑުކޮށްފަ އެވެ.\nޖޭއެސްސީއިން ހައިލަމް ސަސްޕެންޑު ކުރީ، ރަައީސް އިބްރާހިމް މުހައްމަދު ސޯލިހާއި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދުގެ ކަރުގައި ޗޭނު ޖަހާފައި ހުންނަ މަންޒަރު ފެންނަ ކާޓޫނަކާ އެކު ނަސްރުގެ ދުވަހުގެ ތަހުނިޔާ ކިޔުމުން އޭނާގެ ސުލޫކީ މައްސަލައެއް ބަލަން ނިންމި މައްސަލައެއްގަ އެވެ.\nއޭގެ އިތުރުން، ކުރީގެ މެމްބަރު އަލްހާން ފަހުމީ އަތުން ދެ ލައްކަ ރުފިޔާ ހައިލަމް ނެގި މައްސަަލައެއްވެސް ޖޭއެސްސީއިން ދަނީ ބަލަމުންނެވެ.\nހައިލަމް ސަސްޕެންޑު ކުރުމާ ގުޅިގެން ރައީސް ޔާމީންގެ ވަކީލުން ތުހުމަތު ކުރެއްވީ، ޖޭއެސްސީއިން ހުކުމަށް ނުފޫޒު ފޯރުވަން އުޅޭ ކަމަށެވެ. އަދި އެ ފަހުން ދެ ފަހަރެއްގެ މަތިން ރައީސް ޔާމީންގެ މައްސަލަ ބެންޗަކުން ބަލައިދިނުމަށް އެދި ވަކީލުން ކްރިމިނަލް ކޯޓަށް ސިޓީލި އެވެ.\nއެއާ އެކު އެ މައްސަލަ ބައްލަވަން ބެންޗެއް ވަނީ އެކުލަވާލައިފަ އެވެ. އެ ބެންޗުގައި ގާޒީ ރަޝީދުގެ އިތުރުން ދެން ހިމެނިވަޑައިގަންނަވަނީ ގާޒީ އަހުމަދު ޝަކީލާއި ގާޒީ މުހައްމަދު ސަމީރާއި ގާޒީ އަލީ އާދަމް އަދި ގާޒީ ހުސެއިން ފާއިޒް ރަޝާދެވެ.\nޕާޓީތަކުގެ ގާނޫނުގެ އިސްލާހުތަކަސް އެމްޑީޕީން ހިޔާލު ހޯދަނީ\n"ޔާމީންގެ ސަރުކާރުގައި ދީނީ ކަމަކުން ވައްކަމެއް ނުކުރޭ"


Libiya ge verirashuge hama ekani airport ah rocket hamalaa dheefi\nދުނިޔެ - ލީބިޔާގެ އެއާޕޯޓް\nލީބިޔާގެ ޓްރިޕޮލީގައި އޮންނަ ހަމައެކަނި އެއަރޕޯޓަށް ހަމަލާ ދީފި\nހަމަލާގައި އެއްވެސް ތަނަކަށް ނުވަތަ މީހަކަށް ގެއްލުން ލިބުނު ކަމުގެ ރިޕޯޓެއް ނުލިބޭ\nހަމަލާ އެއާޕޯޓަށް އަމާޒުވެފައި ވަނީ އެތަން ބަންދު ކުރުމަށްފަހު އަލުން ހުޅުވިތަނާ ހަފްތާއެއް ނުވަނީސް\nކ. މާލެ 12 ސެޕްޓެންބަރ 2018 | ބުދަ 18:50 2,161\nލީބިޔާގައި އޮތް މަތިންދާބޯޓެއް ހަލާކުވެފައި - ގެޓީ އިމޭޖާސް\nލީބިޔާގެ ވެރިރަށް ޓްރިޕޮލީގެ ހަމައެކަނި އެއާޕޯޓް މިޓިގާއަށް ރޮކެޓް ހަމަލާދީފިއެވެ.\nއަންގާރަދުވަހުގެ ރޭ ދިން އެ ހަމަލާގައި އެއްވެސް ތަނަކަށް ނުވަތަ މީހަކަށް ގެއްލުން ލިބުނު ކަމުގެ ރިޕޯޓެއް ނެތެވެ. ބުދަ ދުވަހު މީޑިއާއަށް އެކަން އެއާޕޯޓުގެ މުވައްޒަފަކު ވަނީ ޔަގީން ކޮށްދީފައެވެ. ހަމަލާ ދިނުމާއެކު ޖައްސަން އައި މަތިންދާބޯޓުތައް ވަނީ އެ ގައުމުގެ އެހެން ސަރަހައްދެއްގެ އެއާޕޯޓަކަށް ރިޑައިރެކްޓް ކޮށްފައެވެ. އެ ހަމަލާގެ ޒިންމާ އެއްވެސް ފަރާތަކުން ނަގާފައެއް ނުވެއެވެ.\nނަމަވެސް އެ ހަމަލާ އެއާޕޯޓަށް އަމާޒުވެފައި ވަނީ އެތަން ބަންދު ކުރުމަށްފަހު އަލުން ހުޅުވިތާ ހަފްތާއެއް ނުވަނީސްއެވެ. އެއާޕޯޓް ހުޅުވާފައި ވަނީ ހުކުރުދުވަހުއެވެ. އަދި އެ ހަމަލާ ދީފައިވަނީ ވެރިރަށުގެ އުތުރުގައި ސަރުކާރާ ދެކޮޅަށް ހަނގުރާމަ ކުރަމުންދާ ހަތިޔާރުއެޅި ޖަމާއަތްތަކާ މެދު ސުލްހައިގެ އެއްބަސްވުމެއް އދ. އާއެކު ވެފައިވަނިކޮށެވެ.\nހަތިޔާރު އެޅި ޖަމާއަތްތަކާއި ކުރަމުންދާ ހަނގުރާމާގައި މިދިޔަ މަހުގެ 27އިން ފެށިގެން މިއަދާހަމައަށް 50 މީހުން މަރުވެ 138 މީހުން ޒަޚަމްވެފައިވާ ކަމަށް ހެލްތް މިނިސްޓްރީން ބުނެއެވެ. އަދި އެތައް ހާސް އާއިލާއެއް ވަނީ އަމިއްލަ ވަތަން ދޫކޮށް ސަލާމަތުގެ އައްސޭރިއެއް ހޯދުމަށް ނިކުމެފައެވެ.\nމިދިޔަ މަހު ހަނގުރާމަވެރި ޖަމާއަތްތަކާއެކު ހިނގި ކުރިމަތިލުމުގައި މަދުވެގެން ތިން ރޮކެޓް ހަމަލާ އެއާޕޯޓަށް ވަނީ ދީފައެވެ.


Alhugandaa behey gothun Feydhoo dhaairaa ge member vidhaalhuvee ithurufulheh- Dr Solih - AO News\nޑރ.މުހައްމަދު ޞާލިޙް - އެއީއެޗްގެ ސީއީއޯ :ފޮޓޯ އޭއޯ ނިއުސް\nއައްޑޫ ސިޓީގެ އިކުއިޓޯރިއަލް ހޮސްޕިޓަލް (އޭއީއެޗް)ގެ ސީއީއޯ ޑރ.މުހައްމަދު ސޯލިހު އެހޮސްޕިޓަލްގައި މަސައްކަތް ކުރެއްވުމުގެ ބަދަލުގައި މަސައްކަތް ކުރައްވަނީ އެހެން ކުލިނިކެއްގައި ކަމަށް އައްޑޫސިޓީގެ ފޭދޫ ދާއިރާގެ މަޖިލިސް މެމްބަރު މުޙައްމަދު ނިހާދު ވިދާޅުވި ވާހަކަ ޑރ ޞޯލިޙް ދޮގުކުރައްވައިފިއެވެ.\nނިހާދުގެ ވާހަކަ އަށް ރައްދު ދެެއްވަވައި ޑރ ޞޯލިޙް ވިދާޅުވީ މަގާމާ ހަވާލުވެވަޑައިގެންނެވި ފަހުން އެއްވެސް ކްލިނިކެއްގައި މަސައްކަތް ނުކުރައްވާ ކަމަށާއި، މެމްބަރު ހެއްދެވީ އިތުރުފުޅެއް ކަމަށެވެ. އަދި މެމްބަރު އެ ދެއްކެވީ ވަރަށް ޒިންމާދާރުކަން ކުޑަ ވާހަކަފުޅެއް ކަން ފާހަގަ ކުރައްވަވަމުން ޑރ ޞޯލިޙް ވިދާޅުވީ މިދިޔަ އަހަރު ނޮވެމްބަރު މަހު މަގާމާ ހަވާލުވެ ވަޑައިގަތުމަށްފަހު އެއްވެސް ކްލިނިކެއްގައި މަސައްކަތް ނުކުރައްވާ ކަމަށެވެ. މިހާރު ވެސް އައްޑޫގައި ހުންނެވި ކަމަށާއި، ކޮންމެ ދުވަހަކު ހެނދުނު އޭއީއެޗްގެ މަސައްކަތުގައި ހޮސްޕިޓަލަށް ވަޑައިގަންނަވާ ކަމަށް ޑރ ޞޯލިޙް ވިދާޅުވިއެވެ. ވަޒީފާއަށް ނުކުންނެވި ފަހުން މިހާތަނަށް ސަލާމުގައި ވެސް ނުހުންނަވާ ކަމަށް ޑރ. ޞާލިޙް ވިދާޅުވިއެވެ.\nމެމްބަރު ނިހާދު ދެއްކެވި ވާހަކަފުޅާ ގުޅިގެން ގިނަ ބައެއްގެ ފާޑުކިޔުންތައް ޑރ. ޞާލިޙަށް އަމާޒުވެފައިވާއިރު އޭނާ ވިދާޅުވީ، މަގާމާ ހަވާލުވެވަޑައިގަތުމަށްފަހު އެހެން ކް؛ލިނިކެއްގައި ޕްރެކްޓިސް ނުކުރައްވަނީ ވެސް ރާއްޖޭގެ ސިއްޙީ ނިޒާމު ރަނގަޅު ކުރުމަށް ރައީސް ފައްޓަވާފައިވާ މަސައްކަތްޕުޅުގެ ދަށުން ހަވާލު ކުރައްވާފައިވާ މަސްއޫލިއްޔަތު ރަނގަޅަށް އަދާ ކުރެއްވުމުގެ ގޮތުން ކަމަށެވެ.\nމެމްބަރު ނިހާދު އިއްޔެ ކުރެއްވެވި ޓުވީޓެއްގައި ވިދާޅުވެފައިވަނީ އޭއީއެޗްގެ ސީއީއޯއާ ބައްދަލުކޮއްލަން ބޭނުންފުޅުވެގެން ގުޅުއްވުމުން ތިޔަ ޑޮކްޓަރ މިވަގުތު ބަލި މީހުން ބައްލަވަމުން ގެންދަވަނީ މެޑިކާގައި ކަމަށް ބުނެ ހޮސްޕިޓަލުން ޖަވާބު ދިން ކަމަށެވެ. މެމްބަރު އެ ދެއްކެވީ ވަރަށް ޒިންމާދާރުކަން ކުޑަ ވާހަކަފުޅެއް ކަމަށެވެ. މިދިޔަ އަހަރު ނޮވެމްބަރު މަހު މަގާމާ ހަވާލުވެ ވަޑައިގަތުމަށްފަހު އެއްވެސް ކްލިނިކެއްގައި މަސައްކަތް ނުކުރައްވާ ކަމަށެވެ. މިހާރު ވެސް އައްޑޫގައި ހުންނެވި ކަމަށާއި، ކޮންމެ ދުވަހަކު ހެނދުނު އޭއީއެޗްގެ މަސައްކަތުގައި ހޮސްޕިޓަލަށް ވަޑައިގަންނަވާ ކަމަށެވެ.\nއޭއީއެޗްގެ ސީއީއޯއަކަށް އައްޔަންކުރެއްވުމުގެ ކުރިންވެސް ޑރ ސޯލިހު ވަނީ މެޑިކާގައި ސާޖަންއެއްގެ މަގާމާއި، މެނޭޖިން ޑިރެކްޓަރ އަދި ޗީފް އެގްޒެކެޓިވް އޮފިސަރުގެ މަގާމު އަދާކުރައްވާފައެވެ.\nއައްޑޫގައި ވަރަށް އަވަހަށް ކޮވިޑް-19 އަށް ޓެސްޓްކުރެވޭނެ: ނިހާދު\nއޮކްޓޯބަރު 15, 2021\nThii knada elhigen dhogeh Nihaadasupport kuraa meeheh nun Ekamaku CEOavii ehkanves nei CEo kiive dhigu thi hadhanii mediaabirun tha\nއޮކްޓޯބަރު 14, 2021\nނިހާދު އަކީ ބޮނޑޮ ރޯނުއެދުރަށް.\nދޮގަ ނިހަދަ ވާ.


Barulamaanee Petiton: Haasil vaane ehehcheh neh\nރައީސް ނަޝީދަށް ތާއީދުކުރާ ބަޔަކު މަޖިލީހުގެ ދެ މެންބަރަކާ އެކު ބަރުލަމާނީ ޕެޓިޝަންގައި ސޮއި ކުރަނީ -- ފޮޓޯ: އަވަސް\nއެމްޑީޕީގެ ބަޔަކު ހަފްތާގެ ސިޔާސީ މަސައްކަތް ފެށީ ބަރުލަމާނީ ނިޒާމު ގެނައުމަށް ތާއީދު ހޯދަން ސޮއި ކުރާ ޕެޓިޝަނަކުންނެވެ. އެ މަސައްކަތް ކުރަނީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފުރިހަމަ ތާއީދާ އެކު އެމަނިކުފާނުގެ ފެކްޝަނުންނެވެ. މާލެ އިން ފެށި އެ މަސައްކަތް މިހާރު ވަނީ ފުޅާކޮށްފަ އެވެ. އަތޮޅު ތެރޭގައި ފޯކަލް ޕޮއިންޓްތައް ގާއިމުކޮށްގެން ރައީސް ނަޝީދުގެ ފެކްޝަނުން އެންމެ ފޯރީގައި މިވަގުތު ކުރަނީ ޕެޓިޝަނުގައި ސޮއި ކުރުމުގެ މަސައްކަތެވެ. ވީހާވެސް ގިނަ ސޮއި ހޯދުމަށްޓަކައި އޮންލައިންކޮށް ވެސް ޕެޓިޝަންގައި ސޮއި ކުރުމުގެ އިންތިޒާމު ހަމަޖައްސަން ދަނީ ތައްޔާރުވަމުންނެވެ.\nބަރުލަމާނީ ޕެޓިޝަންގައި ވީހާވެސް ގިނަ ބަޔަކު ސޮއި ކޮށްދިނުމަށްވެސް ނަޝީދު ވަނީ އެމްޑީޕީގެ ގައުމީ މަޖިލީހުގެ ވަޓްސްއަޕް ގުރޫޕްގައި އެދިވަޑައިގެންފަ އެވެ. ނަޝީދަށް އިހްތިރާމު ކުރެއްވުމުގެ ގޮތުން މަޖިލީހުގެ 13 މެންބަރަކު މިހާރު ވަނީ އެ ޕެޓިޝަނުގައި ސޮއި ވެސް ކުރައްވާފަ އެވެ. ބަރުލަމާނީ ޕެޓިޝަން ހެދުމުގެ ކުރިން ރައީސް ނަޝީދު ވަނީ ވެރިކަމުގެ ނިޒާމު ބަދަލުކޮށް ބޮޑުވަޒީރު ކަން ބޭނުންވެވަޑައިގަންނަވާ ކަމަށް ވިދާޅުވެފަ އެވެ. ރައީސް އިބްރާހީމް މުހައްމަދު ސޯލިހަށް ޕްރައިވެޓްކޮށް މެސެޖު ކުރައްވާ އެ ވާހަކަ ދެންނެވި އެވެ. އާންމު ފޯރަމުތަކުގައި ވެސް އެ ވާހަކަދައްކަވައިފި އެވެ. އެ ހުރިހާ ފަހަރަކު ވެސް ރައީސް ސޯލިހް ދެއްވަނީ އެއް ޖަވާބެކެވެ.\n"ވެރިކަމުގެ ނިޒާމު ކަނޑައެޅީ ރައްޔިތުންގެ ސީދާ ވޯޓަކުން. އެހެންވީމާ އެކަމަށް ބަދަލެއް ގެނެވޭނީސް އާންމު ރައްޔިތުންގެ ވޯޓަކުން. ރައީސް ވެރިކަމަށް ވަޑައިގަތީ ރައްޔިތުންނަށް ވައުދުތަކެއް ވެވަޑައިގެން. އެހެންވެ ރައީސްގެ ފޯކަސް މިވަގުތު އޮތީ ވައުދުތައް ފުއްދުމަށް،" ވެރިކަމުގެ ނިޒާމާ ގުޅޭ ގޮތުން ރައީސް ދެއްވާ ޖަވާބު ތަކުރާރު ކުރައްވަމުން ތަރުޖަމާނު މަބްރޫކު އަޒީޒު ވިދާޅުވި އެވެ.\nބަރުލަމާނީ ޕެޓިޝަންގައިވާ ގޮތުން 2020ގެ ކުރިން ބަރުލަމާނީ ނިޒާމެއް ގެނައުމަކީ ރައީސް އިބްރާހިމް މުހައްމަދު ސޯލިހުގެ ވައުދުފުޅެކެވެ. އެހެންވެ އެކަން ތަންފީޒުކޮށް ފެންނަ ނުފެންނަ ވޯޓަކަށް ދިއުމަށް ޕެޓިޝަނުގައި ބާރު އަޅާފައިވެ އެވެ. ޕެޓިޝަންގައި އެ ބުނާ ވައުދަކީ 2018 ވަނަ އަހަރުގެ ރިޔާސީ އިންތިހާބަށް އެމްޑީޕީން ވަކިން އެކުލަވާލި "ޖަޒީރާ މެނިފެސްޓޯ"ގައި އޮތް އެއްޗެކެވެ. އެ މެނިފެސްޓޯގެ 98 ވަނަ ސަފްހާގައި ވެރިކަމުގެ ނިޒާމު ބަދަލުވާ ގޮތަށް ގާނޫނުއަސާސީ އިސްލާހު ކުރުމަށް ފަހު، އެކުލަވާލާ ސަރުކާރުގައި ބޮޑުވަޒީރަކާއި އޭނާގެ ކެބިނެޓް ނަގާނީ ރައްޔިތުންގެ މަޖިލީހުގެ ތެރެއިން ކަމަށް ކަނޑައަޅާފައި އެބައޮތެވެ. އަދި 99 ވަނަ ސަފްހާގައި ރައީސުލްޖުމްހޫރިއްޔާ އަކީ ސިފައިންނާއި ފުލުހުންގެ އެންމެ އިސްވެރިޔާގެ އިތުރުން ދައުލަތުގެ އެންމެ އިސްވެރިޔާ ކަމަށްވެސް ބުނެފައިވެ އެވެ.\nޖަޒީރާ މެނިފެސްޓޯގައި އޮތް ވެރިކަމުގެ ނިޒާމާ ގުޅުވައިގެން ޕެޓިޝަނުގައި ހުރި ވާހަކަތަކަށް ވެސް މަބްރޫކް ވަނީ ރައްދު ދެއްވާފަ އެވެ. މަބްރޫކް ވިދާޅުވި ގޮތުގައި ޖަޒީރާ މެނިފެސްޓޯގެ ފަހުން ވެރިކަން ކުރާ ކޯލިޝަނުން އެއްބަސްވާ މެނިފެސްޓޯއެއް ނެރެފައިވެ އެވެ. ރައީސް އޮފީހުގެ ވެބްސައިޓްގައި މިހާރު އޮތް ކޯލިޝަން މެނިފެސްޓޯ އަކީ އެމްޑީޕީގެ ގައުމީ މަޖިލީހުން ވެސް ތާއީދުކޮށްފައިވާ މެނިފެސްޓޯއެއް ކަމާއި ސަރުކާރުން އަމަލުކުރަނީ ވެސް ކޯލިޝަން މެނިފެސްޓޯ އަަށް ކަމަށް ވިދާޅުވި އެވެ.\nވެރިކަމުގެ ނިޒާމު ބަރުލަމާނީ އަށް ފުރޮޅާލުމަށް ރައީސް ނަޝީދުގެ ފެކްޝަނުން ބޭނުންވި ނަމަވެސް އެއީ ކާމިޔާބު ވާނެ މަސައްކަތެއް ކަމަކަށް ނުބެލެވެ އެވެ. ރައީސް ސޯލިހު ތަކުރާރުކޮށް ދެއްވާ ޖަވާބުން އެނގެނީ ވެރިކަމުގެ ނިޒާމު އެމަނިކުފާނުގެ މި ފަސް އަހަރުގެ ތެރޭގައި ބަދަލުކޮށް، ބާރުތައް ދޫކޮށްލެއްވުމަށް ދޫދެއްވަން ބޭނުންފުޅު ނުވާ ކަމެވެ. އެކަން އިތުރަށް ޔަގީންކޮށްދެނީ ސިޔާސީ މައްސަލަތަކުގައި ވަރަށް ގިނަ ދުވަހު ހަނުހުންނެވުމަށްފަހު މިމަހުގެ 11 ވަނަ ދުވަހު ރައީސް ސޯލިހު ނޫސްވެރިންނާ ބައްދަލުކުރައްވާ ދެއްކެވި ވާހަކަފުޅުންނެވެ. ރައީސް ނިސްބަތްވާ އެމްޑީޕީގެ 65 މެންބަރުންނާ އެކު އެ ޕާޓީގެ ސުޕާ މެޖޯރިޓީ މަޖިލީހުގައި އޮއްވާ އެމަނިކުފާނު ހުންނެވީ "މެޖޯރިޓީއާ އެކު" ކަމަށް ރައީސް ވިދާޅުވާނީ ސަބަބެއް އޮތީމަ އެވެ. މަގާމުގެ ހައިސިއްޔަތުން ރައީސް އެ ދެއްވީ ޑިޕްލޮމެޓިކް ޖަވާބެކެވެ. ނަމަވެސް ރައީސް އެ ވިދާޅުވަނީ އެމަނިކުފާނު ކުރަން ބޭނުން ނުވާ ކަމެއް މަޖިލީހުގައި އިތުރު ބޭފުޅަކަށް ނުކުރެވޭނެ ކަމެވެ. ހުރިހާ ބާރެއް އެމަނިކުފާނުގެ އަތްޕުޅުގައި އޮތް ކަމެވެ.\n"އިރާދަކުރެއްވިއްޔާ މިއަދު އަޅުގަނޑު މި ހުރީ ރައްޔިތުން މަޖިލީހުގެ މެޖޯރިޓީއާ އެކުގައި. އެހެންވީމަ ސަރުކާރުން ދޭ ހިދުމަތްތައް އޮމާންކަމާ އެކު ފޯރުކޮށްދިނުމަށް މަޖިލީހުގެ މެޖޯރިޓީ އަޅުގަނޑު ހިފަހައްޓާނަން،" ރައީސް ވިދާޅުވި އެވެ.\nމަޖިލީހުގައި ރައީސް ސޯލިހުގެ ނުފޫޒާއި ބާރު އޮތް ކަން ޔަގީންވެސް ކޮށްދެ އެވެ. ހިސާންގެ ބިލްގެ ނަމުން މަޝްހޫރުވި ބިލް ފާސްކުރަން ރައީސް ނަޝީދުގެ ފެކްޝަނުން ވަރަށް ބޮޑަށް މަސައްކަތް ކޮށްފައިވެ އެވެ. ސަރުކާރުން ސްޕޮންސާ ކޮށްގެން ހުށަހެޅި އެ ބިލް ފާސްކުރަން ރައީސް ސޯލިހް ފަހުން ބޭނުންވެވަޑައިނުގެންނެވުމުން އެ ބިލްގެ މަސައްކަތް އެ އޮތީ ހުއްޓުވާފަ އެވެ. މިސަރުކާރުގެ އެންމެ ބާރުގަދަ ވަޒީރު ފައްޔާޒު އިސްމާއީލްގެ އިތުބާރު ނެތް ކަމުގެ މައްސަލަ އެމްޑީޕީގެ ގައުމީ މަޖިލީހާއި ރައްޔިތުންގެ މަޖިލީހުގެ ތެރެއިން ވެސް ކުރިއަށް ގެންދިއުމަށް ސީދާ ރައީސް ނަޝީދު އިސްވެ ހުންނަވައިގެން މަސައްކަތް ކުރެއްވި އެވެ. އެކަމަކު އެ މައްސަލާގައި ފައްޔާޒާ އެއްކޮޅަށް ރައީސް ސޯލިހު ނިކުންނެވުމާ ހަމައިން ރައީސް ނަޝީދަށް ޖެހިވަޑައިގެންނެވީ ހަތިޔާރު ތިރިކުރާށެވެ. ކުއްލި ނުރައްކަލުގެ ހާލަތު އިއުލާން ކުރަން ރައީސް ސޯލިހަށް ދަންނަވަން އެމްޑީޕީގެ ގައުމީ މަޖިލީހުގެ ހަނި އަގުލަބިއްޔަތުން ފާސްކުރި ގަރާރު ތަންފީޒު ކުރަން މަޖިލީހުގެ ތެރެއިން ކުރަން އުޅުނު މަސައްކަތް ވެސް ޖެހުނީ ހުއްޓާލާށެވެ.\nގާނޫނު އަސާސީގެ 261 ވަނަ މާއްދާގައި ބުނެފައިވަނީ ގާނޫނުއަސާސީ އަށް އިސްލާހެއް ގެނެވޭނީ ރައްޔިތުންގެ މަޖިލީހުގެ ޖުމްލަ މެންބަރުންގެ ހަތަރުބައިކުޅަ ތިންބައިގެ އަގުލަބިއްޔަތުން ފާސްކުރާ ގާނޫނަކުން ކަމަށެވެ. ބަރުލަމާނީ ނިޒާމަކަށް ދިއުމަށް ރައްޔިތުންގެ ހިޔާލު ހޯދުމުގެ ވޯޓެއް ނަގައި ގާނޫނުއަސާސީ އިސްލާހު ކުރެވޭނެ ގޮތް ގާނޫނުއަސާސީގެ 261 ވަނަ މާއްދާގައި ބުނެފައިވެ އެވެ. އެ މާއްދާގައި ވަނީ ގާނޫނުއަސާސީ އަށް އިސްލާހެއް ގެނެވޭނީ ރައްޔިތުންގެ މަޖިލީހުގެ ޖުމްލަ މެންބަރުންގެ ހަތަރުބައިކުޅަ ތިންބައިގެ އަގުލަބިއްޔަތުން ފާސްކުރާ ގާނޫނަކުން ކަމަށެވެ. އެހެންކަމުން ރައީސް ސޯލިހުގެ ރުހުމާއި އިތުބާރު ނެތި މިހާރު ސޮއިކުރަމުންދާ ބަރުލަމާނީ ޕެޓިޝަން ހަގީގަތަކަށް ހެދޭނެ އެއްވެސް ގޮތެއް ނެތެވެ. ރައީސް ނަޝީދުގެ ފެކްޝަނުން ކުރަމުން އެދަނީ ވަގުތުތަކެއް ބޭކާރުކޮށްލުމުގެ މަސައްކަތެކެވެ. ސިޔާސީ މައްސަލަތަކުގައި ރައީސް ސޯލިހު މީގެކުރިން އަމަލުކުރައްވާފައިވާ ގޮތުން ބަރުލަމާނީ ޕެޓިޝަން "ފަނުފުލުން" ދުއްވާލާނެ އެވެ. ބަސް މަދުކުރައްވައި ރައީސް ނަތީޖާ ނެރުއްވަނީ އަމަލުންނެވެ.\nރައީސް ސޯލިހާއި ރައީސް ނަޝީދު ސަލާމް ކުރައްވަނީ -- ފޮޓޯ: އަވަސް\nބަރުލަމާނީ ނިޒާމަށް ވެރިކަން ބަދަލުކޮށްލުމަށް އެމްޑީޕީ ފިޔަވާ ވެރިކަން ކުރާ ކޯލިޝަންގައި ހިމެނޭ އެއްވެސް ޕާޓީ އަކުން ތާއީދެއް ވެސް ނުކުރެ އެވެ. އެމްޑީޕީ އަކުން ވެސް އެ ނިޒާމު ގެނައުމަށް މިފަހުން އެއްވެސް ނިންމުމެއް ރަސްމީ ސިފައެއްގައި ނިންމާފައެއް ނުވެ އެވެ. ރައީސް ނަޝީދާއި އެމަނިކުފާނަށް ތާއީދު ކުރާ ބަޔަކު ބަރުލަމާނީ އަށް ތާއީދުކުރުމަކީ އެމްޑީޕީގެ ރަސްމީ ނިންމުމަކަށް ވެސް ނުވާނެ އެވެ. އެހެންވެ ވެރިކަމުގެ ނިޒާމު ބަދަލުކުރުމަށް ކުރާ މަސައްކަތުގައި ރައީސް ނަޝީދަށް އެއީ ވެސް ކުރިމަތިވެވަޑައިގެންފައި އޮތް އިތުރު ގޮންޖެހުމެކެވެ. ރައީސް ނަޝީދު ބޭނުންފުޅުވި ނަމަވެސް ރައީސް ސޯލިހު ހުންނެވީ ވެރިކަން ކުރާ ކޯލިޝަން ރޫޅާލައި ރާއްޖެ އަށް ބަރުލަމާނީ ގެނެސް، ރައީސް ނަޝީދަށް ބޮޑުވަޒީރު ކަން ހޯއްދަވައިދެއްވާ ގޮތަކަށް ނޫނެވެ. ރައީސް ސޯލިހު ގަބޫލުކުރައްވާ ގޮތުގައި އެމަނިކުފާނަށް ރައްޔިތުން ވެރިކަން ހަވާލުކުރީ ކޯލިޝަނަކާ އެކު ވެރިކަން ކުރައްވާށެވެ. ރައީސްގެ ވިސްނުންފުޅު ހުރީ ރައްޔިތުންގެ ނިންމުމުގައި ހުންނަވައިގެން ކޯލިޝަނާ އެކު ވެރިކަމުގެ ފަސް އަހަރު ކުރިއަށް ދިއުމަށެވެ. އެހެންވެ ބަރުލަމާނީގެ ވާހަކަ ހަމައެއްގޮތަކަށް ވެސް ނުވެސް ދައްކަވަނީ އެވެ.\nވެރިކަމުގެ ނިޒާމު ބަރުލަމާނީ ނިޒާމަށް ބަދަލުކުރުމަށް ރައީސް ސޯލިހުގެ ފަރާތުން އެއްވެސް އިޖާބައެއް ނުދެއްވުމުން ރައީސް ނަޝީދު ދެން ހިޔާރުކުރެއްވީ ތަފާތު މަގެކެވެ. އިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީނާ އެކު ސިޔާސީ މަސައްކަތް ކުރައްވަން ބޭނުންފުޅުވާ ކަމަށް ކުއްލި އަކަށް އިއުލާންކުރެއްވީ އެވެ. ބަރުލަމާނީ ނިޒާމު ގެނައުމަށް ރައީސް ޔާމީނާ މަޝްވަރާ ކުރެއްވުމަށް ތަކުރާރުކޮށް ދައުވަތު ވެސް ފޮނުއްވި އެވެ. ރައީސް ޔާާމީން ޖަލު ބަންދެއްގައި ހުންނެވުމާ ގުޅިގެން އެމަނިކުފާނު މިނިވަންވުމަށް ފަސޭހަ މަގެއް ހިޔާރުކުރުމަށްޓަކައި "ޑީލެއް" ހެއްދެވިދާނެ ކަމަށް ރައީސް ނަޝީދަށް ވިސްނިފައި އޮތީ ކަމަށް ވެދާނެ އެވެ. އެކަމަކު އިދިކޮޅު ކޯލިޝަނުން ދެއްވީ ރައީސް ނަޝީދު އުއްމީދު ކުރެއްވި ފަދަ ޖަވާބެއް ނޫނެވެ. ބަރުލަމާނީ އަށް ރައީސް ޔާމީން ތާއީދު ނުކުރައްވާ ކަމާއި އެމްޑީޕީގެ މެންބަރުންތަކެއް ތައްޔާރުކޮށްފައިވާ ބަރުލަމާނީ ޕެޓިޝަންގައި ސޮއި ނުކުރަން ވެސް ފާޅުގައި ގޮވާލީ އެވެ.\n"އަޅުގަނޑުމެން، ރައީސް ޔާމީނެއް އަޑިނޭނގޭ ޑީލެއް ނުހަދާނެ. ބަރުލަމާނީ ގެންނަން ރައީސް ސޯލިހާއި ރައީސް ނަޝީދުގެ ދެމެދުގައި އޮތް ކޯޅުމުގެ ތެރެއަށް ވަންނާކަށް ވެސް އަޅުގަނޑުމެން ނެތިން. އިދކޮޅު ޕީޕީއެމްއާއި ޕީއެންސީ މިކުރަނީ ގައުމު ސަލާމަތް ކުރުމުގެ މަސައްކަތް. އެ މަސައްކަތް ކާމިޔާބުކޮށް ރައީސް ޔާމީން މިނިވަންކޮށް، އަލުން ވެރިކަމަށް ގެނައުން އެއީ އަޅުގަނޑުމެންގެ އަމާޒު،" އަވަސް އަށް އަބްދުއްރަހީމް ވިދާޅުވި އެވެ.\nގައުމުގެ އިގްތިސާދީ ހާލަތު ވެސް މިވަގުތު އޮތީ ބަރުލަމާނީ ޕެޓިޝަންގެ މަގުސަދުތައް ހާސިލްވާނެ ގޮތަކަށް ނޫނެވެ. ވެރިކަމުގެ ނިޒާމު ބަދަލުކުރުމުގެ ވޯޓަކަށް ދާނަމަ އެކަމަށް ސީދާ ގޮތެއްގައި 80 މިލިއަން ރުފިޔާ ވަރު މަދުވެގެން ހަރަދުވާނެ އެވެ. އެއީ ދިވެހި ރައްޔިތުންގެ ޓެކްސް ފައިދާ އިން ހަރަދުކޮށްގެން މިވަގުތު ކުރަން އެއްގޮތަކަށް ވެސް ބޭނުންތެރި ކަމެއް ކަމަކަށް ބައެއް ބޭފުޅުން ގަބޫލެއް ނުކުރައްވަ އެވެ. އެމްޑީޕީގެ މަރަދޫ ދާއިރާގެ މަޖިލިސް މެންބަރު އިބްރާހީމް ޝަރީފް ވެސް ވަނީ އެކަން ފާހަގަކުރައްވާފަ އެވެ.\n"ގައުމު އިގްތިސާދީ ފުން ވަޅުގަނޑެއްގެ ތެރޭ އޮއްވާ އަދި ސިއްހީ ބޮޑު ކާރިސާއަކުން އަރައިނުގަނެވި ހިންދެމި ނުލެވި އޮއްވާ، ރައްޔިތުން އަތާއި އަގައާއި ދިމާނުވެ ތިއްބާ، ގައުމަށް ހެޔޮ އެދޭ ބަޔަކު ދައުލަތުން 150 މިލިއަން ރުފިޔާ ހަރަދުކޮށްގެން ނިޒާމީ ވޯޓެއް ނަގަން އުޅެފާނެބޭ؟" ޝަރީފްގެ ކަންބޮޑުވުން ހިއްސާކުރެއްވި އެވެ.\nބަރުލަމާނީ ޕެޓިޝަންގެ އެންމެ ބޮޑު ބޭނުމަކަށް ވާނީ ރައީސް ސޯލިހަށް ޕްރެޝަރުކޮށްގެން ނަމަވެސް ވެރިކަމުގެ ނިޒާމު ބަދަލުކުރުމެވެ. އެކަމަކު އެ ޕެޓިޝަނުން ކުރަން ބޭނުންވާ ޕްރެޝަރެއް ރައީސް ސޯލިހަށް ކުރިމަތިވާނެ ކަމަކަށް ގަބޫލެއް ނުކުރެވެ އެވެ. ސަބަބަކީ މަޖިލީހުގައި ރައީސް ސޯލިހު ކޮންޓްރޯލް ކުރައްވާ މެންބަރުން ގިނައީ އެވެ. ވެރިކަން ކުރާ ކޯލިޝަން ޕާޓްނަރުންގެ ތެރެއިން ރައީސް ނަޝީދު ފިޔަވާ ޕެޓިޝަނަށް ތާއީދުކުރާ ވެރިޔަކު ނެތުމެވެ. ވެރިކަމުގެ ނިޒާމާ މެދު ރައްޔިތުން ނިންމާފައި އޮތް ގޮތެއް ސާފުކޮށް ފެންނާން ވެސް އޮތީ އެވެ. އެހެންކަމުން ބަރުލަމާނީ ޕެޓިޝަނަށް ސޮއި ހޯދުމަށް ކުރާ މަސައްކަތަކީ ބޭކާރު ވަގުތުތަކެކެވެ. ސިޔާސީ ގޮތުން ކުރިމަތިވާނެ އިތުރު ފެއިލިއަކާ އެވެ.\nއެމްޑީޕީ ބަރުލަމާނީ ނިޒާމް ރައީސް މުހައްމަދު ނަޝީދު + ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު


Qatar airways ge A350 marukaage boatu ge dhathuruthah raajje ah fashanee | Mihaaru\nގަތަރު އެއާވޭސްގެ ބޯޓެއް ވެލާނާ އިންޓަނޭޝަނަލް އެއާޕޯޓުގައި ޕާކުކޮށްފައި. އެ އެއާލައިނުން ދުވާލަކު ދެ ދަތުރު ރާއްޖެއަށްކުރޭ.\nގަތަރު އެއާވޭސްގެ އޭ350 މަރުކާގެ ބޯޓުގެ ދަތުރުތައް ރާއްޖެ އަށް ފަށަނީ\n26 އޮކްޓޯބަރ 2017 - 12:516comments\nއެ އެއާލައިންގެ 350 މަރުކާގެ ބޯޓެއް ވެލާނާ އިންޓަނޭޝަނަލް އެއާޕޯޓް (ވީއައިއޭ) އަށް ފުރަތަމަ ޖައްސަން ހަމަޖެހިފައި ވަނީ މިމަހުގެ 30 ވަނަ ދުވަހު އެވެ. އެ ބޯޓުން 283 މީހުން އުފުލޭނެ އެވެ. މިއީ އެއާބަސްގެ އޭ 380 މަރުކާގެ ބޯޓު ފިޔަވައި އެންމެ ގިނަ ފަސިންޖަރުން އުފުލޭ ބޯޓެވެ.\nއެއާޕޯޓުގެ އިންޓަނޭޝަނަލް ޓާމިނަލްގެ އާ ގޭޓްތައް އިފްތިތާހުކުރަން އިއްޔެ ބޭއްވި ރަސްމިއްޔާތުގައި ނޫސްވެރިންނާ ވާހަކަދައްކަވަމުން އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ މިއީ ގަތަރު އެއާވޭސްގެ އޭ350 މަރުކާގެ ބޯޓު ރާއްޖެ އަށް އޮޕަރޭޓްކުރާ ފުރަތަމަ ފަހަރު ކަމަށެވެ.\n"އަޅުގަނޑު ފާހަގަކޮށްލާނަން މި ފްލައިޓަކީ މި ރީޖަނަށް ވެސް އޮޕަރޭޓް ކުރާ ފުރަތަމަ ފްލައިޓް. އެއީ ރާއްޖެ އަށް ލިބޭ ކުރިއެރުމަކާއި އަދި ޓޫރިޒަމަށް ވެސް އަންނާނެ ކުރިއެރުމެއްކަން ފާހަގަކޮށްލަން،" އާދިލް ވިދާޅުވި އެވެ.\nގަތަރު އެއާވޭސް އިން ރާއްޖެއަށް މިހާރު ވެސް ދުވާލަކު ދެ ފްލައިޓް އޮޕަރޭޓްކުރެ އެވެ. އަދި މި އަހަރުގެ ސީޒަނާ ދިމާކޮށް އިތުރު ދެ އެއާލައިނަކުން އަލަށް ދަތުރުފަށާއިރު އެހެން ބައެއް އެއާލައިންތަކުން ރާއްޖެއަށް ކުރާ ދަތުރުތައް އިތުރުކުރަން ވެސް ނިންމާފައިވެ އެވެ.\nއިތުރު ލިޔުންތައް ޓޫރިޒަމް ގަތަރު އެއާވޭސް ވެލާނާ އިންޓަނޭޝަނަލް އެއާޕޯޓް


އުޝާމް، ދިޔާނާއަށް: އަޝްފާޤު ބޭނުން މީހަކަށް ތާއީދުކުރުމުގެ ޙައްޤު އޭނާއަށް އޮންނާނެ! - DhiDaily\nއުޝާމް، ދިޔާނާއަށް: އަޝްފާޤު ބޭނުން މީހަކަށް ތާއީދުކުރުމުގެ ޙައްޤު އޭނާއަށް އޮންނާނެ!\nކުޅިވަރުގެ ލެޖެންޑަކަށްވުމަކީ ސިޔާަސީ ކަންތަކުން ދުރުގައި ހުންނަންޖެހޭ ސަބަބެއް ނޫން ކަމަށާއި، ޢަލީ އަޝްފާޤު(ދަގަނޑޭ) ބޭނުންވެލައްވާ ބޭފުޅަކަށް ތާއީދުކުރެއްވުމުގެ ޙައްޤު އޭނާއަށް ވެސް އޮންނާނެކަމަށް، ވިލިމާލޭ ދާއިރާގެ މެންބަރު އަޙްމަދު އުޝާމް މިއަދު ވިދާޅުވެއްޖެެެއެވެ.\nމާލޭގެ މޭޔަރުކަމަށް ތިން ބޭފުޅުން ވާދަކުރައްވާއިރު، އަޝްފާޤު ވަނީ ޕީޕީއެންގެ ފަރާތުން މޭޔަރުކަމަށް ވާދަކުރައްވާ ކުރީގެ ހައުސިން މިނިސްޓަރު ޑރ.މުޙައްމަދު މުޢިއްޒަށް ތާއީދުކުރައްވާން ނިންމަވައިފައެވެ.\nމިކަމާ ގުޅިގެން ކުރީގެ ބަންޑާރަ ނައިބު ދިޔާނާ ސަޢީދު މިއަދު ވިދާޅުވީ ބައިބައިވުން ބޮޑު ސިޔާސީ ހަނގުރާމައިގެތެރެއަށް ކުޅިވަރުގެ ތަރިން ވެއްދީމައި، އެ ބޭފުޅުންގެ ކެރިއަރަށް ގެއްލުން ކުރިމަތިވުމުގެ ފުރުސަތު ބޮޑުވާނެ ކަމަށެވެ.\n”ހަމަ ސަހަލު އެއްކަމެއް ވެސް މި މުޢިއްޒު ނުކުރައްވާނެ. ޚިޔާލު ފާޅުކުރުމުގެ ޙައްޤު އެންމެންނަށް ލިބިގެންވޭ. އެކަމަކު ދެކޮޅުވެރިކަމާއި، ބައިބައިވުން ބޮޑު ސިޔާސީ ހަނގުރާމައިގެތެރެއަށް ކުޅިވަރުގެ ތަރިން ވެއްދީމަ އެ ބޭފުޅުންގެ ކެރިއަރަށް ގެއްލުން ކުރިމަތިވުމުގެ ފުރުސަތު ބޮޑު.“ ދިޔާނާ ވިދާޅުވިއެވެ.\nދިޔާނާގެ ވާހަކައާއި ގުޅިގެން މެންބަރު އުޝާމް ވިދާޅުވީ އަޝްފާޤު ބޭނުން ބޭނުން ބޭފުޅަކަށް ތާއީދުކުރެއްވުމުގެ ޙައްޤު އޭނާއަށް އޮންނާނެ ކަމަށެވެ. ހަމައެހެންމެ ކުޅިވަރުގެ ލެޖެންޑަކަށްވުމަކީ ސިޔާަސީ ކަންތަކުން ދުރުގައި ހުންނަންޖެހޭ ސަބަބެއް ނޫން ކަމަށް ވެސް އުޝާމް ވިދާޅުވިއެވެ.\n”މި ހަމަ ވެދާނެ ނޫންތޯ ޢަލީ އަޝްފާޤު ބޭނުންވެގެން ކުރިކަމަކަށް ވެސް. އަޝްފާޤު ބޭނުން މީހަކަށް ތާއީދުކުރުމުގެ ޙައްޤު އޭނާއަށް އޮންނާނެ. ކުޅިވަރުގެ ލެޖެންޑަކަށްވުމަކީ ސިޔާަސީ ކަންތަކުން ދުރުގައި ހުންނަންޖެހޭ ނޫނީ ސިޔާސީ ފަރާތްތަކަށް ތާއީދު ނުކުރަންޖެހޭ ސަބަބެއް ނޫން.“ އުޝާމް ވިދާޅުވިއެވެ.\nJaabiraa eku ulhegen moyavefa huri dakaitheh thee\nLaariah gos husveema fennaanee kankamuge ekkolhu. Isvaaneekhudhmukhthaarukan.\nމަންޖޭ ! މީހަކު ވައްދަނީ ކީ ނޫނެވެ. އެސޮރަށް މުއިޒް ހަމަކަމުދާތީ އޮޓޯއިން ތާއީދު ކުރެވެނީ އެވެ. ނޫނަސް އެއީ ވެލާކަހަނބު އެކަންޏެއްނޫނެވެ. ބިސްއަޅަނީ ވެލާބިސް ހުންނާނީ ކެވިފައެވެ.\nދިޔާނާ ތިޔަ ބުނާގޮތުން ކުޅިވަރު ލެޖެންޑުން ވޯޓުވެސް ލައިގެން ނުވާނެތާ . ވޯޓްލާނީވެސް ތާއީދު ކުރާމީހަކަށް ކަމެއް ނޭނގުނީތޯ ؟ ދިޔާ ވަހަކަ ގިނަ ނުކޮށް ފިރިމީހާ ހަމައިގަ ބެހެއްޓޭތޯ މަސައްކަތް ކުރުން ރަގަޅުވާނީ. މަޖްލިސްގެ ޖަލްސާތަކަށް ގޮސް ކޮސްގޮވުން ނޫންކަމެއް ދިޔާ ގެ ފިރިމީހާ ނުކުރޭ .އެހަށް އެސޮރު ހަމައަކަށް އަޅުވާފަ އެހެން މީހުންގެ ކަނތަކާ ބެހޭނީ.\nދިޔާނާވެސް ޖާބިރު ހެން އަނގަ ދިޔާވީ ބާ. ފުރަތަމަ އޮރިޔާން ނިވާ ކޮށްބަލަ .


"Aladdin" Ge Official Trailer Nerefi - Vaguthu\n"އަލާއްދީން" ގެ އޮފިޝަލް ޓްރެއިލާ ނެރެފި\nވޯލްޓް ޑިޒްނީގެ "އަލާއްދީން" ކާޓޫނުގެ ފިލްމުގެ ޓްރެއިލާ ނެރެފިއެވެ. މިއީ ކުޑަކުދިންގެ ތެރޭގައި ވަރަށް މަަގުބޫލު ކާޓޫނެކެވެ.\n"އަލާއްދީން" ގެ ޓްރެއިލާއިން ޕްރިންސަސް ޖޭސްމިން އަދި ޖީނީ ފެނިގެން ދެއެވެ. މި ފިލްމުގެ ގިނަ ބައެއްގެ މަގުބޫލުކަން ހޯދައިފައިވާ ލަވަ "އަ ހޯލް ނިއު ވޯލްޑް" އަށް އަންނަނީ ގިނަ ބެލުންތެރިންގެ ތަރުހީބު ލިބެމުން އެވެ. އަދި ބެލުންތެރިން ތިބީ މި ފިލްމު ބަލަން ކެތްމަދު ވެފައެވެ.\n"އެލާއްދީން" ކާޓޫނަށްފަހު 27 އަހަރުފަހުން ޑިޒްނީއިން ލައިވް އެކްޝަން ފިލްމު ގެނެސްދޭން ތައްޔާރު ވަމުން އަންނައިރު، އެލާއްދީންގެ ރޯލުން ފެންނާނީ އަލަށް ފިލްމި ދާއިރާއަށް ތައާރަފްވާ މިސްރުގެ އެކްޓަރު މީނާ މަސްއޫދު އެވެ. އަދި ޕްރިންސަސް ޖޭޒްމިން ގެ ރޯލުނެ ފެނިގެންދާނީ ނައޯމީ ސްކޮޓް އެވެ.\nޖީނީގެ ރޯލުން ފެނިގެންދާނީ އެކްޓަރު އަދި ރެޕާ ވިލް ސްމިތު އެވެ. އަދި ނުބައިބައި ޖަފަރގެ ރޯލުން ފެނިގެންދާނީ ތޫނިސްގެ އެކްޓަރު މަރްވާން ކެންޒަރީ އެވެ. އެކްޓަރުން ހޮވާފައިވަނީވެސް ކާޓޫނުގެ އަސްލު ނުގެއްލޭ ގޮތަށް ކަމަށް ޑިޒްނީ އިން މީގެ ކުރިން ވަނީ ބުނެފަ އެވެ.


މެކްސިކޯއަށް ބާރުގަދަ ބިންހެލުމެއް، ސުނާމީގެ އިންޒާރު ނެރެފި – Haftha\nSun, 12 July, 2020, 5:20 pm\nމެކްސިކޯއަށް ބާރުގަދަ ބިންހެލުމެއް، ސުނާމީގެ އިންޒާރު ނެރެފި\nޖޫން 23, 2020\nމެކްސިކޯއަށް ބާރުގަދަ ބިންހެލުމެއް އަތުވެއްޖެއެވެ.\nޔޫއެސް ޖިއޮލޮޖިކަލް ސާވޭ އިން ބުނާ ގޮތުގައި، މެކްސިކޯގެ ދެކުނުގައި އޮންނަ ސަންޓާ މާރިއާ ހުއަޓުލްކޯ ސަހަރުގެ ބިމު އަޑިން 32 ކިލޯމީޓަރު އަޑިއަށް އައިސްފައިވަނީ 7.4 މެގްނިޓިއުޑުގެ ބިންހެލުމެކެވެ. ނަމަވެސް ބައެއް ރިޕޯޓްތައް ބުނާ ގޮތުން ބިންހެލުން ރެކޯޑް ކުރެވިފައިވަނީ 7.7 މެގްނިޓިއުޑްގެ ބާރުމިނުގައެވެ.\nނަމަވެސް އެއްވެސް ތަނަކަށް ނުވަތަ މީހަކަށް ގެއްލުމެއް ލިބުނުކަމުގެ ރިޕޯޓެއް އަދި ލިބިފައެއް ނުވެއެވެ.\nބިންހެލުމާ ގުޅިގެން ޕެސިފިކް ސުނާމީ ވޯނިން ސެންޓަރުން ވަނީ، ނުރައްކާތެރި ސުނާމީގެ ރާޅުތަކެއް ބިންހެލުން އައި ސަރަހައްދުން ވަށައިގެން 997 ކިލޯމީޓަށް ވެސް ކޮށްފާނެ ކަމަށެވެ. އެގޮތުން މެކްސިކޯ، ގުއަޓަމާލާ، އެލް ސެލްވަޑޯ އަދި ހޮންޑުރަސް އަށް ވެސް ކުރުން އެކަށީގެންވެއެވެ.\nމެކްސިކޯއަށް މިއައި ފަދަ ބާރުގަދަ ބިންހެލުމުގެ ސަބަބުން ބޮޑެތި ގެއްލުންތަކެއް ލިބުމަކީ އެކަށީގެންވާ ކަމެކެވެ. އެގޮތުން ސެންޓްރަލް މެކްސިކޯއަށް 2017 ވަނަ އަހަރު އައި 7.1 މެގްނިޓިއުޑްގެ ބާރުގަދަ ބިންހެލުމުގައި އެގައުމުން 355 މީހަކު ވަނީ މަރުވެފައެވެ.\nވަކިކުރުމުގެ ކުރިން އެޗްއާރުސީއެމްގެ ރައީސް އިސްތިއުފާ ދެއްވައިފި\nޖުލައި 12, 2020\nއައިޝްވަރިޔާ އާއި ދަރިފުޅު އާރާދިޔާ ކޮވިޑަށް ޕޮޒިޓިވް!\nއިމްރާނަށް ޖިންސީ ގޯނާގެ ތުހުމަތުތަކެއް ކުރާ އޯޑިއޯގެ ސައްހަކަން ފުލުހުން ބަލަނީ\nޖާޔާ އާއި އައިޝްވަރިޔާ އަދި ދަރިފުޅު އާރާދިޔާ ކޮވިޑަށް ނެގެޓިވް


The President's Office - Raaje Islaamvi dhuvahuge munaasabathugai Raajeyge rayyithunnah Raeesul Jumhooriyyaa fonuvvi thahuniyaage Khithaab\nފުރަތަމަ ޞަފްޙާ > ޕްރެސް އޮފީސް > ރައީސްގެ ޚިތާބު >\nރާއްޖެ އިސްލާމްވި ދުވަހުގެ މުނާސަބަތުގައި، ރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ފޮނުއްވި ތަހުނިޔާގެ ޚިޠާބު\n20 ޑިސެންބަރު 2017، ރިފަރެންސް: -\nއަޅުގަނޑުމެންގެ މި ލޮބުވެތި ޤައުމު، އިސްލާމްދީނުގެ މަތިވެރި ދަންމަރުން އުޖާލާކުރައްވައި އަދި އެކަމުގެ މަތިވެރި ނިޢުމަތް ދެއްވިކަމަށްޓަކައި اللّـه سبحـانـه وتعـالىގެ ޙަޟުރަތަށް ޙަމްދާއި ޝުކުރު ދަންނަވަމެވެ. އަދި ޢާލަމްތަކަށް ރަޙްމަތެއް ކަމުގައި ފޮނުއްވި މާތް ނަބިއްޔާ مُحَمَّـد صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަމެވެ. އެއަށްފަހު، ރާއްޖެ އިސްލާމްވި ދުވަހުގެ ތާރީޚީ އަދި އުފާވެރި މުނާސަބަތުގައި ރާއްޖޭގެ ލޮބުވެތި ރައްޔިތުންނަށް ވަރަށް އިޚްލާޞްތެރިކަމާއެކު މަރުޙަބާ ދަންނަވައި ތަހުނިޔާ އަރިސްކުރަމެވެ.\nމާތްﷲ ރާއްޖެއަށް މިންވަރު ކުރައްވާފައިވާ އެންމެ މަތިވެރި އަދި އެންމެބޮޑު ނިޢުމަތަކީ އިސްލާމްދީނުގެ ނިޢުމަތެވެ. އެ ދީނަކީ އެންމެހައި ޢާލަމްތަކަށް ރަޙްމަތެއް ކަމުގައި މާތްﷲ ބާވައިލެއްވި ދީނެވެ. އެހެންކަމުން، އެ ދީނުގެ މަތިވެރި ޢަޤީދާގައި އަދި އެ ދީނުގެ ތެދުމަގުގައި ފައިތިލަ ސާބިތުކޮށްގެން ތިބުމަކީ، އަޅުގަނޑުމެންގެ ކޮންމެ މީހެއްގެ މައްޗަށް އޮތް ދީނީ އަދި ޤައުމީ ވާޖިބެކެވެ.\nރާއްޖެއަކީ ސައްތައިންސައްތަ މުސްލިމް ޤައުމަކަށްވާތީ، އެކަމާ ޙަސަދަވެރިވާ ބަޔަކު އެބަތިބިކަން އަޅުގަނޑުމެން ހަނދާންކުރަންޖެހެއެވެ. އަދި ބޭރުގެ އެކި ފިއްތުންތައް ކުރިމަތި ކުރުވުމަށާއި، އަޅުގަނޑުމެންގެ ދީނީ ޢަޤީދާ ބަލިކަށިކުރުވުމަށް، އެތެރެއާއި ބޭރުން މަސައްކަތްކުރަމުންދާއިރު، މިކަމާމެދު އަޅުގަނޑުމެން ވަރަށް ބޮޑަށް އެބަ ހޭލާންޖެހެއެވެ. އެފަދަ ފިކުރުތަކަށް މި ފަސްގަނޑުން އެއްވެސް ޖާގައެއް އަޅުގަނޑުމެން ދީގެނެއް ނުވާނެއެވެ.\nއަޅުގަނޑުމެންގެ ޢަޒުމަކަށް ވާންޖެހޭނީ، މާތްވެގެންވާ އިސްލާމްދީނުގައި ނުގުޑާފަދަ ވަރުގަދަ ޢަޒުމަކާއެކު ފައިތިލަ ސާބިތުކޮށްގެން ތިބުމެވެ. ހަމައެއާއެކު، އަޅުގަނޑުމެންގެ އިޤްތިޞާދީ، އިޖުތިމާޢީ އަދި ސިޔާސީ ކުރިއެރުން ބިނާވެފައި އޮންނާނީ، އެ ދީނުގައި ހިފެހެއްޓި މިންވަރެއްގެ މައްޗަށްކަން އަބަދުމެ ހަނދާންކުރުމެވެ.\nމާތްﷲ އިސްލާމްދީނުގެ މި މަތިވެރި ހިދާޔަތުގައި ސާބިތުކަމާއެކު ދެމިތިބުމުގެ ހެޔޮ ތައުފީޤު އަޅުގަނޑުމެންނަށް ދެއްވާށިއެވެ! ރާއްޖެއަކީ އަބަދުވެސް ސައްތައިންސައްތަ މުސްލިމް ޤައުމެއްގެ ގޮތުގައި ލަހައްޓަވާށިއެވެ! ރާއްޖޭގެ ރައްޔިތުންގެ މެދުގައި އޮތް ދީނީ އެއްބައިވަންތަކަން ވަރުގަދަ ކުރައްވައި، ރާއްޖޭގެ ރައްޔިތުންގެ މެދުގައި އެކުވެރިކަމާއި އެއްބައިވަންތަކަން ބަދަހިކުރައްވާށިއެވެ! އާމީން.


ރެޔެކަށްފަހު ރެޔެއް، ދުވަހަކަށްފަހު ދުވަހެ ނިމެމުންދާހިނދު، އިންސާނާގެ އަޖަލުވެސް ދަނީ ހަމަވަމުންނެވެ. ރެޔާދުވާލު ތަކުރާރުވަމުންދާ ދިޔުމާއެކު، އިންސާނާ އޭނަގެ ހަޔާތުގެ ދަތުރުގައި، މަންޒިލަކަށްފަހު މަންޒިލެއް ކަޑަތު ކުރެއެވެ. މި ދަތުރުގެ އިތުރަށް ވިދާޅުވުމަށް...\nކޮވިޑް ރޯގާއާ ގުޅިގެން ދިރިއުޅުމުގެ އެތައް ކަމަކަށް މިވަނީ އަސަރުކޮށްފައެވެ. އެތައް ކަމެއް ބަދަލުވެފައެވެ. އިޖްތިމާޢީ ދިރިއުޅުމުގެ ގިނަ ކަންކަން މިވަނީ ބަދަލުކަރަން ޖެހިފައެވެ. ފިހާރަތަކާއި މީހުން އާންމުކޮށް އެއްވާ އިތުރަށް ވިދާޅުވުމަށް...\nޒުވާނުން ތަރުބިއްޔަތު ކުރުމަށާއި ޒުވާނުންނަށް ވަޒީފާ ހޯދައިދިނުމަށް އިސްލާމް ދީން ބާރުއަޅާ މިންވަރަށް ދުނިޔޭގެ އެއްވެސް ޤާނުނެއްގައި ނުވަތަ އެއްވެސް އިޤްތިޞާދީ ޕްލޭނެއްގައިވެސް ބާރުއަޅާފައެއް ނުވެއެވެ. އެހެނީ ވަގުތުތައް ބޭކާރުގޮތުގައި އިތުރަށް ވިދާޅުވުމަށް...\nޒަމާން ޚަލްޤު ކުރައްވައި، އެއްވަޤުތުގެ މައްޗަށް އަނެއްވަޤުތު މާތްކުރެއްވި ﷲ ސުބުޙާނަހޫ ވަތަޢާލާއަށް ޙަމްދު ހުއްޓެވެ. އެކަލާނގެއީ ބައެއް މައްސަރުތަކާއި، ބައެއް ދުވަސްތަކާއި، ބައެއް ރޭތަކުގައި، ޚާއްޞަކަމެއް ލައްވަވައި ދަރުމަ އިތުރަށް ވިދާޅުވުމަށް...\nނަމާދުކޮށް ނިމިގެން އަޅުގަނޑު މިސްކިތުން ނުކުތް މަގުމަތީގައި ސުންނަތަށް ލޯބިކުރާ ޒުވާނަކު ސުވާލު ކުރިއެވެ. “ރަސޫލުއް ﷲ صلى الله عليه وسلم ފައިވާންފުޅުގައި ނަމާދު ކުރުމަށް އަމުރު ކުރައްވާފައިވޭ އިތުރަށް ވިދާޅުވުމަށް...\nކީރިތި ރަސޫލާ صلى الله عليه وسلم ޢާޝޫރާ ދުވަހުގެ ރޯދަ ހިއްޕަވައި، އަދި މީސްތަކުން އެދުވަހު ރޯދަ ހިފުމަށް ބާރުއެޅުއްވިއެވެ. އެދުވަހަކީ ފިރުޢަނުގެ ކިބައިން މޫސާގެފާނާއި ބަނީ އިތުރަށް ވިދާޅުވުމަށް...\nالحمد لله رب العالمين والصلاة والسلام على نبينا محمد خاتم الأنبياء وسيد المرسلين وعلى آله وصحبه أجمعين وبعد އެކެއް: މުޙައްރަމު މަހަކީ ޙުރުމަތްތެރިވެގެންވާ އިތުރަށް ވިދާޅުވުމަށް...\nނަމާދުކުރާއިރު އިތުރު ފިކުރުތައް ގިނަވުމުގެ މައްސަލައަކީ މަދު މީހަކު މެނުވީ އެކަމުން ސަލާމާތްވެފައިވާ ކަމެއް ނޫނެވެ. ޚުޝޫޢަތްތެރިކަމާއެކު ނަމާދު ކުރެވެނީ އަޅުގަނޑުމެންގެ ތެރެއިން މަދު މީހަކަށެވެ. ޚުޝޫޢަތްތެރިކަން ގެއްލުމަށް މެދުވެރިކުރުވާ އިތުރަށް ވިދާޅުވުމަށް...\nالحمد لله والصلاة والسلام على رسول الله ، وبعد : ކީރިތި ޤުރްއާނާއި ކީރިތި ރަސޫލު ﷲ صلى عليه وسلم ގެ ސުންނަތުގައި ނިދުމާ އިތުރަށް ވިދާޅުވުމަށް...


Hiyaalu thafaathuve Vaguthee miskithuge masakkai huttifai\nދެ މިނިސްޓްރީގެ ހިޔާލު ތަފާތުވެ ވަގުތީ މިސްކިތް ހުއްޓިފައި\nހެރިޓޭޖް މިނިސްޓަރު ޔުމްނާ މައުމޫން އަދި މިނިސްޓަރު ޑރ. އަހުމަދު ޒާހިރު އަލީ -- އަވަސް ފޮޓޯ\nރޯދަ މަސް ފެށުމުގެ ކުރީން މާލޭގެ މަޖީދީ މަގުގައި ޒިކުރާ މިސްކިތް ކުރިން ހުރި ބިމުގައި ވަގުތީ މިސްކިތެއް އެޅުމުގެ މަސައްކަތް ކުރަން ކުރި މަަސައްކަތް ނުނިމި ދިގު ލައިފި އެވެ.\nވަގުތީ މިސްކިތް ހަދަން ޒިކުރާ މިސްކިތް ހުރި ސަރަހައްދު ކޮންނަމުން ދަނިކޮށް ބައެއް ތަކެތި ވަނީ ފެނިފަ އެވެ. އޭގެ ތެރޭގައި މައްޗަންގޮޅި ބާމިސްކިތުގެ ތަރަހަ -- ބިންގާ -- ކަމަށް ބެލެވޭ ހިރިގަލު ބިނާއަކާއިހިރިގަލު އަށް ކަން ވަޅަކާއި ދިވެހި އަދި އަރަބި ލިޔުމާއި ކުރެހުން ކަނޑާ ނަގާފައިވާ މަހާނަގަލެެއް ފެނިފައިވާ ކަަމަށް ހެރިޖޭޓް މިނިސްޓްރީން ބުނެފައި ވެއެވެ. އަދި އޭގެ އިތުރުން މިނިކަށިތަކެއް ވެސް ފެނިފައި ވެއެވެ.\nއެތަކެތި ފެނުމާއި ގުޅިގެން ހެރިޖޭޓް މިނިސްޓްރީން ވަނީ އެ ތަކެތި ދެނެގަތުމުގެ މަަސައްކަތް ފަށާފަ އެވެ. ޒިކުރާގެ ބިމުން ގިނަ އަދަދެއްގެ ހިރިގާ ފެނިފައިވާއިރު މިނިސްޓްރީން މިހާތަނަށް ވެސް އެ ތަކެތި ނަގާފައި ނުވާތީ ވަގުތީ މިސްކިތުގެ މަަސައްކަތް ވަނީ ކުރިއަށް ނުގެންދެވިފަ އެވެ.\nއަވަސްއާ ވާހަކަދައްކަމުން އިސްލާމިކް މިނިސްޓަރު ޑރ. އަހުމަދު ޒާހިރު އަލީ ވިދާޅުވީ ޒިކުރާގެ ބިމުން މިނިކަށިތަކެއް ފެނުމާއި ގުޅިގެން އެ ތަނުގައި ގަބުރު ނެތްކަން ޔަގީން ކުރުމަށް ފަހު ނޫނީ މިސްކިތެއް އިމާރާތް ނުކުރާނެ ކަމަށެވެ -- ގަބުރު މަތީ ނަމާދު ކުރުން ހުއްދަ ނޫނެވެ.\nއެކަން ޔަގީން ކުރަން އިތުރަށް ބަލަން ޖެހޭ ކަމަށް ވެސް މިނިސްޓަރު ވިދާޅުވި އެވެ. ނަމަވެސް އެ މަސައްކަތް ވެސް ކުރެވޭނީ މިހާރު އެ ސަރަހައްދުން ފެނިފައިވާ ކަމަށް ހެރިޓޭޖުން ދެކޭ ތާރީހީ ތަކެތި އެ ތަނުން ނަގައިގެނެވެ.\n"މިހާރު މަސައްކަތް ހުއްޓިފައިވާތާ ދެ ދުވަސް މިވަނީ. އަޅުގަނޑު މިހާރު މިނިސްޓަރު [ޔުމްނާ] އަށް ވެސް ގުޅައިފިން މިކަމުގައި އިތުރަށް މަޝްވަރާ ކުރަން. އެ ބިމުގައި ހުރި ތަކެތި ނެގުމުން ނޫނީ ވަގުތީ މިސްކިތުގެ މަސައްކަތް ކުރިއަށް ނުގެން ދެވޭނެ. އަދި އެ މަސައްކަތް ކުރިއަށް ގެންދާއިރު އެތަނުގައި އިތުރު ގަބުރެއް ނެތް ކަން ޔަގީން ކުރަން ވެސް ޖެހޭ،" މިނިސްޓަރު ވިދާޅުވި އެވެ.\nޒިކުރާ ބިމުގައި ވަގުތީ މިސްކިތެއް ހަދަން ހަވާލުކޮށްފައި ވަނީ ސިވެކް ކުންފުންޏާ އެވެ. މިނިސްޓަރު ވިދާޅުވީ ރޭވި ގޮތަށް މަސައްކަތް ކުރިޔަށް ދިޔަ ނަމަ މިއަދުގެ ކުރިން ވަގުތީ އެ މިސްކިތުގެ މަސައްކަތް ނިންމާލެވުނީސް ކަމަށެވެ. ނަމަވެސް މިހާރު ދިމާވެފައިވާ ކަންކަން ހައްލު ކުރުމަށް ފަހު ވަގުތީ މިސްކިތް ހުޅުވާނެ ތާރީހެއް ބުނަން ނޭނގޭ ކަމަށެވެ.\nހެރިޖޭޓް މިނިސްޓްރީން ބުނީ އެ ބިމުން ސަގާފީ ތަރިކަ ފެނުމާއި ގުޅިގެން އެ މިނިސްޓްރީން އަމަލު ކޮށްފައިވަނީ ގާނޫނުގައިވާ ގޮތުގެ މަތިން ކަމަށެވެ. އަދި ޒިކުރާ ބިމުން ފެނުނު ތަކެތީގެ ތެރެއިން އުފުލޭ ތަރިކަ އެތަނުން ގެންގޮސްފައިވާ ކަމަށާ މިހާރު ހުންނާނީ ނުއުފުލޭ ސަގާފީ ތަރިކަ ކަމަށެވެ. އެއީ ހިރިގަލު ބިނާގެ ފަންއުންޑޭޝަނެެވެ.\nމިނިސްޓްރީގެ އޮފިޝަލަކު ވިދާޅުވީ ވަގުތީ މިސްކިތުގެ މަސައްކަތަށް އަވަހަށް ފެށުމަށް ކޮށްދޭން ޖެހޭ ހުރިހާ މަސައްކަތެއް ކޮށްދީފައި ވާނެ ކަމަށާ ފައުންޑޭޝަންގެ މައްޗަށް ވެލި އެޅުމަށްފަހު ވަގުތީ މިސްކިތުގެ މަސައްކަތް ކުރިއަށް ގެންދިއުމުގައި މައްސަލައެއް ނެތް ކަމަށް މިދިޔަ އާދިއްތަ ދުވަހު އަންގާފައިވާނެ ކަމަށެވެ.\n"މިނިސްޓްރީން ދޭންޖެހޭ ފުރިހަަމަ އެއްބާރުލުން ދޭނެ ގާނޫނީ އިމުގެ ތެރެއިން،" އޮފިޝަލް ވިދާޅުވި އެވެ.\nޒިކުރާ ބިމުން ފެނުނު ތަކެއްޗާއި ގުޅޭގޮތުން ބަލަންޖެހޭ ހުރިހާ ބެލުންތަކެއް ބަލާ އިއްޔެ ނިމިފައިވާ ކަމަށްވެސް އޮފިޝަލް ވިދާޅުވިއެވެ.\nމިސްކިތް އިސްލާމިކް މިނިސްޓްރީ ހެރިޓޭޖް މިނިސްޓްރީ